ডিসেম্বর ১২, ২০১৮ | changetv.press\nহোম ২০১৮ ডিসেম্বর ১২\nসশস্ত্র বাহিনী মোতায়েন ২৪ ডিসেম্বর\nডিসেম্বর ১২, ২০১৮ বিশেষ প্রতিনিধি\nজাতীয় সংসদ নির্বাচনে আইনশৃঙ্খলা রক্ষার জন্য ২৪ থেকে ২৬ ডিসেম্বরের মধ্যে মাঠপর্যায়ে সশস্ত্র বাহিনী মোতায়েন করা হবে। আগামী ১ জানুয়ারি পর্যন্ত তারা মাঠে থাকবে। বুধবার ইসির যুগ্ম সচিব ফরহাদ আহাম্মদ খান স্বাক্ষরিত নির্বাচনে নির্বাহী হাকিম নিয়োগ সংক্রান্ত নির্বাচন কমিশনের (ইসি) এক চিঠি থেকে এ তথ্য জানা গেছে। তবে আগামীকাল বৃহস্পতিবার আইনশৃঙ্খলা বাহিনীর সঙ্গে কমিশনের এক...বিস্তারিত\nজীবনের চেয়ে সময়ের মূল্য বেশি!\nডিসেম্বর ১২, ২০১৮ স্টাফ রিপোর্টার\nপ্রতিদিনই সড়কে প্রাণ হারান অনেক মানুষ। এসব দুর্ঘটনায় চালকদের যেমন দোষাপোপ করা যায়, তেমনি মানুষের অসচেতনতাও কম দায়ী নয়। প্রতিনিয়ত চোখের সামনে দুর্ঘটনা দেখার পরও সাধারণ মানুষ সড়কে অসচেতন ভাবে চলাচল করেন। বিশেষ করে রাস্তা পারাপারে তারা সময়কেই বেশি গুরুত্ব দিয়ে থাকেন! চলন্ত গাড়ি কিংবা চলন্ত ট্রেনের সামনে দিয়েও রাস্তা পার হতে দেখা যায়।\nমালয়েশিয়া-বাংলাদেশ ব্যবসার অপার সম্ভাবনা\nসম্প্রতি বাংলাদেশে ব্যবসার সম্ভাবনা পরিদর্শনে এসেছিলেন মালয়েশিয়ান তরুণ উদ্যোক্তা ডানিয়েল কুয়াং। তিনি চেঞ্জ টিভিকে দেয়া সাক্ষাৎকারে বলেন, বাংলাদেশের মানব সম্পদ একটি বড় বিষয়। এই সম্পদ ভালো ব্যবস্থাপনার মাধ্যমে দেশ এগিয়ে যেতে পারে। তিনি বলেন, বাংলাদেশ-মালয়েশিয়া দ্বিপাক্ষিক আমাদানি-রপ্তানি বাণিজ্য চলছে। এটি আরো সমৃদ্ধ করা সম্ভব। ডানিয়েল আরো বলেন, মালয়েশিয়ার এগিয়ে যাবার পেছনে অন্যতম কারণ হলো সম্প্রীতির সংস্কৃতি।...বিস্তারিত\nক্ষমতাধর বিশ্বনেতা রিসেপ তাইয়্যেপ এরদোগান\nডিসেম্বর ১২, ২০১৮ আন্তর্জাতিক ডেস্ক\nতুরস্কের প্রেসিডেন্ট রিসেপ তাইয়্যেপ এরদোগান। একজন রাষ্ট্র পরিচালক, সংগ্রামী নেতা এবং স্রোতের বিপরীতে চলা এক সাহসী প্রাণ। বিশ্ব নেতাদের মধ্যে অন্যতম ক্ষমতাধর ব্যক্তি এরদোগান। এর অন্যতম কারণ রাষ্ট্র পরিচালনায় তাঁর দক্ষতা ও পরারাষ্ট্র নীতিতে বলিষ্ঠ সিদ্ধান্ত গ্রহণ। রাষ্ট্র পরিচালনায় যতটা পারদর্শী, ঠিক ততটাই মানুষের মন জয় করতে। ধর্ম নিয়ে বিস্তর জ্ঞান রিসেপ তাইয়্যেপ এরদোগানের অনুসারীদের...বিস্তারিত\n‘ বাংলাদেশ মুক্তিযুদ্ধের চেতনায় এগিয়ে যাচ্ছে। যারা যুদ্ধাপরাধীদের সঙ্গে হাত মিলিয়ে নির্বাচনের মাঠে নেমেছে, তাদের উপযুক্ত জবাব দিতে হবে নৌকা মার্কায় ভোট দিয়ে। আমি সারা দেশবাসীর কাছে আবেদন জানাই-যুদ্ধাপরাধী, খুনি, অগ্নিসন্ত্রাসীরা যাতে ক্ষমতায় আসতে না পারে সে জন্য নৌকায় ভোট দিন। নৌকা মার্কায় ভোট দিয়ে আরও একবার আওয়ামী লীগকে জনগণের সেবা করার সুযোগ দিন।’ বুধবার...বিস্তারিত\nভোটই আমাদের অস্ত্র: ফখরুল\n‘একটাই অস্ত্র আমাদের হাতে আছে, জনগণের হাতে আছে। আমাদের তো বন্দুক-পিস্তল নাই। আমরা ওই ভোট দিয়ে সরকার পরিবর্তন করতে পারব। এরা ভোট চুরি করার চেষ্টা করবে। সেই ভোট যেন চুরি করতে না পারে, তার জন্য কিন্তু আপনাদের পাহারা দিতে হবে।’ এমনটাই বললেন, বিএনপির মহাসচিব মির্জা ফখরুল ইসলাম আলমগীর। বুধবার (১২ ডিসেম্বর) সকাল থেকে দুপুর পর্যন্ত...বিস্তারিত\nবিএনপি শেষ পর্যন্ত মাঠে থাকবে : মওদুদ\n‘আওয়ামী লীগ যতই বিধি লঙ্ঘন করুক ও অত্যাচার করুক, বিএনপি শেষ পর্যন্ত মাঠে থাকবে। ৩০ ডিসেম্বর ৫০ শতাংশ সুষ্ঠু নির্বাচন হলেও এরপর আওয়ামী লীগের খবর পাওয়া যাবে না। আর সে জন্য পরাজয়ের ভয়ে নির্যাতনের পথ বেছে নিয়েছে তারা।’ আজ বুধবার দুপুরে দলের নয়াপল্টনের কেন্দ্রীয় কার্যালয়ে আয়োজিত সংবাদ সম্মেলনে মওদুদ আহমদ এসব কথা বলেন। গতকাল নোয়াখালীতে...বিস্তারিত\nহামলার ঘটনায় ইসি বিব্রত: সিইসি\nমির্জা ফখরুল ইসলাম আলমগীরের গাড়িবহরে হামলার ঘটনায় দুঃখ প্রকাশ করেছেন প্রধান নির্বাচন কমিশনার কেএম নূরুল হুদা। এই ঘটনা কমিশনকে বিব্রত করেছে বলেও মন্তব্য করেন তিনি। বুধবার (১২ ডিসেম্বর) আগারগাঁওয়ের নির্বাচন ভবনে জুডিয়াশিয়াল ম্যাজিস্ট্রেটদের ব্রিফিং অনুষ্ঠানের উদ্বোধনকালে প্রধান নির্বাচন কমিশনার বলেন, ‘গতকালকে (মঙ্গলবার) আমরা অত্যন্ত আনন্দের সঙ্গে বলেছিলাম যে, সারাদেশে নির্বাচনী কার্যক্রমে কোনও অঘটন ঘটেনি। কিন্তু...বিস্তারিত\nফ্রান্সে মার্কেটে গুলি, নিহত ৩\nডিসেম্বর ১২, ২০১৮ ইন্টারন্যাশনাল ডেস্ক\nফ্রান্সের পূর্বাঞ্চলীয় শহর স্ট্রাসবুর্গে মঙ্গলবার বন্দুকধারীর হামলায় তিন ব্যক্তি নিহত হয়েছেন। আহত হয়েছেন ১২ জন। তাঁদের মধ্যে ছয়জনের অবস্থা আশঙ্কাজনক বলে জানিয়েছে পুলিশ। মঙ্গলবার স্থানীয় সময় রাত ৮টার দিকে শহরের কেন্দ্রীয় চত্বর প্লেস ক্লেইবারের একটি বিখ্যাত ক্রিসমাস মার্কেটে ওই ঘটনা ঘটে। চলতি মাসের ২৫ তারিখ বড়দিনকে কেন্দ্র করে বছরের এ সময় মার্কেটটি পর্যটকে ভরা থাকে। বিবিসিতে...বিস্তারিত\nসিলেট থেকে শুরু হচ্ছে ধানের শীষ প্রতীকের নির্বাচনী প্রচারণা। হযরত শাহজালাল (রহ.) ও হযরত শাহ পরাণ (রহ.) এর মাজার জিয়ারত করে নির্বাচনী প্রচারণায় নামবেন ঐক্যফ্রন্ট নেতারা। তবে সিলেটে তারা জনসভা করবেন না। সিলেট মহানগর বিএনপির সহ সভাপতি রেজাউল হাসান কয়েস লোদী জানান, সিলেটের রেজিস্ট্রারি মাঠে জনসভার সব ধরনের প্রস্তুতি ছিল। তবে ওই স্থানে বুধবার কোনও জনসভা...বিস্তারিত\nটুঙ্গিপাড়ায় জাতির পিতা বঙ্গবন্ধু শেখ মুজিবুর রহমানের মাজার জিয়ারত ও সমাধিতে শ্রদ্ধা নিবেদন করলেন প্রধানমন্ত্রী শেখ হাসিনা। আজ বুধবার সকালে ঢাকা থেকে গোপালগঞ্জের টুঙ্গিপাড়ার উদ্দেশে রওনা হন প্রধানমন্ত্রী। এর মধ্য দিয়েই একাদশ জাতীয় সংসদ নির্বাচনের প্রচারণা শুরু করবেন আওয়ামী লীগ সভানেত্রী। টুঙ্গিপাড়ায় প্রধানমন্ত্রীর আগমন ও নির্বাচনী জনসভাকে কেন্দ্র করে উৎসবের আমেজ বিরাজ করছে। নেতাকর্মী ও সমর্থকদের মধ্যে...বিস্তারিত\n‘সিংহ’ পেলেন হিরো আলম\nসাহসের সঙ্গে সব কিছু মোকাবেলা করেছেন বলেই হয়তো হিরো আলমের মার্কা হলো ‘সিংহ’। তিনিও এটিকে সাহসের প্রতীক হিসেবেই দেখছেন। হিরো আলম বললেন, ‘সাহস আছে বলেই তো আমাকে সিংহ মার্কা দিল ইসি’। আদালতের কাগজ নিয়ে মোটরসাইকেল থেকে নেমে হিরো আলম সোজা চলে যান ইসির অভ্যর্থনা ডেস্কে। গিয়েই হিরো আলম বলে উঠলেন, ‘আপনেরা তো দেননি, এই লেন...বিস্তারিত\nচা শ্রমিকদের সুখ-দু:খ\nডিসেম্বর ১২, ২০১৮ নিজস্ব প্রতিবেদক\nসিলেট নগরীর উপকন্ঠে একটি চা বাগানে চেঞ্জ টিভির সাথে কথা বললেন চা শ্রমিক বাসনা। শিশু বয়স থেকেই চা শ্রমিক হিসেবে কাজ শুরু তার। চা শ্রমিকদের অর্থনৈতিক জীবন অবহেলায় ভরপুর। সেসব সুখ-দু:খের কথাই উঠে আসলো বাসনা ও সহকর্মীদের বক্তব্যে।\nহাসন রাজার বাড়ীতে এখন কী হয়?\nডিসেম্বর ১২, ২০১৮ আমিনুল ইসলাম শান্ত\nচেঞ্জ টিভির নিজস্ব প্রতিবেদক আমিনুল ইসলাম শান্ত সম্প্রতি গিয়েছিলেন মরমী কবি হাসন রাজার বাড়ীতে। সেখানে তার ক্যামেরায় বন্দী হন হাসন রাজার উত্তরসূরি সামারীন দেওয়ান। তিনি হাসন রাজার কনিষ্ঠ সন্তান দেওয়ান আফতাবুর রাজার নাতি। হাসন রাজার গানে, ছন্দে ও কবিতায় কী সুন্দর বর্ণনা দিলেন সামারীন দেওয়ান। ভিডিওতে দেখুন বিস্তারিত।\nবিধানসভা নির্বাচনে ভারতের পাঁচটি রাজ্যে বড় ধরণের বিপর্যয়ের মুখে পড়েছে ক্ষমতাসীন দল বিজেপি। রাজস্থান এবং ছত্তিশগড়ের মতো রাজ্যের নিয়ন্ত্রণ হারাতে চলেছে বিজেপি। দুটি রাজ্যেই প্রধান বিরোধী দল কংগ্রেস ভালো ফল করছে। আরেকটি রাজ্য মধ্যপ্রদেশে বিজেপি এবং কংগ্রেসের মধ্যে তীব্র প্রতিদ্বন্দ্বিতা চলছে। অন্যদিকে মিজোরাম এবং তেলেঙ্গানায় এগিয়ে রয়েছে দুটি আঞ্চলিক দল। ভারতের এই নির্বাচনের ওপর অনেকেই নজর...বিস্তারিত\nফরিদপুরে আ.লীগ নেতাকে হত্যা\nফরিদপুরে ইউসুফ আল মামুন নামে এক আওয়ামী লীগ নেতাকে পিটিয়ে হত্যা করা হয়েছে। আহত করা হয়েছে আরেক নেতাকে। মঙ্গলবার রাত ৮টার দিকে সদর উপজেলার নর্থ চ্যানেল ইউনিয়নের গোলডাঙ্গি এলাকায় এই ঘটনা ঘটে। নিহত মো. ইউসুফ আল মামুন নর্থ চ্যানেল ইউনিয়ন আওয়ামী লীগের সাংস্কৃতিক সম্পাদক। আর আহত লালন ফকির ইউনিয়নের ৭ নম্বর ওয়ার্ড আওয়ামী লীগের সভাপতি।...বিস্তারিত\n‘নির্বাচন থেকে পিছু হটবো না’\nবিএনপি মহাসচিব মির্জা ফখরুল ইসলাম আলমগীরসহ সারাদেশে নেতা-কর্মীদের নির্বাচনী প্রচারণায় ক্ষমতাসীনদের ছত্র-ছায়ায় হামলা চালানো হচ্ছে বলে অভিযোগ করেছেন জাতীয় ঐক্যফ্রন্ট ও ২০ দলীয় জোটের নির্বাচন পরিচালনা কমিটির চেয়ারম্যান নজরুল ইসলাম খান। তিনি বলেন, এসব হামলায় তাদের জোট ভীত নয়, ঠাকুরগাঁওয়ে বিএনপি মহাসচিব মির্জা ফখরুল ইসলাম আলমগীরের গাড়িবহরে হামলার পর সাধারণ জনগণ যেভাবে প্রতিরোধ গড়ে তুলেছে...বিস্তারিত\nহোপের কাছেই হারলো বাংলাদেশ\nডিসেম্বর ১২, ২০১৮ স্পোর্টস রিপোর্টার\nওপেনিংয়ে নেমে দলের জয় নিশ্চিত করেই মাঠ ছেড়েছেন ক্যারিবীয় ব্যাটসম্যান শাই হোপ। মিরপুরের দ্বিতীয় ওয়ানডে বাংলাদেশ হারলো হোপের অসাধারণ সেঞ্চুরির ইনিংসের কারণেই। চরম উত্তেজনা ছড়ানো ম্যাচটি ৪ উইকেটে জিতে ওয়েস্ট ইন্ডিজ তিন ম্যাচের সিরিজে ফেরালো ১-১ সমতা। টস হেরে ব্যাটিংয়ে নামা বাংলাদেশ সাকিব (৬৫), মুশফিক (৬২) ও তামিমের হাফসেঞ্চুরিতে নির্ধারিত ৫০ ওভারে ৭ উইকেটে করে...বিস্তারিত


আইন সংস্কার করা প্রয়োজন যাতে ঋণ খেলাপিরা এর দুর্বলতার সুযোগ নিতে না পারেঃ ড. মোয়াজ্জেম | CPD\nHome/CPD in the Media/Khondaker Golam Moazzem/আইন সংস্কার করা প্রয়োজন যাতে ঋণ খেলাপিরা এর দুর্বলতার সুযোগ নিতে না পারেঃ ড. মোয়াজ্জেম\nআইন সংস্কার করা প্রয়োজন যাতে ঋণ খেলাপিরা এর দুর্বলতার সুযোগ নিতে না পারেঃ ড. মোয়াজ্জেম\nSarwar\t2017-10-09T18:02:38+00:00\tOctober 8th, 2017|CPD in the Media, Khondaker Golam Moazzem|\nPublished in প্রতিদিনের সংবাদ on Sunday, 8 October 2017\nনন-পারফর্মিং লোন (এনপিএল) কমিয়ে আনতে আইনি কাঠামো সংস্কারের প্রয়োজনীয়তার ওপর গুরুত্বারোপ করেছেন বিশেষজ্ঞরা। আইনের দুর্বলতাই ঋণ গ্রহীতাকে খেলাপি হতে উৎসাহিত করে বলে তারা মত দেন।\nএ বিষয়ে সেন্টার ফর পলিসি ডায়ালগ (সিপিডি) এর গবেষণা পরিচালক ড. খন্দকার গোলাম মোয়াজ্জেম জানান, কিছু গ্রাহক ইচ্ছা করেই খেলাপি হয়েছে। তারা বাংলাদেশ অর্থ ঋণ আদালত আইনের দুর্বলতার সুযোগ লুফে নিচ্ছে। ঋণ খেলাপিরা যাতে আইনের দুর্বলতার সুযোগ নিতে না পারে, এ জন্য আইনটি সংস্কার করা প্রয়োজন।\nতিনি বলেন, আইনের দুর্বলতা ঋণ গ্রহীতাকে খেলাপি হতে উৎসাহিত করে। আইনে তাদেরকে সময় দেয়ার সুযোগ রয়েছে। তিনি বলেন, ব্যাংক খেলাপির বিরুদ্ধে আইনগত ব্যবস্থা নিলেই তিনি আদালতে চলে যান এবং ব্যাংকের বিরুদ্ধে একটি রীট পিটিশন করে বসে থাকেন। আবার ঋণ খেলাপি মামলার রায়ের বিরুদ্ধে আপীল করে সময় ক্ষেপন করেন। এ ক্ষেত্রে তিনি শুধু সময় ক্ষেপন করেন।\nবাংলাদেশ ব্যাংকের সর্বশেষ পরিসংখ্যান অনুযায়ী গত এপ্রিল থেকে জুন পযর্ন্ত বিদায়ী অর্থবছরে এই শেষ প্রান্তিকে শ্রেণী বিন্যাসিত ব্যাংক ঋণের পরিমাণ দাঁড়িয়েছে ৭৪ হাজার ১ শত ৪৮ কোটি টাকা। আগের বছরে এ সময়ে এ ঋণের পরিমান ছিল ৭৩ হাজার ৪ শত ৯ কোটি টাকা।\nন্যাশনাল ক্রেডিট এন্ড কমার্স ব্যাংকের চেয়ারম্যান এম নুরুন নেওয়াজ বলেন, ব্যাংকগুলোকে এনপিএল একটি সহনীয় পর্যায়ে নামিয়ে আনতে আরো সচেষ্ট হতে হবে। তিনি বলেন, ব্যাংকারের প্রধান দায়িত্বই হবে ঋণ দেয়া এবং আদায় করা। তিনি ব্যাংক ঋণ দেয়ার সময়ে গ্রাহকের প্রকৃত অবস্থা যাচাই করে ঋণ দেয়ার ক্ষেত্রে একটি সুন্দর পদ্ধতি গড়ে তুলতে ব্যাংকারদের প্রতি আহবান জানান।


‘আমাদের হাতেও সিআইডি-এসটিএফ আছে’, কেন্দ্রকে পাল্টা হুমকি মমতার\nHomeState‘আমাদের হাতেও সিআইডি-এসটিএফ আছে’, কেন্দ্রকে পাল্টা হুমকি মমতার\nসিবিআই ইডির মতো বিভিন্ন সংস্থাকে কাজে লাগিয়ে কেন্দ্র প্রতিহিংসার রাজনীতি করছে বলে বার বার অভিযোগ করেছেন মুখ্যমন্ত্রী মমতা বন্দ্যোপাধ্যায়। এ বার তাঁর পাল্টা হুমকি, ‘‘রাজ্যের হাতেও সিআইডি আছে, এসটিএফ আছে। আর্থিক দুর্নীতি ধরার ব্যবস্থা আছে। আমরাও চাইলে তদন্ত শুরু করতে পারি।’’ সেই সূত্রেই তিনি টেনে আনেন বিজেপির একাধিক নেতা নেত্রীর নাম জড়িয়ে থাকা শিশু পাচার, গ্যাস কেলেঙ্কারি এবং যৌন হয়রানি সংক্রান্ত অভিযোগের প্রসঙ্গ।\nতাঁর আঁকা ছবি ভুয়ো অর্থলগ্নি সংস্থার কোটি কোটি টাকা দিয়ে কেনা হয়েছে বলে বিজেপির শীর্ষ নেতৃত্ব যে অভিযোগ এনেছেন, তাকেও প্রকাশ্যে নস্যাৎ করে মমতা বলেন, ‘‘মোদীবাবু, আপনাকে চ্যালেঞ্জ করছি, মমতা বন্দ্যোপাধ্যায় ছবি এঁকে এক পয়সাও নিজের অ্যাকাউন্টে নিয়েছে, প্রমাণ করে দেখান।’’ বিজেপির সর্বভারতীয় সভাপতি অমিত শাহের আনা ওই অভিযোগের বিরুদ্ধে মানহানির মামলা করা হবে বলেও মুখ্যমন্ত্রী ঘোষণা করেছেন।\nবুধবার রামপুরহাটের প্রশাসনিক সভা থেকে বিজেপিকে তীব্র ভাষায় আক্রমণ করেন মুখ্যমন্ত্রী। জবাব দেন মঙ্গলবার কাঁথির দলীয় সভা থেকে শাহের তোলা একাধিক অভিযোগের। মুখ্যমন্ত্রীর মন্তব্য, ‘‘আমি লিখলেও চুরি করি, আঁকলেও নাকি চুরি করি! আমি ছোটবেলা থেকে রাজনীতি করি। সারা গায়ে চোট। কোনও দিন মাথা নত করিনি। তোমরা আমার কিচ্ছু করতে পারবে না। ক্ষমতা থাকে বাংলার গায়ে হাত দিয়ে দেখাও।’’\nরাজ্য বিজেপির বিভিন্ন নেতার বিরুদ্ধে যে সমস্ত মামলা আছে, তার কাগজপত্র তাঁর হাতে আছে বলে দাবি করে মুখ্যমন্ত্রী হুঁশিয়ারি দেন, ‘‘আমাদের হাতেও সিআইডি আছে, এসটিএফ আছে। আর্থিক দুর্নীতির তদন্তের সেল আছে।’’ এর পরেই বিজেপির উদ্দেশে তাঁর প্রশ্ন, ‘‘শিশু চুরির মামলা এখনও আছে। বলুন করেছেন কি করেননি? গ্যাস কেলেঙ্কারি, মহিলা নির্যাতনের মামলা আছে।বলুন করেছেন, কি করেননি?’’\nএই সূত্রেই মুখ্যমন্ত্রীর মন্তব্য, ‘‘যতই সিবিআই দেখাও, যে আয়না দেখাচ্ছ, সেই আয়নায় কিন্তু তোমাদেরও দেখতে হবে। রাফাল বেরোবে। নোটবন্দি বেরোবে। তখন তোমরা যাবে কোথায়?’’\nঅন্য দিকে, দীর্ঘ দিন ধরেই রাজ্য সরকারের বিরুদ্ধে বিজেপির অভিযোগ বাংলায় দুর্গা পুজো, সরস্বতী পুজো করতে দেওয়া হয় না। একাধিকবার এ অভিযোগ তুলেছেন বিজেপির কেন্দ্রীয় নেতৃত্ব। এমনকি, বিসর্জন স্থগিত রেখে কেন মহরম করতে দেওয়া হয়, তা নিয়েও প্রশ্ন তুলেছে বিজেপি। মঙ্গলবার কাঁথির সভায় অমিত শাহ হুঙ্কার দিয়েছিলেন— ‘‘এখানে পুজো করা না গেলে কি পাকিস্তানে গিয়ে করতে হবে?’’\nএ দিন তার জবাবে মুখ্যমন্ত্রীর পাল্টা হঁশিয়ারি, ‘‘কয়েকটা বন্ডেড লেবার, ক্রীতদাস, দাঙ্গাবাজ বলছে, দুর্গাপুজো হয় না। সরস্বতী পুজো হয় না। চ্যালেঞ্জ করছি। প্রমাণ করুন। নয়তো রাজনীতি ছেড়ে দিন।’’ এরপরেই মুখ্যমন্ত্রীর পাল্টা অভিযোগ, বাংলায় দুর্গাপুজো করার জন্য ক্লাবগুলোতে আয় কর দফতর চিঠি পাঠিয়েছে। সরকার পুজো কমিটি গুলিকে ১০ হাজার টাকা করে দিয়েছে বলে আদালতে মামলা হয়েছে। এগুলোও কেন্দ্রীয় সরকারের ‘চক্রান্ত’। তাঁর প্রশ্ন, ‘‘মুম্বইয়ে গণপতি পুজোয় এ সব করতে পারবেন?’’তাঁর আরও অভিযোগ, ‘‘কিছু অর্ধ শিক্ষিত, গর্দ-শিক্ষিত দিল্লি থেকে এখানে এসে অশান্তি করার চেষ্টা করছে। এরা বাংলার শিক্ষা-সংস্কৃতি কিচ্ছু জানে না। ঐক্য নয়, দাঙ্গা বাধানোই এদের লক্ষ্য।’’


Dacha | অনলাইন গবাদি পশু কৃষক | January 2020\nপ্রতিটি বাগান মালিক সঠিকভাবে নির্বাচিত অনুপাত এবং সঠিক লাইনগুলি দিয়ে চোখটি খুজতে চান এবং সমগ্র শহরতলির এলাকাটি মালিকের ভবিষ্যতের সমস্ত ধারনাগুলির সাথে পুরোপুরি মেনে চলে, তার সঠিক পরিকল্পনাটি উদ্ধারের দিকে আসবে। কিভাবে পরিকল্পনার বিষয়টি পৌঁছানো যায়? ছয় বা তার বেশি একর জন্য বাগান চক্রান্তের লেআউটটি চিন্তা করার সাথে জড়িত থাকা সত্ত্বেও প্রথমে নিম্নলিখিত প্রশ্নের উত্তর দিন: এলাকার ত্রাণ কি?\nদেবার জন্য কিভাবে একটি arbor করতে\nগ্রীষ্মকালে নিঃসন্দেহে পুরো পরিবারের জন্য সবচেয়ে চাওয়া এবং প্রিয় অবকাশ স্পট হতে হবে। এটা kebabs বা বারবিকিউ সঙ্গে সন্ধ্যায় বন্ধুত্বপূর্ণ সমাবেশের জন্য উপযুক্ত। একটি প্রশস্ত আরামদায়ক arbor একটি বড় কোম্পানী আরামদায়কভাবে বসতে পারেন। আপনার নিজের হাত দিয়ে Arbor, নির্মাণের জন্য উপাদান নির্বাচন করুন, তাই সিদ্ধান্ত নেওয়া হয়!\nপেট্রল trimmer দিতে, কোনটি বেছে নিতে ভাল\nপেট্রোল mowers এবং trimmers খুব সুবিধাজনক, কম্প্যাক্ট এবং maneuverable, কোনো কুটির এ কাজের জন্য উপযুক্ত। তারা বিভিন্ন ভূখণ্ড এবং বিভিন্ন মাপের এলাকায় এলাকায় ঘাস মোকাবেলা। বিশেষভাবে সুবিধাজনক লন mowers জন্য সংকীর্ণ, হার্ড থেকে পৌঁছানোর জায়গা তাদের ব্যবহার। উপরন্তু, তারা একটি lawnmower তুলনায় বজায় রাখা সস্তা এবং সহজ।\nকিভাবে এবং কিভাবে তাদের নিজস্ব হাত দিয়ে একটি pergola করতে হবে\nবাড়ির প্লটগুলি পরিমার্জিত করে মালিকের চিন্তায় সর্বোপরি প্রধান স্থানগুলির একটি। ঘর তৈরি করা হয়, এবং বাগান এবং বাগান লাগানো, আমি একটি স্থান থাকতে চান যেখানে আপনি শিথিল করতে পারেন। এখানে কাঠামোর সহায়তায় আসুন, যা অল্প সময়ের মধ্যে তৈরি হতে পারে এবং এটি নিজে করুন। আপনার নিজের হাত দিয়ে একটি পেরগোলা কিভাবে তৈরি করবেন তা বিবেচনা করুন, ধাপে ধাপে নির্দেশাবলী এবং সবচেয়ে সুন্দর ডিজাইনের ফটোগুলি পড়ুন।\nPolycarbonate দেশ arbor - কিভাবে নিজেকে এটা সুবিধা এবং অসুবিধা\nগ্রীষ্মকালে আপনি প্রায়শই তাজা বাতাসে বসতে চান, একটি বই দেখেন বা প্রকৃতির প্রশংসা করেন যাতে সূর্য হস্তক্ষেপ না করে। প্রযুক্তি এখনও দাঁড়িয়ে নেই, এবং আমাদের সময়ে অনেকে গ্রীক-গাউস গেজবোজ তৈরি করছে যা পলিcarবনেট তৈরি করে - এমন উপাদান যা কার্যকলাপের অনেক ক্ষেত্রে অ্যাপ্লিকেশন খুঁজে পেয়েছে। আজকে আমরা শিখব কিভাবে আমাদের নিজস্ব হাত দিয়ে একটি পলিকারবনেট গেজেবো তৈরি করতে হবে, পেশাদারদের এবং মূল্যবোধগুলি মূল্যায়ন করতে এবং বিস্তারিত পদক্ষেপগুলি বিস্তারিতভাবে লিখতে হবে।\nকিভাবে দেশে একটি ঘাঁটি নির্মাণ?\nপ্রথাগতভাবে প্রতি গ্রীষ্মের বাসিন্দা সাইটে তার নিজের সেলার আছে। এবং যারা এটি না, সম্ভবত, একবার যেমন একটি রুম নির্মাণ সম্পর্কে চিন্তা আছে। সিলারে সংরক্ষণের সঞ্চয় দীর্ঘদিন ধরেই চলছে। অতএব, এই প্রবন্ধে আমরা আপনাকে বিল্ডারদের সহায়তায় আপনার নিজের হাত দিয়ে একটি সেলার তৈরি করতে বলব।\nআপনি প্রায়ই গজ মধ্যে kebabs রান্না করা, তাহলে, আপনি, প্রথম সব, একটি গ্রিল কিনতে বা পাথরের একটি improvised সংস্করণ করা প্রয়োজন। ক্রয়কৃত লোহা গ্রিল টিট দেখায় এবং যদি খাবারের শেষে রাখার জায়গা না থাকে তবে লোহার গঠন দ্রুত জং হবে এবং অব্যবহারযোগ্য হয়ে উঠবে। বিশেষত যেহেতু আপনি তার ক্রয় একটি উল্লেখযোগ্য পরিমাণ দিতে হবে।\nআকর্ষণীয় উপাদান এবং কাঠামোর সাথে সাইট প্রদান করে শিশুদের সঙ্গে দেশে বিশ্রাম আরও উপভোগ্য করা যেতে পারে। এটি একটি বারবিকিউ কোণ, এবং একটি খেলার মাঠ বা একটি সম্পূর্ণ জটিল। এই নিবন্ধে আমরা আপনার নিজের হাত, অঙ্কন এবং বিভিন্ন নির্মাণ বিকল্পগুলির ফটোগুলি দেওয়ার জন্য কাঠের সুইংয়ের উত্পাদন এবং সমাবেশটি দেখব।\nআজ, গার্ডেনরা শুধুমাত্র আসল ও বিরল উদ্ভিদের রোপণ করেই নয়, বরং তাদের প্লটগুলি সাজিয়ে আশ্চর্য করার চেষ্টা করছে। হাত দ্বারা তৈরি Ladybug, একটি খুব অস্বাভাবিক কারুশিল্প এবং পরিপূরক বাগান রচনা। পাথর থেকে ladybugs উত্পাদন জন্য, আমাদের প্রয়োজন: একটি কালো জেল কলম; পেন্সিল; বিভিন্ন ব্রাশ; এক্রাইলিক পেইন্ট এবং বার্নিশ; আঠালো জন্য কিছু আঠালো\nঘর, শেড এবং গ্যারেজ একটি gable ছাদ কিভাবে\nদুইটি ঢালাই বাইরের প্রাচীরগুলির সাথে ছাদের আচ্ছাদন তৈরি করার প্রযুক্তিটি বিশ্বের সবচেয়ে জনপ্রিয় এক। এটি সমস্ত ধরনের বৃষ্টিপাত থেকে সর্বাধিক কাঠামো রক্ষা করার পাশাপাশি পর্যাপ্ত বড় অ্যাটিক রুম তৈরি করতেও এটি তৈরি করে। তবে, এই ধরনের ছাদ নির্মাণের সরলতার সত্ত্বেও, অনেক বিল্ডারের জন্য, এই কাঠামোর অপেশাদার নির্মাণ কঠিন কাজ হয়ে দাঁড়িয়েছে।\nদেবার জন্য দীর্ঘ জ্বলন্ত গরম চুল্লি\nদীর্ঘস্থায়ী চুলা কি শিল্প-পদ্ধতির দ্বারা বা নিজের হাতে (নিজের উপর) নিয়মিতভাবে জ্বালানী ও স্বাধীন সেট দিয়ে তৈরি স্থায়ী স্থায়ী পরিবহনের উনান? বার্ন এর স্থায়ী সময়কাল। "দীর্ঘমেয়াদী বার্ন" শব্দটির সংজ্ঞা একটি প্রচলিত চুল্লীতে, কয়েক ঘণ্টার মধ্যে জ্বালানী ট্যাবটি পুড়ে যায়, দ্রুত ঘরের তাপমাত্রা উত্তোলন করে, তবে দ্রুত শীতল হয়।\nবাড়ির অ্যাটাক ছাদ কিভাবে অপসরণ করা\nAttic - এটি একটি আরামদায়ক রুম, যা ছাদ অধীনে সরাসরি অবস্থিত, যে, আসলে, একটি আবাসিক attic হয়। আজ এটি বাড়ির ঘর এবং কুটির নির্মাণে ক্রমবর্ধমান ব্যবহৃত হয়। তবে, লিভিং রুম হিসাবে অ্যাটিক ব্যবহার করার সময়, এটি মনে রাখা উচিত যে উচ্চমানের ছাদ নিরোধক প্রয়োজন হবে, শীতকালে খুব শীতল এবং আর্দ্র হতে পারে এবং গ্রীষ্মে খুব গরম হতে পারে।\nকিভাবে প্লাস্টিকের বোতল থেকে আপনার নিজের ফুল করতে\nপ্রতিদিন, মানবতা বিপুল পরিমাণে প্লাস্টিকের পণ্য ছুঁড়ে ফেলে, পরিবেশ সম্পর্কে চিন্তা করে না, কিন্তু এই ধরনের বর্জ্য দৈনন্দিন জীবনে ব্যবহার করা যেতে পারে। বিশেষ করে, অনেক কারিগর অভ্যন্তর এবং বাগান সজ্জা জন্য একটি খালি প্লাস্টিকের বোতল থেকে ফুল উত্পাদন অভিযোজিত হয়েছে। কিভাবে এই এবং কি দরকারী, পরবর্তী বিবেচনা।\nকি ভাল চয়ন করা: একটি ভাল বা একটি ভাল দিতে?\nখুব শীঘ্রই বা পরে, দচাদের মালিকরা, যারা কেন্দ্রীভূত পানি সরবরাহের জন্য ভাগ্যবান নয়, পানির উত্স খুঁজে পাওয়ার প্রশ্ন সম্পর্কে চিন্তা করে। এই ক্ষেত্রে, একমাত্র বিকল্প ভূগর্ভস্থ দিগন্ত। কোন জল নিষ্কাশন পদ্ধতি বেছে নিতে হবে তা নির্ধারণ করার জন্য - একটি ভাল বা ভাল, প্রত্যেককে তাদের প্রতিটিের সুবিধা এবং অসুবিধাগুলি খুঁজে বের করতে হবে।\nভাল সাইটে পানি কিভাবে পান: জলমান, যন্ত্র\nএকটি উপনিবেশ এলাকায় পানি অনুপস্থিতিতে, মালিকরা প্রায়শই ওয়েলস ড্রিলিং বা কুয়াশা খনন করে। পানি ভাল মানের ছিল এটা গুরুত্বপূর্ণ। কাজেই, কাজ শুরু করার আগেও ভূগর্ভস্থ ঘটনার সমস্যা, তাদের জাতের এবং অনুসন্ধানের পদ্ধতিগুলি, এবং পানির জলের গুণমান নির্ধারণের পদ্ধতিগুলি আরও বিস্তারিতভাবে অধ্যয়ন করা উপযুক্ত - আমরা এই নিবন্ধটি এটিকে বিশ্লেষণ করব।\nCopyright 2020 \_ অনলাইন গবাদি পশু কৃষক \_ Dacha


কয়েকজন আকাবিরের ইন্তেকাল : আল্লাহই আমাদের রক্ষাকর্তা, আমাদের অভিভাবক - মাসিক আলকাউসার\nকয়েকজন আকাবিরের ইন্তেকাল : আল্লাহই আমাদের রক্ষাকর্তা, আমাদের অভিভাবক\nগত কয়েক মাসে আমাদের আকাবির ও বুযুর্গানে দ্বীনের মধ্যে কয়েকজন একের পর এক ইন্তেকাল করেছেন। বড়দের বিদ্যমানতা অনেক বড় রহমত এবং অনেক ফিৎনা-ফাসাদের জন্য প্রতিবন্ধক। তাঁদের তিরোধান অনেক সময় বড় বড় ফিৎনার পথ সুগম করে। আমাদের স্বভাব হল,-এবং তা অত্যন্ত মন্দ স্বভাব-বড়দের বিদ্যমান থাকা অবস্থায় তাঁদের মূল্য দেই না, তাঁদের দুর্বলতাগুলোর দিকে তাকিয়ে, তাদের গুণাবলি সম্পর্কে উদাসীন হয়ে থাকি। ফলে তাঁদের দ্বারা উপকৃত হওয়াও আমাদের পক্ষে সম্ভব হয় না। কিন্তু যখন তারা বিদায় নিয়ে চলে যান তখন তাদের মূল্য অনুধাবন করে আফসোস করতে থাকি।\nখতীব ছাহেব রাহ. চলে গেলেন। এখন বাইতুল মুকাররমের মিম্বার-মিহরাব নিয়ে যা কিছু হচ্ছে তা সবার সামনে। আমাদের অপরিহার্য কর্তব্য হল, আমরা যেন বর্তমান আকাবিরের মূল্য দেই এবং সর্বদা তাঁদের সুস্থতা ও দীর্ঘ হায়াতের জন্য আল্লাহর দরবারে দুআ করি। আল্লাহ তাআলা যেন আমাদেরকে তাঁদের মাধ্যমে উপকৃত হওয়ার তাওফীক দান করেন এবং নির্ধারিত সময়ে তাদের বিদায়ের পর তাদের যোগ্য উত্তরসূরী তৈরি করে দেন।\nবুযুর্গের বিদায়ের পর স্বভাবতই অন্তরে যে কষ্টের অনুভূতি সৃষ্টি হয় এবং তাদের শূন্যতা দীর্ঘ দিন পর্যন্ত চিন্তা-চেতনায় বিরাজ করতে থাকে তাকে কাজে লাগানো উচিত। যার একটি পদ্ধতি এই যে, তাঁদের জীবনের অনুসরণীয় বিষয়গুলো আলোচনা করা এবং নিজের জীবনে তা প্রতিফলিত করা। এজন্য পূর্বসূরীদের জীবনী বিষয়ে কখনো বিস্তারিত, কখনো সংক্ষিপ্ত আলোচনা প্রকাশ করার ধারা প্রচলিত রয়েছে। মাওলানা সাইয়েদ সুলায়মান নদভী রাহ.-এর ‘ইয়াদে রফতেগাঁ’’, মাওলানা সাইয়েদ আবুল হাসান আলী নদভী রাহ.-এর ‘পুরানে চেরাগ’, মাওলানা ইউসুফ লুধিয়ানভী রাহ.-এর ‘শখসিয়্যাত’ এবং উস্তাদে মুহতারাম মাওলানা মুহাম্মাদ তকী উছমানী দামাত বারাকাতুহুম-এর ‘নুকূশে রফতেগাঁ’ এই ধরনের প্রবন্ধ-নিবন্ধের চমৎকার সংকলন।\nতবে স্মরণ ও শোক প্রকাশের শিল্পসম্মত ধারা আছে। তার শর্ত-শারায়েতগুলো রক্ষা করার জন্য এবং এ ধরনের আলোচনা যে উদ্দিষ্ট সুফলে সফল হয় সেজন্য যোগ্যতারও প্রয়োজন। বলাবাহুল্য যে, এখনো আমরা সেসব বিষয় থেকে অনেক দূরেই অবস্থান করছি। তবুও যতটুকু আমাদের দ্বারা সম্ভব সে অনুযায়ী অতিসম্প্রতি বিদায়গ্রহণকারী আমাদের যে আকাবিরের বিযোগ ব্যাথা আমরা হৃদয়ে বহন করছি তাদের সম্পর্কে বিভিন্ন জনের লেখা কিছু অনুভূতি পাঠকবৃন্দের সামনে তুলে ধরছি।\nহযরত মাওলানা মুফতী আহমদুল হক ছাহেব রাহ.-সম্পর্কে আশা করি হাটহাজারী মাদরাসা থেকে স্বতন্ত্র গ্রন্থ অবশ্যই তৈরি হবে। এখানে মুহতারাম মাওলানা আবদুর রহমী ইসলামাবাদী ছাহেব অত্যন্ত সংক্ষেপে কিছু তথ্য পেশ করেছেন। হযরত রাহ. আমার ওয়ালিদ ছাহেবেরও উস্তাদ ছিলেন এবং আমার বড় ভাইজানেরও। ঘটনাক্রমে দু’জনের ভর্তি পরীক্ষাও তাঁর কাছেই হয়েছিল। সে হিসেবে তিনি আমার দাদা উস্তাদ, কয়েকবার তাঁর সঙ্গে সাক্ষাতের সৌভাগ্য হয়েছে। প্রতিবারই ‘তাদেরকে দেখলে আল্লাহর কথা স্মরণ হয়-এর দৃষ্টান্ত সামনে এসে যেত।\nহজ্বের পূর্বে দেশের প্রাচীন দরসগাহ দারুল উলূম বড়ুরা মাদরাসার মুহতামিম বর্ষীয়ান বুযুর্গ হযরত মাওলানা আবদুল ওয়াহহাব রাহ.ও আল্লাহর সান্নিধ্যে চলে গেছেন। তাঁর সম্পর্কে কিছুটা বিস্তারিত আলোচনা সামনের কোনো সংখ্যায় প্রকাশিত হবে ইনশাআল্লাহ।\nআমার অনুরোধে মরহুম হযরত মাওলানা ড. এছহাক ছাহেব সম্পর্কে তাঁর ছাহেবযাদা মাওলানা যাকারিয়া ছাহেব কিছু বিষয় লিখে পাঠিয়েছেন। আলহামদুলিল্লাহ তাতেও পাঠকবৃন্দের জন্য কিছু উপকারী কথা এসেছে। যদিও ডক্টর ছাহেবের জীবন এতই বৈচিত্রময় যে, তাঁর জীবনের উপর স্বয়ংসম্পূর্ণ কাজ হওয়া দরকার। মারকাযুদ দাওয়াহর সঙ্গে তাঁর গভীর অনুরাগপূর্ণ সম্পর্ক ছিল। মারকাযের কাজগুলোকে তিনি উৎসাহিত করতেন।\nমারকাযের দারুত তাসনীফ থেকে প্রকাশিত কিতাব-‘আহলে হাদীস সে যুগে এ যুগে’’ পড়ে তিনি খুব প্রভাবিত হয়েছিলেন এবং তাঁর পরিচিতজনদেরকে তা পড়ার জন্যও বলতেন। শায়খ আবদুল ফাত্তাহ আবু গুদ্দাহ রাহ.-এর সঙ্গেও তাঁর মুলাকাত ছিল এবং হযরত মাওলানা মুহাম্মাদ আবদুর রশীদ নুমানী রাহ.-এর সঙ্গেও তাঁর সম্পর্ক ছিল। সেই সূত্রে তিনি আমাকে ভালবসাতেন এবং দুআ দিতেন।\nহযরত মাওলানা নিযামী রাহ. সম্পর্কে লিখেছেন তাঁর একজন নওজোয়ান শাগরিদ। তিনি প্রসিদ্ধ ব্যক্তি ছিলেন, তাই অধমও তার সম্পর্কে জানতাম, তবে মুলাকাত শুধু একবার হয়েছিল, যখন হযরত মাওলানা হাকীম মাযহার ছাহেব দামাত বারাকাতুহুম-এর সঙ্গে উত্তরবঙ্গের সফর হল এবং জামিল মাদরাসাতেও যাওয়া হল। সে সময় জেনেছি, মরহুম যরীফুল উম্মত, বাকিয়্যাতুস সালাফ হযরত মাওলানা মুফতী মাহমুদ হাসান গংগুহী রাহ.-এর খলীফায়ে মুজায ছিলেন।\nহযরত মাওলানা নূরদ্দীন রাহ. সম্পর্কে লিখেছেন ভাই মনসুর আহমদ শরীয়তপুরী। সরকার যদি মাওলানা নূরদ্দীন ছাহেবকে খিতাবতের দায়িত্বে বহাল রাখত, অন্তত এই জন্য যে, তিনি পূর্ব থেকেই পেশ ইমাম এবং অন্তবর্তীকালীন সময়ে ভারপ্রাপ্ত খতীবের দায়িত্ব পালন করেছেন তাহলে অন্তত এই প্রকাশ্য ‘খিয়ানতের’ মধ্যে তাদের লিপ্ত হতে হত না, বর্তমান খতীবকে বাইতুল মুকাররমের মতো মসজিদের মিম্বার-মিহরাব সোপার্দ করে যা তারা করেছে। সন্দেহ নেই, এটা সরকারের জন্য একটা কালে দাগ হয়ে থাকবে যদি তারা এই দায়িত্ব কোনো যোগ্য ব্যক্তির হাতে অর্পণ না করেন।\nমরহুমের সঙ্গে আমার এজন্যও হৃদ্যতা ছিল যে, পাকিস্তান বিফাকুল মাদারিসিল আরাবিয়া-এর প্রধান এবং জামিয়া ফারুকিয়া করাচির মুহতামিম ও শায়খুল হাদীস হযরত মাওলানা সলীমুল্লাহ খান ছাহেব দামাত বারাকাতুহুম তাঁকে পছন্দ করতেন। তিনি যখনই বাংলাদেশে এসেছেন তো অপরিহার্যভাবেই মাওলানা মরহুমের মেহমান হয়েছেন। হযরত মাওলানার এবং জামেয়া ফারুকিয়ার সঙ্গে মাওলানা মরহুমের গভীর সম্পর্ক ছিল।\nএরপর তাঁর প্রতি মুহববত আরো বৃদ্ধি পেল যখন মাওলানা আবু তাহের মিছবাহ দামাত বারাকাতুহুম-এর কাছ থেকে শুনলাম যে, তিনি অত্যন্ত ভালো মানুষ। তাঁর পুত্র এখানে (মাদরাসাতুল মদীনায়)পড়ত। আমরা তাঁর মধ্যে একজন উত্তম অভিভাবককে পেয়েছি।’ তিনি আরো বলেছেন, ‘তাঁর পুত্র দাওরায়ে হাদীস সমাপ্ত করার পর তিনি তাকে পত্র দিয়ে পাঠালেন, যাতে লেখা ছিল, তাকে শুধু এজন্য পাঠাচ্ছি যে, আপনার জুতোগুলো সোজা করবে।’’\nমরহুমের এই আচরণে তালিবে ইলম ও তাদের অভিভাবকের জন্য অনেক বড় শিক্ষণীয় বিষয় রয়েছে। কিন্তু এই বিষয়গুলো গ্রহণ করার মতো মানুষও তো আজকাল দুর্লভ হয়ে যাচেছ। আল্লাহ তাআলা আমাদের অবস্থার উপর রহম করুন।\nদীর্ঘক্ষণ পর্যন্ত পাঠকদের আবদ্ধ রাখার জন্য ক্ষমাপ্রার্থনা করছি। তাঁরা যে এতক্ষণ আমাকে সময় দিয়েছেন এজন্য তাদের প্রতি শুকরিয়া জ্ঞাপন করছি। -তত্ত্বাবধায়ক\nচলে গেলেন বাংলাদেশের প্রবীণতম ইলমী ব্যক্তিত্ব হযরত মাওলানা মুফতী আহমদুল হক রাহ.\nমুহাম্মাদ আবদুর রহীম ইসলামাবাদী\nগত ১১ রবীউল আউয়াল ১৪৩০হি. মোতাবেক ৯ মার্চ ২০০৯ ঈ. সোমবার ভোর ৪:২০ মিনিটে আমাদেরকে এতিম বানিয়ে চলে গেলেন খ্যাতনামা আলেমে দ্বীন উপমহাদেশের প্রবীনতম মুফতী হযরত মাওলানা মুফতী আহমদুল হক সাহেব (রাহ.)। বাংলাদেশের মুফতীয়ে আজম হিসেবে তিনি সকলের কাছে সুপরিচিত ছিলেন। সুদীর্ঘ ৭০ বছর যাবৎ তিনি ফতোয়া প্রদান এবং হাদীস, তাফসীর, ফিকহ ইত্যাদি শাস্ত্রের অধ্যাপনা করেছেন। একজন পীরে কামেল হিসেবেও তিনি ষাট বছর খেদমত আঞ্জাম দিয়েছেন।\nইন্তেকালের পূর্ব পর্যন্ত মুফতী আহমদুল হক রাহ. ছিলেন হাটহাজারী দারুল উলূম মুঈনুল ইসলাম মাদরাসার শিক্ষা বিভাগীয় প্রধান। সদরুল মুদাররেসীন, শায়খুল হাদীস ও মুফতীয়ে আজম হিসেবে নিয়োজিত ছিলেন। ইন্তেকালের পূর্বে ১০৩ বছর বয়সেও বুখারী শরীফের আংশিক (মাগাজী অংশের) দরস দিতেন।\nতাঁর দরসের কিছু বৈশিষ্ট্য ছিল। ক) খুব ভাবগম্ভীর পরিবেশে তিনি দরস দিতেন। খ) তার হাদীসের দরসে ফিকহ ও ফতোয়ার রং থাকত। বিশেষত হানাফী মাযহাবের বৈশিষ্ট্য ও শ্রেষ্ঠত্বের যৌক্তিক কারণগুলো আলোচিত হত। গ) শিরিক, বিদআত ও শরীয়ত বিরোধী রসম-রেওয়াজ বিরোধী গ্রহণযোগ্য যুক্তি তুলে ধরা হত। ঘ) সুন্নতের আলোচনা হত। ঙ) হাতে কলমে আমলের প্রশিক্ষণ দিতেন।\nবিগত ৩ বছর তিনি বার্ধক্যজনিত অসুস্থতার কারণে শয্যাশায়ী ছিলেন। যখনই কিছুটা সুস্থতা বোধ করতেন বুখারী শরীফের দরস দান করতেন এবং ফতোয়া প্রদান করতেন। এর সঙ্গে তরীকতের কাজও চালিয়ে যেতেন।\nআল্লামা মুফতী আহমদুল হক রাহ. ইন্তেকালের পূর্ব পর্যন্ত কওমী মাদরাসা শিক্ষা বোর্ড বেফাকুল মাদারিসিল আরাবিয়া বাংলাদেশ, জমিয়তে উলামায়ে ইসলাম বাংলাদেশসহ বহু সংখ্যক ইসলামী সংগঠন, সংস্থা ও প্রতিষ্ঠানের ছারপুরস্ত বা পৃষ্ঠপোষক ছিলেন।\nতিনি শায়খুল ইসলাম কুতবে আলম আল্লাম সৈয়দ হুসাইন আহমদ মাদানী রাহ.-এর প্রবীনতম খলীফা এবং বিশ্ব বিখ্যাত ইসলামী শিক্ষা কেন্দ্র ভারতের দারুল উলূম দেওবন্দের প্রবীন ছাত্র ছিলেন। দারুল উলূম দেওবন্দ ও দারুল উলূম হাটহাজারী মাদরাসার প্রতি গভীর ভালোবাসা ছিল মুফতী আহমদুল হক সাহেবের। দেওবন্দে শায়খুল ইসলাম আল্লামা সৈয়দ হুসাইন আহমদ মাদানী রাহ., আল্লামা সৈয়দ মিয়া আছগর হুসাইন রাহ., আল্লামা ইবরাহীম বলিয়াবী রাহ., শায়খুল আদব ওয়ালফিকহ আল্লামা এজাজ আল রাহ. মুফতী ছাহেবের উস্তাদ ছিলেন।\nমুফতী আহমদুল হক রাহ. শতাধিক বছর বয়সে ইন্তেকাল করেছেন। আনুমানিক ১৩২৭ হি. সনে তিনি জন্ম গ্রহণ করেছেন। সে হিসেবে তার বয়স হয়েছিল ১০৩ বছর। কারো কারো মতে, খ্রীষ্টীয় হিসেবে তাঁর জন্মতারিখ ১৯১১ ইং সনে।\nতিনি চট্টগ্রাম জেলার ফটিকছড়ি উপজেলার সুয়াবিল গ্রামে জন্মগ্রহণ করেন। পিতার নাম মাওলানা মীর মুহাম্মাদ ইসমাঈল রাহ., মাতার নাম জামিলা খাতুন, দাদার নাম মীর হুসামুদ্দীন রাহ.।\nমুফতী আহমদুল হক রাহ. আপন দাদীর কাছে পবিত্র কুরআন শিক্ষা লাভ করেন। অতঃপর ফটিকছড়ি বিবিরহাট জামেউল উলূম সিনিয়র মাদরাসা ও চট্টগ্রাম শহরস্থ দারুল উলূম আলিয়া মাদরাসায় কয়েক বছর শিক্ষা লাভ করেন। চট্টগ্রাম শহরের চন্দনপুরায় ১৯১৩ ইং সনে হাজী চান্দমিয়া সওদাগর রাহ. দারুল উলূম আলিয়া মাদরাসা কায়েম করেন। এ মাদরাসা চট্টগ্রামে আলিয়া মাদরাসার উম্মুল মাদারিস। ফটিকছড়ি বিবিরহাট জামেউল উলূম মাদরাসা ফটিকছড়ির প্রাচীন সিনিয়র মাদরাসা। অতঃপর তিনি আল্লামা শাহ জমীরুদ্দীন রাহ.-এর অনুপ্রেরণায় দেশের প্রাচীন ও বৃহত্তম ইসলামী শিক্ষা কেন্দ্র চট্টগ্রাম হাটহাজারী দারুল উলূম মুঈনুল ইসলাম মাদরাসায় ভর্তি হন এবং ৬ বছরে জামাতে উলা পর্যন্ত শিক্ষা লাভ করেন। হাটহাজারী মাদরাসায় মুফতী আহমদুল হক ছাহেবের রাহ. উস্তাগণের মধ্যে ছিলেন বানিয়ে মাদরাসা আল্লামা হাবীবুল্লাহ রাহ., মাদরাসার পৃষ্ঠপোষক হযরত আল্লামা শাহ জমিরউদ্দীন রাহ., শায়খুল হাদীস আল্লামা সাঈদ আহমদ সন্দিপী রাহ., মুফতীয়ে আজম আল্লামা মুফতী ফয়যুল্লাহ রাহ., খতীবে আজম আল্লামা সিদ্দীক আহমদ রাহ., হযরত আল্লামা মুফতী আফাজউদ্দীন রাহ., আল্লামা আবদুল জলীল রাহ. প্রমুখ।\nএরপর উচ্চ শিক্ষা লাভের উদ্দেশ্যে তিনি তদানন্তীন ভারত বর্ষের বৃহত্তম ইসলামী শিক্ষা প্রতিষ্ঠান দারুল উলূম দেওবন্দ গমন করেন।\nসেখানে তিনি ৪ বছর শিক্ষা লাভ করেন। ১৩৫৮ হিজরী সনে দাওরা হাদীস ও ১৩৫৯ হিজরী সনে দাওরায়ে তাফসীর পাস করেন। দারুল উলূম দেওবন্দে লেখাপড়া কালেই তিনি নিয়মিত পড়াশোনার মাঝে গভীর মনোযোগ ও চর্চার মধ্য দিয়ে কালামে পাক হেফয করেন। দাওরায়ে তাফসীর অধ্যয়ন কালে দরুল উলূমের কেরাত বিভাগের সুখ্যাত উস্তাদ ক্বারী মুহাম্মাদ মিয়াঁ রাহ.-এর কাছে ইলমে কেরাতের ওপর বিশেষ প্রশিক্ষণ গ্রহণ করেন।\nচট্টগ্রাম প্রত্যাবর্তনের পর প্রথমে জামিয়া ইসলামিয়া পটিয়ায় ৩ বছর শিক্ষকতা করেন। অতঃপর হাটহাজারী মাদরাসায় যোগদান করেন। সুদীর্ঘ ৭০ বছর কাল হাটহাজারী মাদরাসাতেই শিক্ষকতা করেন। আল্লামা মুফতী আহমদুল হক রাহ. নিজ উস্তাদ ও শায়খ শায়খুল ইসলাম হযরত আল্লামা হুসাইন আহমদ মাদানী রাহ.-এর নেতৃত্বে বৃটিশ বিরোধী আন্দোলনে শরিক ছিলেন। জমিয়তে উলামায়ে ইসলাম, নেজামে ইসলাম পার্টি ও খেলাফত আন্দোলনের প্রতি তার সমর্থন ও সহযোগিতা ছিল বিভিন্ন সময়ে।\nএকজন ওলিয়ে কামেল ও বরেণ্য ইসলামী ব্যক্তিত্ব হিসেবে তিনি সকলের কাছে সুপরিচিত ছিলেন। সকল প্রকারের বিদআতের বিরোধী এবং সুন্নতে রাসূলের (সাল্লাল্লাহু আলাইহি ওয়াসাল্লাম) অনুসারী ছিলেন। শায়খুল ইসলাম আল্লামা সৈয়দ হুসাইন আহমদ মাদানী রাহ. ও মুফতীয়ে আজম আল্লামা মুফতী ফয়যুল্লাহ রাহ. ছিলেন তাঁর প্রিয় ব্যক্তিত্ব। কর্মজীবনে এই দুই মনীষীর জীবন ধারা তার মাঝে প্রতিফলিত হত।\nমুফতীয়ে আজম আল্লামা মুফতী ফয়যুল্লাহ রাহ. একজন মুজাদ্দিদ বা সংস্কারক ব্যক্তিত্ব ছিলেন। সকল প্রকার বিদআত ও শরীয়তবিরোধী রসমরেওয়াজকে খন্ডন করে তিনি সুন্নতী আদর্শের শ্রেষ্ঠত্ব প্রকাশ করেন। বাস্তব জীবনেও তা কার্যকর করেন। মুফতী আহমদুল হক ছাহেব রাহ. ছিলেন মুফতী ফয়যুল্লাহ রাহ. এর জানশীন বা স্থলাভিষিক্ত।\nমুফতী আহমদুল হক রাহ.-এর জীবনের বড় বৈশিষ্ট্য ছিল তিনি একই সাথে ছিলেন মুফাসসির, মুহাদ্দিস, মুফতী, পীরে কামেল, হাফেযে কুরআন, কারী, দায়ী এবং সুন্নতে রাসূলের অনুসারী। ৭০ বছরেরও বেশী সময় নিরবচ্ছিন্নভাবে তিনি শিক্ষকতা করেছেন। শত বছর বয়সেও তাঁর চশমা ব্যবহার করতে হত না। খুবই সহজ সরল ও সাদামাটা ছিল তাঁর জীবনযাপন। দ্বীনের খেদমতে তিনি নিবেদিত প্রাণ ছিলেন।\n৯ মার্চ সোমবার বিকেল ৩টায় হাটহাজারী মাদরাসা ময়দানে মরহুমের বিশাল জানাযা নামায অনুষ্ঠিত হয়। এতে সর্বস্তরের লক্ষাধিক জনতা অংশগ্রহণ করেন। জানাযায় লোকসমাগম এত বেশি ঘটে যে, চট্টগ্রাম-খাগড়াছড়ি মহাসড়ক প্রায় এক ঘন্টা যাবত বন্ধ হয়ে থাকে। জানাযা নামাযে ইমামতি করেন মরহুমের পীর ভাই ও প্রিয় শাগরিদ হাটহাজারী মাদরাসার মুহতামিম ও শায়খুল হাদীস হযরত মাওলানা শাহ আহমদ শফী ছাহেব দামাত বারাকাতুহুম।\nহাটহাজারী মাদরাসার সন্নিকটস্থ হাবীবী-জমিরী কবরস্থানে তাঁকে দাফন করা হয়েছে।\nউল্লেখ্য যে, মাকবারায়ে হাবীবী এক বিখ্যাত কবরস্থান, যেখানে দাফন করা হয়েছে বাংলাদেশের শ্রেষ্ঠতম কয়েকজন মনীষীকে। যাদের মধ্যে আছেন শায়খুল মাশায়েখ কুতবে আলম হযরত আল্লামা শাহ জমিরউদ্দীন রাহ. (আল্লামা মুফতী রশিদ আহমদ গাঙ্গুহী রাহ.-এর বিখ্যাত খলীফা), শায়খুল ইসলাম আল্লামা হাবীবুল্লাহ রাহ. প্রতিষ্ঠাতা মুহতামিম দারুল উলূম মুঈনুল ইসলাম হাটহাজারী, হযরত আল্লামা হাফেয আফাজ উদ্দীন রাহ., হযরত আল্লামা আবদুল ওয়াহহাব রাহ. (হাকীমুল উম্মত মাওলানা আশরাফ আলী থানভী রাহ.-এর বিখ্যাত খলীফা ও হাটহাজারী মাদরাসার সাবেক মুহতামিম), শায়খুল হাদীস আল্লামা আবদুল কাইয়ুম রাহ. (হযরত শাহ জমিরউদ্দীন রাহ.-এর বিশিষ্ট খলীফা ও হাটহাজারী মাদরাসার ৪র্থ শায়খুল হাদীস), হযরত আল্লামা হাফেযুর রহমান-পীর সাহেব হুজুর রাহ. (শাহ জমিরউদ্দীন রাহ.-এর বিশিষ্ট খলীফা ও হাটহাজারী মাদরাসার সাবেক সদর মুহতামিম), শায়খুল হাদীস আল্লামা আবদুল আজিজ রাহ. (শাহ আবদুল ওয়াহহাব রাহ.-এর বিশিষ্ট খলীফা ও হাটহাজারী মাদরাসার ৫ম শায়খুল হাদীস), হযরত আল্লামা মুহাম্মাদ হামেদ রাহ. (মুফতীয়ে আজম আল্লামা মুফতী ফয়যুল্লাহ রাহ.-এর খলীফা ও হাটহাজারী মাদরাসার সাবেক মুহতামিম), হযরত মাওলানা মুতীউল্লাহ মিয়াজী রাহ. (হযরত মাওলানা হাবীবুল্লাহ রাহ.-এর পিতা), হযরত মাওলানা কারী হাফেয ফয়েয আহমদ ইসলামাবাদী রাহ.।\nহযরত ইন্তেকালের সময় ৮ ছেলে ৮ মেয়ে, অসংখ্য ছাত্র, মুরীদ, ভক্ত রেখে গেছেন। তাঁর ৩২ জন খলীফা রয়েছেন।\nখলীফাগণের তালিকায় ২৪ জন বিশিষ্ট আলেমের নাম পাওয়া যায় যারা প্রত্যেকেই আপন আপন ক্ষেত্রে উজ্জ্বল অবস্থান নিয়ে আছেন।#\nমাওলানা ড. মুহাম্মাদ এছহাক রাহ.\nআমার পিতা মাওলানা প্রফেসর ড. মুহাম্মাদ এছহাক রাহ. গত ৮ জিলহজ্ব (মক্কা মুকাররমার চাঁদ অনুযায়ী হজ্বের দিন) ১৪২৯ হিজরী মোতাবেক ৭ ডিসেম্বর ২০০৮ ইং রবিবার সকাল সাড়ে আটটায় ইন্তেকাল করেন। ইন্নালিল্লাহি ওয়া ইন্না ইলাইহি রাজিউন। ১৯১৩ সালের এপ্রিল মাসে তিনি সিরাজগঞ্জ জেলার রায়গঞ্জ থানার ধানঘরা গ্রামে জন্মগ্রহণ করেন। তার পিতা মরহুম মাওলানা আবদুল কুদ্দুস ছিলেন একজন আলেমে দ্বীন। তিনি তদানন্তীন ভারতের বাঁসব্রেলী শহরের একটি মাদরাসায় শিক্ষা লাভ করেন।\nড. মুহাম্মাদ এছহাক রাহ. সিরাজগঞ্জ থেকে হাই মাদরাসা ও ইন্টারমিডিয়েট (নিউস্কীম) পাশ করে ১৯৩৫ সালে ঢাকা বিশ্ববিদ্যালয়ের আরবী ও ইসলামিক স্টাডিজ বিভাগে ভর্তি হন। সেখানে যাদের নিকট তিনি হাদীস অধ্যয়ন করেন তাদের মধ্যে অন্যতম হচ্ছেন হাকীমুল উম্মত হযরত মাওলানা আশরাফ আলী থানভী রাহ.-এর সুযোগ্য খলীফা হযরত মাওলানা ইসহাক বর্ধমানী রাহ.। ১৯৩৮ সালে ঢাকা বিশ্ববিদ্যালয়ের আরবী ও ইসলামিক স্টাডিজ বিভাগ থেকে এম.এ. ডিগ্রি অর্জন করেন। অতঃপর কিছুদিন ঢাকা কলেজ ও জগন্নাথ কলেজে অধ্যাপনার দায়িত্ব পালন করেন। ১৯৪৬ সালে তিনি ঢাকা বিশ্ববিদ্যালয় হতে পি.এইচ.ডি ডিগ্রি লাভ করেন। যার বিষয়বস্ত্ত ছিল-ওহফরধহং পড়হঃৎরনঁঃরড়হঃড়ঃযব ঐধফরঃয ষরঃবৎধঃঁৎব (হাদীস শাস্ত্র অধ্যয়নে ভারতীয় উপমহাদেশের অবদান)। তাঁর পি.এইচ.ডি-র এই থিসিস একমাত্র থিসিস, যা ঢাকা বিশ্ববিদ্যালয়ের অর্থানুকুল্যে প্রকাশিত হয়। ইংরেজি ভাষায় লিখিত এই থিসিসটি পরবর্তীকালে উর্দু ভাষায় অনুবাদ হয়ে ভারত ও পাকিস্তান উভয়দেশ থেকে প্রকাশিত হয় এবং আরব বিশ্বে এর আরবী অনুবাদও প্রকাশিত হয়েছে। হাল আমলে ইসলামিক ফাউন্ডেশন থেকে এর বাংলা অনুবাদও প্রকাশিত হয়েছে।\nতাঁর তত্ত্বাবধানে একাধিক ছাত্র পি.এইচ.ডি এবং এম.ফিল ডিগ্রি লাভ করেন। ছাত্রজীবন থেকেই তিনি উপমহাদেশের উঁচু মানের বিভিন্ন সাময়িকীতে ইংরেজি ভাষায় হাদীস ও ফিকহের উপর অনেক গবেষণামূলক প্রবন্ধ লেখেন। যা ইসলামী শিক্ষা অধ্যয়নের ক্ষেত্রে বিশেষ অবদান রাখে। তাঁর সকল লেখা ছিল গবেষণাধর্মী। এমনকি তদানীন্তন রেডিও পাকিস্তান থেকে তাঁর যে সকল কথিকা প্রচারিত হয়েছে সেগুলোও ছিল গবেষণামূলক। এ কথিকাগুলো রেডিও পাকিস্তান কর্তৃক প্রকাশিত মাসিক এ’লান পত্রিকায় নিয়মিত ছাপা হত। তিনি ইসলামিক ফাউন্ডেশনের বিশ্বকোষের এডিটরিয়াল বোর্ডের সদস্য ছিলেন। সেখানে তিনি তার জ্ঞানের অবিস্মরণীয় অবদান রেখেছেন।\nবস্ত্তত : তাঁর জীবনটাই ছিল অধ্যয়নের জীবন। রাতের পর রাত তিনি পড়তেন। পড়ালেখায় তার কোনো ক্লান্তি ছিল না। তার অধ্যয়নের যে ক্ষেত্র ছিল বা যে সকল বিষয় নিয়ে তিনি পড়াশোনা করতেন বাংলাদেশ তো বটেই মুসলিম বিশ্বে তার জুড়ি কমই পাওয়া যায়। ইলমে হাদীস ও ইতিহাস তার অধ্যয়নের প্রধান বিষয় ছিল। বিশেষ করে মুহাদ্দিসীন (হাদীস বিশারদগণ) ও উলামায়ে উম্মত তাদের জ্ঞান চর্চায় এবং ইসলামী শিক্ষা ও সংস্কৃতিতে তথা ইসলামী সভ্যতার বিকাশে তাদের অবদান এককথায় আলহাযারাতুল ইসলামিয়া-তার অধ্যয়নের বিশেষ ক্ষেত্র ছিল। তাঁর থিসিসের মধ্যে উপমহাদেশের প্রখ্যাত আলেম মাওলানা সাইয়্যেদ সুলাইমান নদভী রাহ. যে বাণী লিখেছেন তাতে তিনি বলেন-‘এই থিসিস ঢাকা বিশ্ববিদ্যালয়ের খ্যাতি বৃদ্ধি করবে।’\nড. মুহাম্মাদ এছহাক ১৯৮২ সালে ঢাকা বিশ্ববিদ্যালয় থেকে অবসর গ্রহণ করেন। তিনি একজন আদর্শ শিক্ষক ছিলেন। দীর্ঘ ৩৭ বছরের শিক্ষকতাই তার প্রমাণ। এই সাইত্রিশ বছরে তিনি বহু ছাত্র-ছাত্রীকে আরবী সাহিত্যসহ ইসলামী শিক্ষার বিভিন্ন বিষয়ে পাঠদান করেন। শুধু আরবী ও ইসলামিক স্টাডিজ বিভাগই নয়; বরং অন্যান্য বিভাগের ছাত্ররা যাদের ‘সাবসিডিয়ারির’ বিষয় আরবী বা ইসলামিক স্টাডিজ থাকত তারাও তার নিকট শিক্ষা লাভ করেছেন। এতে দেখা যায় যে, তাঁর ছাত্ররা (অন্যান্য বিভাগের) দেশের অনেক গুরুত্বপূর্ণ ও উচ্চপদে দায়িত্ব পালন করেছেন। অবসর গ্রহণ করার পরও ঢাকা বিশ্ববিদ্যালয়ের সাথে তাঁর সম্পর্ক পরিপূর্ণভাবে বজায় ছিল। তিনি তাঁর দু’জন ছাত্রের পি.এইচ.ডি ডিগ্রির গাইড ছিলেন। তাছাড়া একাধিক ছাত্রের এম.ফিল-এরও গাইড ছিলেন। এ সকল গবেষণা কাজের জন্য তাকে কী পরিমাণ পরিশ্রম করতে হয়েছিল তা না দেখলে কেউ বুঝতে পারবে না।\nতিনি ক্লাশে যাওয়ার পূর্বে পাঠদানের বিষয়টির উপর প্রচুর পড়াশোনা করতেন। আমার নিকট হাদীস শরীফের যে সকল নোট ছিল, যা আমার উস্তাদগণ হতে লিপিবদ্ধ করেছিলাম, যাদের মধ্যে অন্যতম হযরত মাওলানা ইউসুফ বিন্নুরী রাহ. সেগুলোও তিনি গভীর মনোযোগ দিয়ে পড়তেন। তাঁর পাঠদান পদ্ধতি হত গবেষণাধর্মী। তিনি ইলমে তাফসীর, ইলমে হাদীস, ইলমে ফিকহ, ইলমে উসূলে ফিকহ ও আরবী সাহিত্যের উঁচুমানের বিভিন্ন কিতাব পড়িয়েছেন। ত্বহাবী শরীফ তিনি দীর্ঘ দিন পড়িয়েছেন। আমি দেখেছি, তিনি এর জন্য হযরতজী হযরত মাওলানা ইউসুফ রাহ. প্রণীত ত্বহাবী শরীফের বিখ্যাত শরহ-‘আমানিল আহবার’ প্রকাশিত হওয়ামাত্র সংগ্রহ করেন।\nবিভাগীয় প্রধান হিসেবে তিনি নিজ কক্ষে অনেক ক্লাশ নিতেন। সেখানে যে ব্ল্যাকবোর্ড ছিল তাতে ক্লাশ নেওয়ার সময় অনেক আরবী শব্দের সঠিক উচ্চারণ ও তাহকীক লিখতেন। ক্লাশ শেষ হয়ে যাওয়ার পর তিনি সেগুলো মুছে ফেলতেন না; বরং পরে যারা ক্লাশে আসত বা তাঁর বিভাগের শিক্ষকগণ যখন আসতেন তারাও অনেক অজানা জিনিস জানতে পারতেন। তাঁর পাঠদান শুধু ক্লাশেই সীমাবদ্ধ ছিল না; বরং ছাত্রদের সাথে যখনই একত্রিত হওয়ার সুযোগ হত তখনই তিনি শিক্ষামূলক কিছু না কিছু আলোচনা করতেন। একবার ছাত্ররা পিকনিকে যাচ্ছিল। সে সময় ছাত্রদেরকে বিদায় দেওয়ার সময় যে ক’টি কথা তিনি বলেছিলেন তা আজও আমার মনে পড়ে। তিনি বলেছিলেন-‘তোমাদের এই ভ্রমণটি যেন ‘রিহলাতুন ফী তালাবিল ইলম’ হয় (অর্থাৎ ইলম শিক্ষার সফর) হয় সেদিকে দৃষ্টি রাখবে। সেখানে গিয়ে তোমরা একত্রিত হয়ে শিক্ষামূলক আলোচনা করবে। জামাতের সাথে নামায পড়বে। আশেপাশের লোকদের খোঁজখবর নিবে।’\nআরেকটি কথা না বললেই নয়। তিনি শিক্ষকদের খুবই মূল্যায়ন করতেন। তিনি মকতবেরই শিক্ষক হন বা বিশ্ববিদ্যালয়ের যে কোনো বিভাগের হন। যে কারণে তিনি ছিলেন ঢাকা বিশ্ববিদ্যালয়ের সকল শিক্ষকদের কাছে শ্রদ্ধাভাজন। এমনকি মত ও পথের ভিন্ন মেরুতে অবস্থানকারী শিক্ষকরাও আমার মরহুম আববাজানকে ভালবাসতেন, শ্রদ্ধা করতেন। বিশ্ববিদ্যালয়ে দাপ্তরিক কাজের জন্য ভিসির অফিস থেকে শুরু করে যেখানেই তিনি যেতেন সকলেই তাকে সহযোগিতা করতেন। ঢাকা বিশ্ববিদ্যালয়ের লাইব্রেরিতে ইসলামী জ্ঞান-বিজ্ঞানের অসংখ্য বই-পুস্তক রয়েছে। শিক্ষকতা জীবনের বিরাট একটি অংশ তাঁর এ লাইব্রেরিতে কেটেছে। কোন দুষ্প্রাপ্য কিতাব কোন আলমারিতে রয়েছে এটা যেন তাঁর মুখস্ত ছিল। বহুবার তিনি আমাকে সে লাইব্রেরিতে নিয়ে গেছেন এবং দুর্লভ অনেক কিতাবের সাথে পরিচয় করিয়ে দিয়েছেন। তার ব্যক্তিগত লাইব্রেরিতেও অনেক দুষ্প্রাপ্য কিতাব রয়েছে। প্রাচীন আরবী পান্ডুলিপির অনেক ফটোকপি তাঁর সংগ্রহে রয়েছে।\nশিক্ষাজীবনের পাশাপাশি তিনি দাওয়াত ও তাবলীগের সাথে ওতপ্রোতভাবে জড়িত ছিলেন। বলতে গেলে তিনি অধ্যাপনার পর যে সময়টুকু পেতেন তার অধিকাংশই দাওয়াত ও তাবলীগের কাজে ব্যয় করতেন। এককথায় বলা যায়, দাওয়াত ও তাবলীগের কাজে তিনি নিজেকে বিলীন করে দিয়েছিলেন। যে কারণে সমসাময়িক তাবলীগ জামাতের শীর্ষস্থানীয় মুরুববীগণের সাথে তাঁর গভীর সম্পর্ক ছিল। হযরতজী হযরত মাওলানা ইউসুফ রাহ., হযরতজী হযরত মাওলানা এনামুল হাসান রাহ., মরহুম শফি কুরাইশি রাহ., বাবু বশীর রাহ., ভাই আবদুল ওয়াহহাব (মু.জি), হযরত মাওলানা আবদুল আজিজ খুলনাবী রাহ., হযরত মাওলানা আলী আকবর রাহ. এবং হযরত মাওলানা মুনীর রাহ., প্রমুখ বুযুর্গের সাথে তাঁর যে কি মুহাববতের তায়াল্লুক ছিল তা ভাষায় প্রকাশ করা কঠিন। উপরোক্ত বুযুর্গদের মাঝে হযরত মাওলানা ইউসুফ রাহ. ছাড়া অবশিষ্ট সকলেই তার বাসায় বহুবার তাশরীফ এনেছেন। মোটকথা, আকাবিরে নিজামুদ্দীন ও আকাবিরে রায়বেন্ড সকলের সাথে তাঁর গভীর আন্তরিক সম্পর্ক ছিল।\n১৯৪৬ সালে তিনি তাঁর পি.এইচ.ডি, থিসিসের মৌখিক পরীক্ষার জন্য দিল্লীর জামিয়া মিল্লিয়া বিশ্ববিদ্যালয়ে যান। সেখানে উপমহাদেশের প্রখ্যাত ইতিহাসবিদ আলেম মাওলানা সাইয়্যেদ সুলাইমান নদভী রাহ. (যার সাথে পূর্ব হতে তার যোগাযোগ ছিল)-এর সাথে সাক্ষাত হলে তিনি তাকে বলেন, ‘এখানে নিজামুদ্দীনে দাওয়াত ও তাবলীগের নামে মাওলানা ইলিয়াস সাহেব একটি কাজ শুরু করেছেন। আমরা তিন দিনের জন্য মুরাদাবাদ যাচ্ছি। আপনিও আমাদের সাথে চলুন।’ আমার আববাজান আমাকে এ ঘটনাটি শুনিয়ে বলেন যে, সে জামাতে অন্যদের মধ্যে জামিয়া মিল্লিয়ার ভাইস চ্যান্সেলর ড. জাকির হোসাইন (পরবর্তীকালে যিনি ভারতের প্রেসিডেন্ট হন) ও ছিলেন। এ ঘটনা থেকেই বুঝা যায় যে, তিনি (তাবলীগ জামাতের পরিভাষায়) কত পুরান মুরুববী ছিলেন। যে কারণে তাবলীগ জামাতের সাথে জড়িত আলেম-ওলামাসহ সর্বস্তরের লোক তাকে শ্রদ্ধা করতেন, ভালবাসতেন।\nদাওয়াত ও তাবলীগের কাজে তিনি বহুদেশ সফর করেছেন। এশিয়া, ইউরোপ, আফ্রিকা ও আমেরিকার অনেক দেশে তিনি গেছেন। ১৯৫৭ সালে তিনি জাপান যান। সেখানে অনেক জাপানি তার নিকট ইসলাম ধর্ম গ্রহণ করেন। যুগোশ্লাভিয়ার বসনিয়া হার্জেগোভিনিয়া গেলে সেখানে ব্যাপকভাবে উলামা ও সাধারণ মুসলমানদের সাথে গণসংযোগের মাধ্যমে দাওয়াত ও তাবলীগের কাজ করেন। তিনি কোনো মুসলিম দেশে গেলে সেখানকার ইসলামী কৃষ্টি ও কালচারের প্রতি গভীর মনোযোগ দিতেন এবং দেশে এসে এগুলোর উপর গবেষণামূলক প্রবন্ধ লিখতেন।\nতিনি দেশের অন্যতম শীর্ষস্থানীয় শিক্ষাবিদ ও আলেম হয়েও দাওয়াত ও তাবলীগের কাজে নিজের ব্যক্তিসত্ত্বাকে ভুলে যেতেন। রিকশা থেকে নেমে ভাড়া পরিশোধ করার সময় (তিনি সব সময়ই রিকশা চালককে প্রাপ্যের চেয়ে অতিরিক্ত ভাড়া দিতেন) তার নাম জিজ্ঞাসা করতেন এবং নামাযের কথা বলতেন। গায়ে হাত বোলাতেন। ঠিক তেমনিভাবে সমাজের উচুস্তরের এমন সব লোকদের নিকট গাশত করতেন যাদের ইসলাম ধর্মের প্রতি অনুরাগ কম থাকত বা মোটেও থাকত না। তারাও তাঁর কথা শুনতেন। তাবলীগের বয়ানে কেউ যদি ভুল কথা বলতেন (বা তাবলীগের বয়ানের বাইরের কোনো কথা বলতেন) তখন তিনি তাকে তাৎক্ষণিক শুধরে দিতেন। আবার কখনও কখনও তাৎক্ষণিকভাবে না বলে মাশওয়ারায় বিষয়টি উপস্থাপন করতেন।\nমোটকথা, তিনি দাওয়াত ও তাবলীগের কাজে নিবেদিতপ্রাণ ছিলেন। এই দাওয়াত ও তাবলীগের কাজের বরকতে বিশ্ববিদ্যালয়ের প্রফেসর হয়েও হক্কানী আলেমদের সাথে তার খুবই আন্তরিক ও ব্যক্তিগত সম্পর্ক ছিল। এ প্রসঙ্গে তার সমসাময়িক উপমহাদেশের প্রথম সারির বিখ্যাত উলামায়ে কেরামের নাম উল্লেখ করা যেতে পারে। বাংলাদেশের হযরত মাওলানা মুফতী ফয়যুল্লাহ রাহ., ফখরে বাঙ্গাল হযরত মাওলানা তাজুল ইসলাম রাহ., হযরত মাওলানা শামসুল হক ফরিদপুরী রাহ., হযরত হাফেজ্জী হুযুর রাহ., হযরত পীরজী হুযুর রাহ., মাওলানা আতহার আলী রাহ., হযরত মাওলানা আবদুল করীম শায়খে কৌড়িয়া রাহ., ভারতের দারুল উলূম দেওবন্দের মুহতামিম হযরত মাওলানা কারী তৈয়ব সাহেব রাহ., ফেদায়ে মিল্লাত হযরত মাওলানা আসআদ মাদানী রাহ., হযরত মাওলানা আবুল হাসান আলী নদভী রাহ., পাকিস্তানের হযরত মাওলানা ইউসুফ বিন্নুরী রাহ., হযরত মাওলানা মুফতী মাহমুদ রাহ., ভাওয়ালপুরের মুফতী ফারুক আহমদ আম্বেঠবী রাহ. (দেওবন্দ মাদরাসার সাবেক মুফতী) প্রমুখ উলামায়ে কেরাম ও বুযুর্গানে দ্বীনের সাথে তার আন্তরিক ও ব্যক্তিগত সম্পর্ক ছিল। শায়খুল হাদীস হযরত মাওলানা যাকারিয়া রাহ.-এর হাতে তিনি বাইয়াত ছিলেন। তাঁর থিসিস ‘হাদীস শাস্ত্রে ভারতীয় উপমহাদেশের অবদান’-এর উর্দূ অনুবাদটি হযরত শায়খুল হাদীস রাহ. বাদ আসর তাঁর খুছুছী মজলিসে পড়িয়ে নিজে শুনতেন এবং সবাইকে শুনাতেন।\nহযরত মাওলানা ড. মুহাম্মাদ এছহাক রাহ. খুবই সাদাসিধে জীবন যাপন করতেন। পুরাতন কাপড় সেলাই করে এমনকি তালি দিয়ে পরিধান করাকে তিনি গৌরবের বিষয় মনে করতেন। দীর্ঘ দিন তিনি সাইকেলে চড়ে কর্মস্থল ঢাকা বিশ্ববিদ্যালয়ে যাওয়া আসা করেছেন। বাড়ির আসবাবপত্র সাদামাটা রাখতে ভালবাসতেন।\nপিতা তো পিতাই হয়ে থাকেন। সন্তান পিতার কাছ থেকে শিক্ষা ও দীক্ষা পেয়ে থাকে। কিন্তু আদর্শ পিতা খুবই বিরল। আমার পিতা মাওলানা ড. মুহাম্মাদ এছহাক রাহ. একজন আদর্শ পিতা ছিলেন। আমরা তার সন্তানরা তার জীবনযাত্রাকে আদর্শ হিসেবে মনে করতাম ও আজও করি। তার প্রতিটি আচার-আচরণ আমাদের নিকট শিক্ষণীয় ছিল। আদব-কায়দার এত খুটিনাটি বিষয় তিনি আমাদেরকে শিক্ষা দিয়েছেন, যা আমরা কোনো বই-পুস্তকে বা অন্য কারো কাছে পাইনি।\nআদর্শ পিতার সাথে সাথে তিনি একজন ভাগ্যবান পিতাও ছিলেন। আমাদের এগার ভাই ও এক বোনের মধ্যে একভাই ও এক বোন মারা যায়। আল্লাহর রহমতে আববা আমাদের সকলকেই উচ্চশিক্ষায় শিক্ষিত করেছেন। আমাদের ভাইদের মধ্যে ডাক্তার, ইঞ্জিনিয়ার এবং ফার্মাসিস্ট রয়েছে। একজন পি.এইচ.ডি ডিগ্রি লাভ করেছে। ফার্মাসিস্ট ভাইটি আমেরিকার একটি বিশ্ববিদ্যালয়ে শিক্ষকতার কাজে নিয়োজিত রয়েছে। এই অধমকে আববা সঠিক ইলমে দ্বীন শিক্ষা দেওয়ার জন্য পাকিস্তানের উন্নতমানের মাদরাসাসমূহে পাঠিয়েছিলেন। সেখান থেকে দাওরা হাদীস সমাপন করে বর্তমানে মসজিদ ও মাদরাসার খেদমতে নিয়োজিত আছি। পাঁচ ভাই বিদেশে কর্মরত আছে। আল্লাহ তাআলা আমাদের সবাইকে সন্তান-সন্ততি দিয়েছেন। আমাকে আল্লাহ তাআলা নাতি-নাতনিও দিয়েছেন। আমাদের মরহুম আববাজান আমাদের এই সুন্দর সংসার দেখে যেতে পেরেছেন। তার জীবনের শত ব্যস্ততার মধ্যেও তিনি আমাদের সবাইকে সার্বক্ষণিকভাবে দেখাশুনা করতেন এবং সবার জন্য দোআ করতেন।\nআল্লাহ তাআলা তার কবরকে নূর দ্বারা পরিপূর্ণ করে দিন এবং তাকে জান্নাতুল ফেরদাউসে সুউচ্চ মাকাম নসীব করুন। আমীন।#\nহযরত মাওলানা ইউসুফ নিজামী : এক দানবীর আলেমের প্রস্থান\nআলী হাসান মুহাম্মদ তৈয়ব\n‘পরের কারণে স্বার্থ দিয়া বলি/ এ জীবন মন সকলি দাও/তার মতো সুখ কোথাও কি আছে/আপনার কথা ভুলিয়া যাও।’\nতিনি এমন এক আলেমে দ্বীন যিনি জীবনভর উপরের চরণটিকে বাস্তবে রূপ দিয়ে গেছেন। দয়া-দান এবং উদারতা ও বদান্যতাই ছিল তাঁর জীবনের প্রধান বৈশিষ্ট্য। সারাটি জীবন তিনি গেয়ে গেছেন মানব প্রেম এবং অন্যের প্রতি ভালোবাসার জয়গান। জানিয়েছেন অপরের হিত সাধনের মাঝেই আপন সুখ খোঁজার আহবান। তিনি হলেন উত্তরবঙ্গের সর্বশ্রেষ্ঠ ইসলামী বিদ্যাপিঠ, বাংলাদেশের অন্যতম বৃহৎ মাদরাসা জামেয়া ইসলামিয়া কাসেমুল উলুম (জামিল মাদরাসা) বগুড়ার প্রিন্সিপাল, শত শত মাদরাসার সক্রিয় পৃষ্ঠপোষক, ধর্ম-বর্ণ নির্বিশেষে হাজার হাজার মানুষের দরদী অভিভাবক, সুন্নতে রাসূলের বিনম্র অনুসারী, বিদআত নির্মূলের সপ্রাণ শিক্ষালয় খানকায়ে মাহমুদিয়া বগুড়ার প্রতিষ্ঠাতা হযরত মাওলানা ইউসুফ নিজামী সাহেব রাহ.।\nনিজেকে বিলিয়ে আনন্দ খোঁজা এ মহাপুরুষ গত মার্চ মাসের প্রথম দিন চলে গেলেন চির সুখের ঠিকানা জান্নাত অভিমুখে। সমগ্র উত্তরবঙ্গবাসীসহ সারা দেশের অসংখ্য মানুষকে কাঁদিয়ে গমন করলেন প্রেমময় মাওলার ইপ্সিত সান্নিধ্যে। মৃত্যুকালে তাঁর বয়স হয়েছিল ৬৪। রেখে গেছেন স্ত্রী, তিন ছেলে এবং ছয় মেয়েসহ সহস্রাধিক ভক্ত-মুরিদান। লাগাতার কয়েক বছর ধরে পাইল্স, ডায়াবেটিস, কিডনি ডিজিজ এবং উচ্চ রক্তচাপসহ নানা জটিল রোগে ভুগে চিকিৎসার জন্য ভারতে গিয়ে তাঁর মৃত্যু।\nশিক্ষা জীবনের প্রায় অর্ধেক সময় জামিলে কাটানোর সুবাদে হুজুরকে খুব কাছে থেকে দেখার সুযোগ হয়েছে। যত রাতেই ঘুমান না কেন শেষ রাতে তাঁকে ঠিকই দেখা যেত জিকিরে-তাহাজ্জুদে। রাতের শেষ প্রহরে মাদরাসার যে কোনো প্রান্ত থেকে কান পাতলেই শোনা যেত পরম তৃপ্তি ও গভীর ভক্তিসহ হৃদয় জুড়ানো সুরে জপে চলেছেন ‘আলাহু আলাহ’ ‘আলাহু আলাহ’ শব্দ। বিবিধ রোগে নাকাল হওয়ার আগ পর্যন্ত মাদরাসায় থাকলে ‘সুবহে সাদেক’ এর পূর্বক্ষণে তিনি সারা মাদরাসায় ঘুরে ঘুরে সবাইকে তাহাজ্জুদের জন্য ডেকে তুলতেন।\nদুনিয়ার প্রতি নির্লোভ এই মানুষটি সব সময় বলতেন, ‘সম্পদ জমিয়ে রাখার জিনিস নয়; এক হাতে টাকা আসবে তো অপর হাত দিয়ে তা বিতরণ করবে, নিজের দিকে টেনে নেবে না কখনো।’ এমন কথা শুধু বলতেনই না বাস্তবে তার চর্চাও করতেন। তাঁর দান-দাক্ষিণ্য ছিল কিংবদন্তি তুল্য। নিন্দুকেরাও তা অস্বীকার করত না। সবসময় তাঁর দরোজায় লেগে থাকত বিভিন্ন শ্রেণীর অভাবী ও সঙ্কটগ্রস্ত লোকের ভিড়। খুব কম লোকই তাঁর কাছে গিয়ে বিফল হয়ে ফিরত। ঋণ-কর্জ করে হলেও কিছু না কিছু দিয়ে দিতেন।\nঅন্যসব প্রকৃত অলিদের মতো তিনিও ছিলেন শত্রু-মিত্র সবার শ্রদ্ধাভাজন। শুধু আলেম বা তালেবে এলেমই নয়; জনপ্রিয় ছিলেন তিনি সারা উত্তরবঙ্গের সবার কাছে। এলাকার অস্থির তরুণরা পর্যন্ত তাকে দেখলে শান্ত হয়ে যেত। পথভ্রষ্ট যুবকদেরকে তিনি মৃদু ভৎর্সনা করে নিজের খরচে পাঠিয়ে দিতেন তাবলীগ জামাতের চিল্লায়। তার হাতে দীক্ষা নিয়ে বদলে গেছে অনেক বিপথগামী যুবক। শিক্ষিত লোকদের অনেকেই তাঁর মুরিদ হয়ে যাপন করছেন পূর্ণ ইসলামী জীবন।\nতিনি অশ্লীলতা মোকাবেলা করতেন ভদ্রতা দিয়ে, শত্রুতার বদলে বাড়িয়ে দিতেন বন্ধুত্বের হাত। তাঁর সদা হাস্যোজ্জ্বল মুখানন দেখে গোমূর্খ লোকেরা পর্যন্ত বুঝে ফেলত তিনি একজন অলিয়ে কামেল। একবার যিনি তাঁর অতিথি হয়েছেন আজীবন ভুলতে পারেন নি তাঁর আতিথেয়তার কথা।\nঅন্যকে ঠকানোর প্রতিযোগিতার এ যুগে তিনি ছিলেন একেবারে সহজ-সরল। তিনি সবাইকে ভালোবাসতেন। বুযুর্গ এবং আলেমদের তিনি যে সম্মান করতেন তা ছিল অনুসরণীয়। উত্তরবঙ্গে যে কোনো বড় আলেমের আগমন ঘটলে তিনি ছুটে যেতেন তাঁর কাছে। মুগ্ধ করতেন তাঁকে সহৃদয়তা ও অতিথিপরায়ণতা দিয়ে।\nতিনি ছিলেন বিরলপ্রজ ছাত্র দরদী শিক্ষক। ছাত্রদের ডেকে তার বাড়ির হাল-অবস্থা জিজ্ঞেস করতেন। যাদের আর্থিক অবস্থা ভালো নয় তাদের বিভিন্ন উপলক্ষে সাহায্য করতেন। ছাত্রদের বাবা-মা এবং ঘরের পর্যন্ত খোঁজ-খবর রাখতেন। যার কথা একবার শুনতেন তাকে আর ভুলতেন না। মাদরাসা যখন ছুটি হত দরিদ্র ছাত্ররা তাঁর কাছে ভিড় করত। তিনি তাদের বাড়ি যাবার খরচ দিতেন। কারো চুল বড় দেখলে ছোট না করার কারণ জিজ্ঞেস করতেন। যদি বলত টাকা নেই, সঙ্গে সঙ্গে পকেট থেকে টাকা দিয়ে দিতেন। টাকা একবার দিলে সে টাকা আর ফেরত নিতেন না।\n১ লা মার্চ ১৯৪৫ সালে চট্টগ্রামের মীরসরাইয়ের খুররমওয়ালা গ্রামস্থ মুনির আহমদের ঘরে জন্ম নেয়া এ আলেম ১৯৭৪ সনে বগুড়া জামিলে প্রথমে যোগ দেন শিক্ষক হিসেবে। ১৯৭৭ সালে এর মুহতামিম নিযুক্ত হন। মৃত্যু পর্যন্ত এ দায়িত্ব পালন করে যান বিস্ময়কর দক্ষতায়। তার হাতে গড়ে উঠতে থাকে একেরপর এক সুদৃশ্য ইমারত। জামিল মাদরাসার সুনাম ছড়িয়ে পড়ে দেশের আনাচে-কানাচে। বর্তমানে এটি চট্টগ্রামের পটিয়া ও হাটহাজারীর পরে বাংলাদেশের অন্যতম বড় মাদরাসা।\nআমরা বিনম্র চিত্তে দুআ করি, আলাহ তাঁকে জান্নাতুল ফিরদাউস দান করুন। তাঁর সন্তানাদিকে ধৈর্য ধরার এবং সহকর্মীদের তাঁর মিশন এগিয়ে নেয়ার তাওফীক দিন। আমীন। #\nমুফতী নুরুদ্দীন রাহ. : মুগ্ধতার স্মৃতি\nদ্বীনের মহান খাদেম আমাদের প্রিয়ভাজন মুফতী মুহাম্মাদ নুরুদ্দীন রাহ.ও আখেরাতের সফরে চলে গেলেন। গত ৭ মার্চ দুপুর বেলা তার মেঝো ছেলে আমাদের ছাত্র স্নেহভাজন শাকের আবদুল্লাহ ফোন করে বেদনার্ত কণ্ঠে জানাল, ‘আববুর অবস্থা ভালো নয়।’ সে দুআ চেয়ে কথা শেষ করার পর থেকেই একটি শংকা আমার মনের মধ্যে উঁকিঝুঁকি দিতে লাগল। আমাদের একান্ত আপনজন এই মহান আলেমেদ্বীনকে এই সময়েই হারাতে হবে নাতো? একটু পরেই শাকেরের দ্বিতীয় ফোন এল। দুরুদুরু বুকে ফোনটি রিসিভ করতেই যখন ওর বুকভাঙ্গা কান্নার আওয়াজ ভেসে এল তখন আর বুঝতে অসুবিধা হল না যে, আশংকাই সত্যি হয়েছে, আমাদের মুফতী মুহাম্মাদ নুরুদ্দীন আর নেই।\nআমার মনে হল এ মুহূর্তে তার মৃত্যু সংবাদ শুনতে দ্বীনদার মহল একেবারেই প্রস্ত্তত ছিল না। কিন্তু প্রজ্ঞাবান মহামহিম আল্লাহ তাআলার বিধানের কাছে আত্মসমর্পণ ছাড়া পথ কোথায়? তাঁর কোনো ফয়সালাই প্রজ্ঞাশূন্য নয়। আমাদের এ দুঃসময়ে হকপ্রিয় মানুষের দ্বীনী আশা-আকাংখার প্রতীক মুফতী মুহাম্মাদ নুরুদ্দীনকে আপন সান্নিধ্যে ডেকে নেওয়ার মধ্যেও অবশ্যই তার কোনো হিকমত আছে, রহস্য আছে।\nমূলত মানুষের বিনয় ও মহত্বই তার ব্যক্তিত্বের যথার্থ পরিচায়ক। আর মহান ব্যক্তিদের মহত্তের ছোয়া পায় ছোট বড় সকললেই। মুফতী নুরুদ্দীনও একজন মহৎ মানুষ ছিলেন। দ্বীনী খিদমতের সূত্রে তার স্নেহ ও মমতা লাভের সুযোগ হয়েছিল এই নগণ্যের। আমি মুফতী নুরুদ্দীনের মহত্ব ও হৃদয়বৃত্তির পরিচয় পেয়েছিলাম। ছোটদেরকেও যিনি সম্মান করতে জানেন তিনি মহৎ না হলে আর কে হবেন? আল্লাহ তাআলা তাকে অর্ন্তগত সৌন্দর্যের পাশাপাশি বাহ্য সৌন্দর্যও দিয়েছিলেন। আমি যতবার তাকে দেখেছি, তার মধ্যে কোনো জীর্ণতা অনুভব করিনি। একটি সজীবতা ও দ্বীপ্তি তার চেহারায় সর্বদা লক্ষ্য করেছি।\nমুফতী নুরুদ্দীন রাহ.-এর যে বিষয়টি সকলকে বিশেষভাবে মুগ্ধ করত তা হল, তার ওই বিনয় ও কোমল ব্যবহার। খ্যাতি ও মর্যাদার অধিকারী ছিলেন, কিন্তু ভেতরে অহমিকাবোধ ছিল না। সহকর্মী ও সমকক্ষদের সঙ্গে তো বটেই অনুজদের সঙ্গেও তার আচরণ ছিল অত্যন্ত অমায়িক।\nতিনি সর্বদা সন্তানদের যথার্থ দ্বীনী শিক্ষায় শিক্ষিত করে দ্বীনের খাদেম বানানোর স্বপ্ন দেখতেন। সন্তানদেরকে সত্যিকার মানুষরূপে গড়ে তোলার জন্য কী গভীর আগ্রহ আর ব্যাকুলতা তাঁর মধ্যে কাজ করতো। সংশ্লিষ্ট শিক্ষকদের সঙ্গে তাঁর আচার-আচরণে তা ফুটে উঠতো। একজন সাধারণ শিক্ষকের কাছেও একজন অভিভাবকের সে যত বড়ই হোক না কেন দায়বদ্ধতা কতটুকু আমি তাঁর কথাবার্তা ও আচার-আচরণ থেকে তা অনুধাবন করতাম। প্রায়ই ফোন করে তাঁর আত্মজের লেখাপড়া তত্ত্বাবধানের অনুরোধ করে আবেগ জড়িত কণ্ঠে বলতেন, ‘আমার পুরা পরিবার আপনার কাছে ঋণী থাকবে।’ কথা শেষ হলে হৃদয়গ্রাহী ভাষায় দুআ দিয়ে বলতেন, ‘আল্লাহ আপনার ভালো করুন।’ সত্যি বলতে কি আমার একযুগের শিক্ষক-জীবনে আমি মুফতী নুরুদ্দীনের মতো এমন ছাত্র অভিভাবক আর দেখিনি।\nএ কথা সত্য যে, ধৈর্য্য ও অল্পতুষ্টিই প্রধানত দ্বীনের পথ। তবে সততার সঙ্গে দ্বীনের পথে থাকলে আল্লাহর অনুগ্রহে কখনো কখনো ‘দুনিয়া’ও এসে পদচুম্বন করে। তার দৃষ্টান্তও মুফতী নুরুদ্দীনের জীবনে কম নয়। তার সেজো ছেলে ফাহিম আবদুল্লাহ আন্তর্জাতিক কিরাত প্রতিযোগিতায় ১ম স্থান অধিকার করে তার জন্য যে নিয়ামত ও মর্যাদা বয়ে এনেছে তা গোটা বাংলাদেশের গৌরব। কিন্তু সে মর্যাদা ও স্বাচ্ছল্য তাকে দ্বীনের পথ থেকে বিচ্যুত করে কথিত আধুনিক জীবনের দিকে ঠেলে দেয়নি-এটাই শিক্ষা গ্রহণের বিষয়।\nতিনি জন্মেছিলেন ১৯৫৪ সালের ২ মার্চ শরীয়তপুর জেলার উকিলপুর গ্রামে। শিক্ষাজীবনের বিশেষ উল্লেখযোগ্য অংশ অতিবাহিত করেন ঢাকার ঐতিহ্যবাহি লালবাগ মাদরাসায়। শিক্ষাজীবন শেষ করে মাদরাসায় শিক্ষকতার মাধ্যমে দ্বীনী খেদমত ও কর্মজীবনের সূচনা করেন। ১৯৮৪ সালের জুন মাসে জাতীয় মসজিদ বাইতুল মুকাররমের পেশ ইমাম হিসেবে যোগদান করেন। ২০০৭ সালের ১০ অক্টোবর দেশের সর্বজন শ্রদ্ধেয় আলেমে দ্বীন আল্লামা ওবায়দুল হক রাহ.-এর ইন্তেকালের পর তিনি তাঁর স্থলবর্তী হন এবং গত জানুয়ারি মাসের প্রথম সপ্তাহ পর্যন্ত ভারপ্রাপ্ত খতীবের দায়িত্ব পালন করেন। এ দায়িত্বের পাশাপাশি অন্যান্য দ্বীনী কর্মকান্ডের সঙ্গেও তিনি জড়িত ছিলেন। নানা সংকটময় মুহূর্তে জুমার পূর্বে তার প্রদত্ত সাহসী, সাবলীল ও প্রমাণভিত্তিক জোরালো বক্তব্য দেশবাসীকে ইসলামের পক্ষে উদ্বীপ্ত করেছে। বিশেষভাবে দ্বীনী আন্দোলনের কর্মীদের অনুপ্রেরণা যুগিয়েছে। তত্ত্বাবধায়ক সরকারের আমলে কথিত নারী উন্নয়ন নীতিমালা প্রসঙ্গে নারী অধিকারের বিষয়ে কুরআন-হাদীসের সঠিক বক্তব্য তুলে ধরার মাধ্যমে তিনি গুরুত্বপূর্ণ ভূমিকা পালন করেন। তার দ্বীনী খিদমতের মধ্যে দ্বীনী মাদরাসা প্রতিষ্ঠা ও পরিচালনার বিষয়টিও উল্লেখযোগ্য। ডেমরায় তিনি একটি মাদরাসা প্রতিষ্ঠা করেন। এছাড়াও অন্য দু’টি দ্বীনী শিক্ষা প্রতিষ্ঠানের পরিচালনার দায়িত্ব পালন করেন তিনি। মুফতী নুরুদ্দীন বেশ কয়েকটি ধর্মীয় গ্রন্থও রচনা করেন। ‘আধার কেটে আলো’ (অনুবাদ), ‘হাফেযে কুরআনের ফযীলত ও মাহাত্ম’, ‘ ফেরেশতারা কাদের জন্য দুআ করেন এবং কাদের জন্য বদ দুআ করেন’, ‘আয়াতুল কুরসী’ ইত্যাদি তার প্রণীত গ্রন্থ। এছাড়া কিছু কাল দৈনিক ইত্তেফাকের ‘ধর্মচিন্তা’ পাতায় তিনি পাঠকদের ধর্মীয় জিজ্ঞাসার জবাব দিয়েছেন। মুফতী নুরুদ্দীন আন্তর্জাতিক ধর্মীয় অঙ্গনেও আমাদের জন্য গৌরব বয়ে এনেছেন। কিছুদিন পূর্বেও তিনি সৌদি আরবে অনুষ্ঠিত আন্তর্জাতিক কিরাত প্রতিযোগিতায় বিচারকের দায়িত্ব পালন করে দেশবাসীর প্রশংসা অর্জন করেন।\nমুফতী নুরুদ্দীনের ইন্তেকাল নিঃসন্দেহে আমাদের জাতীয় জীবনের একটি গুরুত্বপূর্ণ ঘটনা। দেশের শীর্ষস্থানীয় ও জাতীয় দৈনিকগুলো তার ইন্তেকালের সংবাদ গুরুত্বের সঙ্গে ছেপেছে। তার জীবন ও অবদানের কথা সংক্ষেপে তুলে ধরার পাশাপাশি দেশের প্রায় সর্বস্তরের সুধী ও নেতৃবৃন্দের গভীর শোক, সমবেদনা, শুভকামনা ও ইতিবাচক মতামতের কথাও তুলে ধরেছে। শীর্ষস্থানীয় জাতীয় দৈনিক আমার দেশ সংক্ষেপে মন্তব্য করেছে-মুফতী নুরুদ্দীন বাইতুল মুকাররমের সিনিয়র পেশ ইমামের দায়িত্বের পাশাপাশি ভারপ্রাপ্ত খতীব হিসেবেও দু’বছর দায়িত্ব পালন করে সর্বস্তরের মুসল্লীদের মন জয় করেন। যুগান্তরের ভাষ্য ছিল-‘প্রখ্যাত আলেম মাওলানা উবায়দুল হকের মৃত্যুর পর বিশিষ্ট ইসলামী চিন্তাবিদ মুফতী নুরুদ্দীন ধর্মীয় ক্ষেত্রে জাতিকে দিক নির্দেশনা দেন এবং অনেক জটিল পরিস্থিতিতে আলেম-ওলামাদের নেতৃত্ব দেন। তিনি অনেক ধর্মীয় অনুষ্ঠানে যোগ দেন এবং ইসলামের সঠিক পথ নির্দেশনা প্রদান করে জাতিকে ঐক্যবদ্ধ রাখেন। এমন একজন আলেমের মৃত্যুতে দেশ একজন সৎ ও নিষ্ঠাবান মুরবিবকে হারাল।’ আমার দেশ ও নয়া দিগন্তসহ বেশ কটি জাতীয় দৈনিক তার ইন্তেকাল সংবাদ ছেপেছে। কিন্তু দুর্ভাগ্যবশত একটি জাতীয় দৈনিক এ গুরুত্বপূর্ণ সংবাদটি যথাযথ গুরুত্বের সঙ্গে ছাপতে পারেনি।\nমৃত্যুর কয়েকদিন পর বাইতুল মুকাররম থেকে তার সব কাগজপত্র আনা হলে তাতে একটি বিস্তারিত অসীয়তনামা পাওয়া যায়। তাতে তার সংশ্লিষ্ট সব ধরনের হক্কুল ইবাদের সমাধানসহ তার সম্পদ বিক্রি করে তিন লাখ টাকা আল্লাহর পথে দানের এবং সর্বদা তিলাওয়াতে কুরআন জারি রাখার ওসীয়ত করে গেছেন তিনি। তার বংশে হাফেয ও আলেম তৈরির ধারা এবং তার ও তার পিতার জন্য ঈসালে সওয়াব যাতে কখনো বন্ধ না হয়, তার অনাগত সকল সন্তান যাতে হাফেয ও আলেম হয় সে ব্যবস্থা জারি রাখারও ওসীয়ত করেছেন। সন্তানদের এ ধরনের ওসীয়ত লিখে যেতে পারা কত সৌভাগ্যের ব্যাপার! সত্যিকারের জ্ঞানীরা তা বুঝতে পারেন।\nমৃত্যুর কিছুদিন আগে তিনি যে দুঃখদায়ক অনর্থের শিকার হয়েছিলেন তা মনে হলে হৃদয়টা কেঁদে ওঠে। তার বিভিন্ন তকলীফ পাওয়ার কথা জেনেছিলাম। কিন্তু দুআ ছাড়া করার কিছু ছিল না। বাইতুল মুকাররমের একটি অনাকাঙ্খিত ঘটনার পর তাকে ফোনে খুবই ভারাক্রান্ত মনে হল। অনেক দুঃখ প্রকাশ করলেন। সে-ই শেষ আলাপ, আর কথা হয়নি। মুফতী নুরুদ্দীন এখন ক্লেদাক্ত পৃথিবীর সব জঞ্জাল থেকে মুক্ত। তিনি এখন আমাদের সব অনাচারের উর্ধ্বে। মসজিদের মিহরাব থেকে এক অবিনশ্বর শান্তিলোকের হাতছানিতে তিনি এখন অন্তহীন আলোয় পৌঁছে গেছেন। মহান আল্লাহ তাঁকে একান্ত সান্নিধ্যবর্তী করুন। আমাদের শোকাকুল হৃদয়ের এ-ই প্রার্থনা। #


মাস্ক খুলে চুমু! মোটা টাকা জরিমানা ভরতে বাধ্য হলেন যুগল | Italian Couple Fined Rs 34,000 for Kissing in Public During Coronavirus Restrictions – News18 Bangla\nমাস্ক খুলে চুমু! মোটা টাকা জরিমানা ভরতে বাধ্য হলেন যুগল\nএরপর তাঁরা বাধ্য হয়ে দেখান তাঁদের এনগেজমেন্টের প্রমাণপত্র৷ যা দেখে বোঝা যায় যে তারা আড়াই বছর ধরে একে অপরের সঙ্গী৷\nLast Updated : October 20, 2020, 00:22 IST\n#মিলান: ইতালির মিলানে জনসমক্ষে চুমু খাওয়ার জন্য দম্পতিকে ৩৬০ পাউন্ড (৩৪,০০০ টাকারও বেশি) জরিমানা করা হয়৷ কারণ, এভাবে প্রকাশ্যে একে অপরকে জড়িয়ে ধরা কার্যত করোনা নির্দেশিকা লঙ্ঘন করা ৷ ঘটনাটি ঘটে ৯ অক্টোবর৷ ৪০ বছর বয়সি ইতালির বাসিন্দা এবং তাঁর পোলিশ বাগদত্তা রাস্তার মধ্যে চুমু খেতে গিয়ে মুখ থেকে সরিয়ে ফেললেন মাস্ক! এরপরই বিপত্তি! চুম্বনরত যুগলকে ঘিরে ধরলেন ৪জন পুলিশ অফিসার। তাঁরা বাধ্য হয়ে দেখান তাঁদের এনগেজমেন্টের প্রমাণপত্র, যা দেখে বোঝা যায় যে তাঁরা আড়াই বছর ধরে একে অপরের সঙ্গী৷ সম্পর্কের প্রমাণ হিসাবে স্মার্টফোনে ছবি, ভিডিও এবং মেজেস দেখালেও পুলিশ আধিকারিকরা তাঁদের বিষয়ে সন্দিহান ছিলেন৷ বিশেষত তাঁদের প্রস্তুত করা নথিতে আলাদা ঠিকানা ছিল।\nদু’জনের পরিচয় জানার পর, অফিসাররা তাঁদের ইতালি সরকারের বিধি অনুসারে ৩৬০ পাউন্ড জরিমানা করে৷ সেদেশে সরকারি নিয়ম অনুযায়ী সবাইকে মাস্ক পরতে হবে এবং একে অপরের থেকে কমপক্ষে এক মিটার দূরত্ব বজায় রাখতে হবে। এই নিষেধাজ্ঞাগুলি যাঁরা একসঙ্গে থাকেন, তাঁদের ক্ষেত্রে প্রযোজ্য না।\nচুম্বনরত দম্পতির অভিযোগ, তাঁরা যখন চুমু খাচ্ছিলেন, সেই সময় আশপাশে অন্য কেউ উপস্থিত ছিলেন না৷ তাই তাঁদের অযথা জরিমানা করা হয়েছে বলে অভিযোগ৷ কয়েক মাস আগে ইতালির পুলিশ সমুদ্র সৈকতে আড়ি পাতে৷ সেখানে উপস্থিত সকলে নির্দিষ্ট দূরত্ব বজায় রাখছে কিনা, তা দেখতেই ড্রোন ব্যবহার করে৷ সেই ড্রোনের ছবি দেখে এক ব্যক্তির ওপর জরিমানা চাপিয়ে দেয়৷ যদিও এই নিয়ে পরবর্তীতে বিতর্ক তৈরি হয়৷ সমালোচিত হয় পুলিশ। অনেকে অভিযোগ করেছিলেন , পুলিশ জোর জবরদস্তি করছে এবং এভাবে জরিমানা আদায় করা ঠিক নয়।\nইউরোপিয় দেশগুলির মধ্যে ইতালিতে ভয়ানক থাবা বসায় করোনা ভাইরাস৷ এই অতিমারির ফলে মহা সঙ্কটের মুখে পড়ে ইতালির বাসিন্দারা৷ ফলে স্থানীয় আইন প্রয়োগকারী সংস্থাগুলি ভাইরাসের বিস্তার নিয়ন্ত্রণে বেশ কয়েকটি সতর্কতামূলক ব্যবস্থা গ্রহণ করে। হাসপাতালে কোনও বেড খালি নেই৷ ফলে স্বাস্থ্য পরিষেবার ব্যবস্থাগুলি চরম চাপে পড়েছে। বার এবং মদ বিক্রিতে লাগাম টানা হয়েছে৷ কোনওরকম যোগাযোগ ব্যবস্থা যেখানে সামাজিক দূরত্ব বজায় থাকে না, তার ওপরও নিয়ন্ত্রণ করা হয়েছে৷\nবিদ্যালয়গুলি ক্লাস পরিচালনা করতে বিশেষ নিয়ম তৈরি হয়েছে এবং অনলাইন শিক্ষার প্রচার করা হচ্ছে। জনসমক্ষে মদ খাওয়া নিষিদ্ধ করা হয়েছে। যদিও গত সপ্তাহে ইতালিতে দৈনিক সংক্রমণ ছিল রেকর্ড সংখ্যক, তবুও সরকার আগের মতো পুনরায় লকডাউনে যাওয়ার পক্ষে নয়৷ এই সংকট কাটাতে বিকল্প ব্যবস্থাগুলির দিকে নজর দেওয়া হচ্ছে।\nFirst published: October 20, 2020, 00:22 IST


রাধাবিনোদ পাল: যে বাঙালি বিচারপতি ছিলেন জাপানের দুর্দিনের বন্ধু - Goggles\nরাধাবিনোদ পাল: যে বাঙালি বিচারপতি ছিলেন জাপানের দুর্দিনের বন্ধু\nযেখানে একজন বঙ্গসন্তানের কথা স্বয়ং বাঙালিরাই ভুলতে বসেছেন, সেখানে ভিনদেশিরা কেন মনে রেখেছেন রাধাবিনোদ পালকে?\nBy Sabiha Rahman Linta\t Last updated Feb 5, 2021 177\nরাধাবিনোদ পাল : যে বাঙালি বিচারপতি ছিলেন জাপানের দুর্দিনের বন্ধু\nজাপানের রাজধানী টোকিওতে চলতে চলতে যদি কখনও কোনো স্মৃতিস্তম্ভে এক বঙ্গসন্তানের নাম চোখে পড়ে, তাহলে আচমকা চমকে যাবেন না যেন। স্মৃতিস্তম্ভের স্থিরচিত্রে কালো রঙের গাউন পড়া ব্যক্তি একজন বাঙালি বিচারপতি ও শিক্ষাবিদ, নাম ড. রাধাবিনোদ পাল।\nরাধাবিনোদ পাল, নামটি হয়তো অনেক বঙ্গ সন্তানের কাছেই অপরিচিত। ২০১৭ সালে মুক্তি পাওয়া ‘টোকিও ট্রায়াল’ নামের নেটফ্লিক্সের মিনি-সিরিজের বদৌলতে ‘রাধাবিনোদ পাল’ নামটি চোখের অন্তরালে চলে যায় যায় করেও যায় নি। আমরা বাঙালিরা আজ তাঁর নাম ও কর্ম প্রায় ভুলতে বসলেও, জাপানিরা কিন্তু তাঁকে মোটেই ভুলে যান নি, বরং তিনি গত হওয়ার প্রায় পঞ্চাশ বছর পরেও জাপানিরা এই বঙ্গসন্তানকে শ্রদ্ধাভরে স্মরণ করেন।\nযেখানে একজন বঙ্গসন্তানের কথা স্বয়ং বাঙালিরাই ভুলতে বসেছেন, সেখানে ভিনদেশিরা কেন মনে রেখেছেন রাধাবিনোদ পালকে? তিনি কে, কি তাঁর পরিচয়, কোন কারণে স্মরণীয় হয়ে আছেন, তা নিয়েই আজকের আলোচনা।\nড. রাধাবিনোদ পাল; © Wikipedia\nহত দরিদ্র পরিবারে বেড়ে ওঠা\nরাধাবিনোদ পালের জন্ম ১৮৭৬ সালে, বাংলাদেশের (তৎকালীন পূর্ববঙ্গ) কুষ্টিয়া জেলার সলিমপুর গ্রামে। তাঁর জন্মস্থান এখন জজপাড়া নামে পরিচিত। তাঁর পিতা বিপিন বিহারি পাল, সেই বাল্যকালেই গত হয়েছেন। রাধাবিনোদ পালের শৈশবকাল ও বাল্যকাল কেটেছে সলিমপুরের আলো-বাতাসে।\nহত দরিদ্র পরিবারের সন্তান রাধাবিনোদ পাল শিক্ষা জীবনের প্রতিটি ধাপে রেখেছেন মেধার ছাপ। কুষ্টিয়ার ছাতিয়ান গ্রামের গোলাম রহমান পণ্ডিতের কাছে তাঁর শিক্ষাজীবনের হাতেখড়ি। কুষ্টিয়া হাইস্কুলে মাধ্যমিকের পাঠ চুকিয়ে ভর্তি হন রাজশাহী কলেজে। ১৯০৫ সালে রাজশাহী কলেজ থেকে এফএ পরীক্ষায় উত্তীর্ণ হয়ে উচ্চশিক্ষা লাভের জন্য চলে যান কলকাতায়। কলকাতায় গিয়ে ভর্তি হন কলকাতা প্রেসিডেন্সি কলেজে। সেখান থেকে ১৯০৮ সালে গণিতে স্নাতকোত্তর পাস করেন।\nএরপর ফিরে এলেন বাংলাদেশে। ময়মনসিংহের আনন্দমোহন কলেজে গণিত বিষয়ে শিক্ষকতার মহান ব্রতে নিজেকে নিয়োজিত করলেন। রাধাবিনোদ পাল চেয়েছিলেন আইন বিশারদ হতে। তাই শিক্ষকতার সাথে তাল মিলিয়ে ময়মনসিংহ কোর্টে ওকালতির চর্চাও করে গেছে নিয়মিত। এভাবে কাটিয়েছেন কর্মজীবনের একটি দীর্ঘসময়।\n১৯২০ সালে কলকাতা বিশ্ববিদ্যালয় থেকে আইনে এলএলএম ডিগ্রি অর্জন করেন। এই পরীক্ষায় প্রথম শ্রেণীতে প্রথম স্থান অর্জন করে নিয়েছিলেন। এর ঠিক চার বছর পর, ১৯২৪ সালে কলকাতা বিশ্ববিদ্যালয় থেকে আইন বিষয়ে পিএইচডি ডিগ্রি লাভ করেন।\nশুধু যে প্রাতিষ্ঠানিক শিক্ষার দিক থেকে, তা কিন্তু নয়, তাঁর ন্যায় বিচারের সুখ্যাতি ও নাম-ডাক চারদিকে ছড়িয়ে পড়ছিল। তখন ভারতীয় উপমহাদেশে চলছিল ব্রিটিশ শাসন। ব্রিটিশবিরোধী আন্দোলনের পক্ষে বরাবরই তাঁর অবস্থান ছিল দৃঢ়। এর মাঝেই ১৯৪১ সালে তিনি কলকাতা হাইকোর্টের বিচারপতি (১৯৪১-১৯৪৪) হিসেবে যোগদান করেন। দুই বছর (১৯৪৪-১৯৪৬) কলকাতা বিশ্ববিদ্যালয়ের উপাচার্যের দায়িত্বও পালন করেছিলেন এই বঙ্গসন্তান।\nটোকিও ট্রায়ালের জুরিদের সাথে সর্ববামে রাধাবিনোদ পাল; ©: Wikimedia Commons\nটোকিও ট্রায়াল এবং একজন রাধাবিনোদ পাল\nযে কোনো যুদ্ধে বিজয়ী পক্ষের কাছে বিজয় যেমন খুশির বার্তা বয়ে আনে, তেমনি পরাজিত পক্ষের জন্য বয়ে আনে এক অনিশ্চিত ভবিষ্যত। দ্বিতীয় বিশ্বযুদ্ধ শেষে মিত্রবাহিনীর প্রধান ডগলাস ম্যাক দূরপ্রাচ্য বিষয়ক আন্তর্জাতিক সামরিক ট্রাইব্যুনাল গঠন করেন। এই ট্রাইব্যুনালের আওতায় জাপানের যে সকল নেতা সমরবাদের উত্থানের সাথে জড়িত ছিল তাদের বিচারের ব্যবস্থা করা হয়। রাধাবিনোদ পালের কাছে ডাক আসে এই ট্রাইব্যুনালে একজন জুরি হিসেবে অংশগ্রহণের।\nটোকিও যাওয়ার পূর্বে রাধাবিনোদ পাল ছিলেন কলকাতা হাইকোর্টের বিচারপতিদের মধ্যে অন্যতম। রাধাবিনোদ পাল চেয়েছিলেন সলিমপুরে নিজের নীড়ে ফিরতে। কিন্তু নিয়তিতে লেখা ছিল অন্য কিছুই। ইতোমধ্যে তিনি জানতে পারলেন, দূরপ্রাচ্য বিষয়ক আন্তর্জাতিক সামরিক ট্রাইব্যুনাল তাকে বিচারক হিসেবে চাইছে, সেখানে ১১ জন বিচারকের ১ জন হয়ে যাবেন তিনি।\nব্রিটিশবিরোধী আন্দোলনের পক্ষে তার অবস্থানের দৃঢ়তা জেনেও, মিত্রপক্ষ কেন তাকে বিচারক হিসেবে বেছে নিয়েছিল— তা আজও স্পষ্ট নয়। তবে ধারণা করা হয়, এর প্রধান কারণ ছিল দুইটি। প্রথমত, অনুন্নত এশিয়া মহাদেশের একজন বিচারক রেখে বিচার প্রক্রিয়ার স্বচ্ছতা দাবী সহজীকরণ। দ্বিতীয়ত, নীতিনির্ধারকেরা আন্দাজ করতে পারেন নি যে, রাধাবিনোদ পাল সজ্ঞানে তাদের মতামতের বিরোধিতা করতে পারেন।\nবিচারকার্য শেষ হতে হতে ১৯৪৮ সাল চলে এলো।\nবর্ষপঞ্জির পাতায় দিনটি ছিল ১২ নভেম্বর, ১৯৪৮। টোকিওর উপকন্ঠে কোনো এক বিশাল বাগানবাড়ির এক হল ঘরে চলছে দ্বিতীয় বিশ্বযুদ্ধে হেরে যাওয়া জাপানের যুদ্ধাপরাধীদের বিচার কার্যক্রম। বিচারের কাঠগড়ায় দাঁড়িয়ে আছেন জাপানের প্রধানমন্ত্রী তোজো সহ মোট পঞ্চান্ন জন যুদ্ধাপরাধী। যাদের মধ্যে ২৮ জনকে চিহ্নিত করা হয়েছে ক্লাস-এ (শান্তিবিরোধী অপরাধ) যুদ্ধাপরাধী। কোনক্রমে অপরাধ প্রমাণিত হলে, যার একমাত্র শাস্তি মৃত্যুদণ্ড।\nটোকিও ট্রায়ালে জাপানের ক্লাস-এ যুদ্ধাপরাধী; ©: Wikimedia Commons\nসারা বিশ্ব থেকে এসেছেন ১১ জন দক্ষ ও বিচক্ষণ বিচারপতি। বাঘা বাঘা ১১ জন জুরি পর্যায়ক্রমে ঘোষণা করছেন, ‘গিলটি, গিলটি, গিলটি, গিলটি’। হঠাৎ কেউ একজন অকুতোভয় কণ্ঠে বলে উঠলেন, ‘নট গিলটি’।\nসারা হল ঘর জুড়ে নেমে এলো এক ভুতুড়ে নিস্তব্ধতা। সকলের মতামতের সঙ্গে দ্বিমত পোষণ করা কে এই জুরি মহোদয়? এই জুরি ছিলেন ভারতীয় উপমহাদেশ হতে আগত একমাত্র বাঙালি বিচারক রাধাবিনোদ পাল। ভারতীয় উপমহাদেশ ততদিনে ঔপনিবেশিক শাসন থেকে মুক্ত। রাধাবিনোদ পালও ঔপনিবেশিক শাসকের দাসত্ব হতে মুক্ত, স্বাধীন বাঙালি।\nটোকিও ট্রাইব্যুনালে রাধাবিনোদ পালের ব্যবহৃত চেয়ার ; © prothomalo.com\nদরিদ্র একটি উপনিবেশের বাসিন্দা হয়তো কোনপ্রকার আপত্তিজ্ঞাপন ছাড়াই বাকিদের রায়ের অনুরূপ রায় দেবে— এমনটি ভেবে ভুল করা নীতিনির্ধারকদের কিছুতেই বোধগম্য হচ্ছিল না, কীভাবে একজন বাঙালি জুরি অন্যান্য শক্তিশালী রাষ্ট্র হতে আগত জুরিদের উক্তির বিরুদ্ধে আপত্তিজ্ঞাপন করতে পারেন! কেউ কেউ তো ভেবেই বসেছিলেন, বাঙালি জুরির এই নিরপেক্ষতা শক্তিশালী দেশের সাথে ঈর্ষা কিংবা মিত্রশক্তির প্রতি বিদ্বেষ ব্যতীত আর কিছুই হতে পারে না!\nসেই নিরীহ ভেবে ভুল করা বাঙালির তেজস্বী অভিব্যক্তি অন্যদের বুঝতে খুব বেশি দেরি হয় নি। তিনি তাঁর অকাট্য যুক্তি দিয়ে বাকিদের বোঝান, অক্ষশক্তির মতো মিত্রশক্তিও আন্তর্জাতিক আইনের সংযম এবং নিরপেক্ষতার নীতি লঙ্ঘন করেছে। মিত্রশক্তি লিটল বয় এবং ফ্যাট ম্যান নামের দুটি পারমাণবিক বোমা ব্যবহার করে নাগাসাকি এবং হিরোশিমাকে ধ্বংসস্তূপে পরিণত করেছে। একইসাথে কেড়ে নিয়েছে কয়েক সহস্র নিরপরাধ মানুষের প্রাণ।\nতিনি উল্লেখ করেন, জাপান যা করেছে তা অত্যন্ত নিন্দনীয়, কিন্তু যাদের বিরুদ্ধে অভিযোগ করা হয়েছে তাদের বিরুদ্ধে ট্রাইব্যুনাল যথেষ্ট প্রমাণ যোগাড় করতে পারে নি। সাথে আরও উল্লেখ করেন, জাপান যখন যুদ্ধে জড়িয়েছে তখন আন্তর্জাতিক নীতিমালায় এমন কোনো আইনেরও উল্লেখ ছিল না, যা ভঙ্গ করলে অপরাধীদের ক্লাস-এ বা ক্লাস-সি তে অন্তর্ভুক্ত করা যায়। আর যদি এমন কোনো আইনের অস্তিত্বই না থাকে, তাহলে জাপান কী করে সেই আইন ভাঙল?\nবিচারপতি রাধাবিনোদ পালের নিজ হাতে লেখা কবি চণ্ডিদাসের একটি বাণী— “সবার উপরে মানুষ সত্য তাহার উপরে নাই”; © prothomalo\nপ্রায় ১,২৩৫ পাতা জুড়ে বাঙালি জুরির দেওয়া সেই রায়ের অকাট্য যুক্তি শুনে অধিকাংশ জুরি জাপানের অপরাধীদের ক্লাস-এ থেকে ক্লাস-বি’তে নামিয়ে আনেন সত্যি, তবে মিত্রশক্তির সাথে নিজেদের সুসম্পর্ক বজায় রাখতে তাদের নিজেদের রায়ে জাপানি অফিসারদের শাস্তি চাইতে ভুলে যান নি। রাধাবিনোদ পালের এই রায়ে অপরাধীদের অনেকেই বেচেঁ যান নিশ্চিত মৃত্যুর হাত থেকে। আর জাপান রক্ষা পায় অপূরণীয় ক্ষতি পূরণের হাত থেকে।\nএই ট্রাইব্যুনালে জাপানের ৭ জন নেতা মৃত্যুদণ্ড, ১৬ জনকে যাবজ্জীবন কারাদণ্ড এবং ২ জন যথাক্রমে ২০ ও ৭ বছরের সশ্রম কারাদণ্ডে দণ্ডিত হয়।\nআরো পড়ুন : বাঘা যতীন: বাঘের মত লড়ে বৃটিশদের কাছে প্রাণ দিয়েছিল যে বিপ্লবী\nটোকিও থেকে ফিরে রাধাবিনোদ পাল চেয়েছিলেন অবসরে চলে যেতে, তবে দেশে চলমান অস্থিতিশীল পরিস্থিতির কারণে পারেন নি। পরবর্তীতে ১৯৫৮ সালে জাতিসংঘের আইন বিষয়ক কমিশনের চেয়ারম্যান নির্বাচিত হয়েছেন। কর্মজীবনে বহু আন্তর্জাতিক সংস্থার গুরুত্বপূর্ণ সদস্য পদে নিষ্ঠার সহিত দায়িত্ব পালন করেছেন, রচনা করেছেন আইন সম্পর্কিত বহু বই।\nজাপান সাম্রাজ্যের আমন্ত্রণে রাধাবিনোদ পাল জাপানে গিয়েছেন বেশ কয়েকবার। ১৯৬৬ সালে জাপানের সম্রাট হিরোহিতো তাকে জাপানের সর্বোচ্চ বেসামরিক জাতীয় মর্যাদা ‘কোক কো কুন সাও’ বা ‘প্রথম শ্রেণীর পবিত্র রত্ন’ তে ভূষিত করেন। এর পরের বছর ১৯৬৭ সালে সাম্রাজ্যবাদের বিরুদ্ধে একা লড়ে যাওয়া এই সাহসী বিচারপতির জীবনাবসান ঘটে।\nহিরোশিমাকে কেন্দ্র করে অনুষ্ঠিত একটি শান্তি সম্মেলনে বাঙালি বিচারপতি রাধাবিনোদ পাল; ©prothomalo\nআজ তার মৃত্যুর ৫৪ বছর পরেও, জাপানের জনগন এই অকুতোভয় বিচারকের অবদানের কথা ভুলে যায় নি। জাপানের দুটি শহর টোকিও ও কিয়াটোর ব্যস্ততম দুটি সড়কের নামকরণ করা হয়েছে রাধাবিনোদ পালের নামে।\nটোকিওতে তাঁর নামে জাদুঘর, স্মৃতিস্তম্ভ এবং জাপান বিশ্ববিদ্যালয়ে একটি গবেষণাগার নির্মাণ করা হয়েছে। তাঁর নাম স্থান পেয়েছে জাপানের পাঠ্যক্রমে। জাপানের ইতিহাসে মানবতার প্রশ্নে আপোষহীন বাংলার এই সূর্যসন্তানকে শ্রদ্ধার সঙ্গে স্মরণ করা হয়। কিন্তু একজন বাংলাদেশি হিসেবে তাঁকে মনে রাখার সামান্য দায়িত্ব আমরা কতটুকু পালন করতে পেরেছি? মিনি-সিরিজ ‘টোকিও ট্রায়াল’-এর বদৌলতে নামটির সাথে পরিচিত হলেও, বাংলার এই সন্তান অধিকাংশ বাঙালির কাছে অবহেলায়ই থেকে গেছেন।\nThis Bengali article is about Bengali judge Radhabinod Pal and his justice.\nGreat Indian Judge Radhabinod Pal: Popular in Japan\nখোয়ারিজম সাম্রাজ্যের পতন: শাসকের অদূরদর্শীতা নাকি চেঙ্গিস খানের দূর্ধর্ষতা? (ভিডিও)\nসিটি গ্রুপ : তেল থেকে বহুজাতিক এক শিল্পগোষ্ঠীতে পরিণত হওয়ার গল্প


Global Voices বাংলা ভার্সন » পানামাঃ সংস্কৃতি বিষয়ক মন্ত্রণালয়ের নতুন আইন প্রণয়ন · Global Voices বাংলা ভার্সন » Print\nপানামাঃ সংস্কৃতি বিষয়ক মন্ত্রণালয়ের নতুন আইন প্রণয়ন\nঅনুবাদ প্রকাশের তারিখ 8 মে 2012 5:14 GMT 1\t · লিখেছেন Ariel Moreno (en) ভাষায় অনুবাদ করেছেন Negarra Akili, আনিকা তাসনুম\nবিষয়বস্তু: ল্যাটিন আমেরিকা, পানামা, নাগরিক মাধ্যম, শিল্প ও সংস্কৃতি, সরকার\n২৪ এপ্রিল, ২০১২ তারিখ পানামার জাতীয় মন্ত্রিসভা “সংস্কৃতি আইন” অনুমোদন করেছে, যা ন্যাশনাল ইন্সটিটিউট অফ কালচার [es] থেকে সংস্কৃতি বিষয়ক মন্ত্রণালয়ে গৃহীত। এই আইনের প্রধান প্রণেতা প্রতিনিধি জোসে ব্ল্যান্ডন (@BlandonJose ) [es] গতকাল টুইটারে এ ব্যাপারে ঘোষণা দিয়েছেনঃ\nকয়েক মিনিটের মধ্যে সাধারণ সংস্কৃতি আইনের তৃতীয় বিতর্ক ধারা অনুমোদিত হবে। কেবলমাত্র নির্বাহীর অনুমোদনই বাকি।\nপানামায়, আইন প্রণয়নের জন্য, সর্বপ্রথম প্রতিনিধিগণ কর্তৃক অনুমোদিত হতে হবে, তারপর নির্বাহী (রাষ্ট্রপতি ও মন্ত্রীগণ) কর্তৃক অনুমোদিত হতে হবে।\nPanamaon  [es] ব্ল্যান্ডনের বার্তার পাঠকদের তার আইন অনুমোদনের উদ্দেশ্য মনে করিয়ে দিয়েছেঃ\n“আমরা এতে অংশগ্রহণের ব্যাপ্তি দেখতে চাই, যেখানে সবাই তাদের সুপরামর্শ দিতে পারে, আর এজন্য আমরা পানামার আধুনিক সংস্কৃত আইনের প্রতি আগ্রহীদের আমন্ত্রণ জানাচ্ছি যা আমাদের দেশের জন্য সংস্কৃতির কথাই ব্যক্ত করবে।”,\nপানামার ঐতিহ্যবাহী পোশাক। ফ্লিকার ব্যবহারকারী ডাব্লিউ এইচ ট্রাভেল এর সৌজন্যে। সিসি লাইসেন্স\nটুইটারের প্রতিক্রিয়াগুলো ছিল নতুন আইনের প্রতি শ্রদ্ধা ও সমর্থনমন্ডিত। যদিও এখনো অনুমোদন হওয়ার আগেই নিকোল রুবাতিনোর (@nickolin26 ) মত কয়েকজনের মতে, এই আইন প্রাণীদের রক্ষার্থে প্রণীত ৩০৮ আইনের  মত ভাগ্য বরণ করতে পারে।\nসর্বোপরি এই আইনের মধ্যে আছে কি??? আমি নিশ্চিত তারা এটাকে অনুমোদন করেছে কারণ #Ley308  –এর মত কোন আগ্রহের লড়াই ছিল না।\nজেইডা অ্যামেলি (@zaida_amelie ) [es] এই আইনের অনুমোদন উদযাপন করেছেন কারণ “এটাই সময়”:\nআমাদের সংস্কৃতি আইন আছে!!! ওয়াও!!! আমার পছন্দ হয়েছে, আমার পানামায় এই অতি গুরুত্বপূর্ণ বিভাগে গুরুত্ব দেয়ার সময়।\nআনেত্তে কাইসেডো (@annettec14 ) [es] ন্যাশনাল ইন্সটিটিউট অফ কালচারের বর্তমান পরিচালককে অভিনন্দন জানিয়েছেন এবং উল্লেখ করেছেন যে, এই আইনের অনুমোদন বুঝিয়েছে যে, সরকারে ভালো লোকও আছে।\nআমি জানতাম না যে, সংস্কৃতি আইন ইতোমধ্যে অনুমোদন করা হয়েছে! মারুজা হেরেরাকে অভিনন্দন, এটি প্রমাণ করে যে, সরকার দলে ভালো লোক রয়েছে।\nএবং যদিও এই আইন এখন রাষ্ট্রপতির অনুমোদনের অপেক্ষায় রয়েছে, পানামায় ঐতিহ্য সংরক্ষণের জন্য আইন বিভাগের পদক্ষেপ গ্রহণের সূচনা পানামানিয়ানরা উদযাপন করছে।\nURL to article: https://bn.globalvoices.org/2012/05/08/25800/\n ন্যাশনাল ইন্সটিটিউট অফ কালচার: http://es.wikipedia.org/wiki/Instituto_Nacional_de_Cultura_(Panam%C3%A1)\n ৩০৮ আইনের : https://globalvoicesonline.org/2012/04/07/panama-netizens-urge-president-to-sign-law-to-protect-animals/


শচীন নন, উইজডেনের সমীক্ষায় রাহুল দ্রাবিড় ভারতের সেরা টেস্ট ব্যাটসম্যান | আমাদের সময়.কম – AmaderShomoy.com\nপ্রকাশের সময় : June 24, 2020, 9:45 pm\nআপডেট সময় : June 24, 2020 at 9:45 pm\nএল আর বাদল:  গত ৫০ বছরের মধ্যে দেশের সেরা টেস্ট ক্রিকেটার কে? অবধারিতভাবে যে কয়েকটি নাম ভেসে আসে, তাদের নিয়েই সমীক্ষা করেছিল বিশ্বখ্যাত ক্রিকেট ম্যাগাজিন উইজডেন। যাতে চাঞ্চল্যকর ফলাফল সামনে এসেছে। ৫২ শতাংশ ক্রিকেট সমর্থক মনে করছেন, গত ৫০ বছরে দেশের সেরা টেস্ট ক্রিকেটার শচীন টেন্ডুলকার বা সুনীল গাভাসকর নন। বরং রাহুল দ্রাবিড়। দ্বিতীয় স্থানে আছেন শচীন। ভারতের বর্তমান অধিনায়ক বিরাট কোহলি প্রথম তিনেও জায়গা পেলেন না।\n কদিন আগেই গৌতম গম্ভীর বলছিলেন, ভারতীয় ক্রিকেটে অবদানের নিরিখে শচীন টেন্ডুলকারের সমকক্ষ রাহুল দ্রাবিড়। চিরদিনই শচীনের জনপ্রিয়তার আড়ালে চাপা পড়ে গিয়েছেন টিম ইন্ডিয়ার ‘দ্য ওয়াল’। কিন্তু স¤প্রতি বিশ্বখ্যাত ক্রিকেট ম্যাগাজিন উইজডেনের প্রকাশ করা সমীক্ষা বলছে, গম্ভীরের এই ধারণা ঠিক নয়। রাহুল দ্রাবিড় জনপ্রিয়তার বিচারে একেবারেই শচীন টেন্ডুলকারের থেকে পিছিয়ে নেই। বরং টেস্ট ক্রিকেটার হিসেবে তিনিই বেশি জনপ্রিয়। শুধু শচীন কেন, টেস্ট ক্রিকেটার হিসেবে দেশের মধ্যেই সবচেয়ে জনপ্রিয় তারকা হলেন রাহুল। বিরাট কোহলি বা সুনীল গাভাসকররাও তার ধারেকাছে নেই। – এনডিটিভি\n সম্প্রতি উইজডেন ইন্ডিয়া গত ৫ দশকে দেশের সেরা টেস্ট ক্রিকেটার নির্বাচনের জন্য একটি অনলাইন সমীক্ষা করে। যাতে দেশজুড়ে বহু ক্রিকেট সমর্থক ভোট দেন। মোট ১৬ জন ক্রিকেটারকে নিয়ে এই সমীক্ষা করা হয়। যাদের মধ্যে সেরা হয়েছেন রাহুল দ্রাবিড়। এই অনলাইন পোলের ফাইনালে সামান্য ব্যবধানে শচীনকে হারিয়েছেন রাহুল।\n ঠাকুরগাঁওয়ের করোনায় আক্রান্ত নি‌খোঁজ শিশুটি‌কে পাওয়া গি‌য়ে‌ছে ! ≣  সালমান খানের পরিবারের বিরূদ্ধে গুরুতর অভিযোগ ‘দাবাং’ পরিচালকের ≣  শেখ হাসিনার স্বদেশ প্রত্যাবর্তন দিবসে যুবলীগের দোয়া ও তবারক বিতরণ\n ফাইনালে রাহুল পেয়েছেন ৫২ শতাংশ ভোট। শচীন পেয়েছেন ৪৮ শতাংশ। এর আগে সেমিফাইনাল থেকে ছিটকে গিয়েছেন বিরাট কোহলি এবং সুনীল গাভাসকর। তৃতীয় স্থানের জন্য লড়াইয়ে গাভাসকর আবার হারিয়েছেন বিরাটকে। অর্থাৎ উইজডেনের অনলাইন পোলে অংশ নেওয়া সমর্থকদের মতে, দেশের পাঁচ দশকের সেরা টেস্ট ক্রিকেটার হলেন রাহুল দ্রাবিড়। তারপর শচীন, তৃতীয় স্থানে সুনীল গাভাসকর। বিরাট কোহলি পেয়েছেন চতুর্থ স্থান। – জি নিউজ


রামপালে ১৫ ভাগ বিনিয়োগে ভারতের মালিকানা ৫০ ভাগ\nবাংলাদেশের সুন্দরবনের কাছে রামপালে কয়লাভিত্তিক তাপ বিদ্যুৎ কেন্দ্র নির্মাণের জন্য সরকার বদ্ধপরিকর। এ ব্যাপারে ভারতের সঙ্গে চুক্তি হয়েছে এবং পূর্বঘোষিত সময়ের আগেই ভিত্তিস্থাপন করেছেন প্রধানমন্ত্রী শেখ হাসিনা। এদিকে, এ বিদ্যুৎ কেন্দ্র নির্মাণের বিরুদ্ধে সুন্দরবন বাঁচাও ও তেল-গ্যাস খনিজসম্পদ ও বিদ্যুৎ-বন্দর রক্ষা জাতীয় কমিটি লংমার্চ করেছে এবং এটি স্থাপন না করার জন্য সরকারের প্রতি হুঁশিয়ারি দিয়েছে। কেন তারা এর বিরুদ্ধে আন্দোলন করছে, এর ক্ষতিকর দিকগুলো কি তাছাড়া সরকারই বা কেন সেখানে বিদ্যুৎ কেন্দ্র স্থাপন করতে চাচ্ছে এসব সামগ্রিক বিষয়ে কথা বলেছেন জাহাঙ্গীরনগর বিশ্ববিদ্যালয়ের অধ্যাপক এবং তেল-গ্যাস, খনিজ সম্পদ ও বিদ্যুৎ-বন্দর রক্ষা জাতীয় কমিটির সদস্য সচিব আনু মুহাম্মদ। রেডিও তেহরানের সৌজন্যে পূর্ণাঙ্গ সাক্ষাৎকারটি উপস্থাপন করা হলো;\nরেডিও তেহরান: রামপাল বিদ্যুৎ কেন্দ্র নির্মাণের বিরুদ্ধে আপনারা আন্দোলন করছেন কেন, এর ক্ষতিকর বিষয়গুলো আসলে কি?\nআনু মুহাম্মদ: রামপাল বিদ্যুৎ কেন্দ্র নির্মাণ করা হলে নানাবিধ ক্ষতি হবে। তারমধ্যে অন্যতম উদ্বেগের জায়গা বা ক্ষতিকর বিষয় হিসেবে আমরা তিনটি বিষয়কে উল্লেখ করেছি। বিষয়গুলো হচ্ছে- প্রথমত: বাংলাদেশের সরকার রামপালে কয়লা দিয়ে তাপ বিদ্যুত কেন্দ্র প্রতিষ্ঠার জন্য ভারতের কোম্পানী ‘এনটিপিসি’র সঙ্গে ১৩২০ মেগাওয়াট বিদ্যুৎ উৎপাদনের জন্য চুক্তি করেছে। এই চুক্তিটি পুরোপুরি অসম এবং অস্বচ্ছ একটি চুক্তি। ভারতের সাথে ওই চুক্তির টার্মস অ্যান্ড কন্ডিশনসগুলো পুরোপুরি বাংলাদেশে স্বার্থের বিরুদ্ধে।\nদ্বিতীয় বিষয়টি হচ্ছে- আইনগত বা বিধিসম্মতভাবে এটা এই চুক্তি করা হয়নি। আন্তর্জাতিক আইন এবং দেশীয় আইন অনুযায়ী চুক্তি করলে প্রথমে এ ব্যাপারে এনভায়রনমেন্টাল ইমপ্যাক্ট এ্যাসেসমেন্ট করতে হবে তারপর চুক্তির বিষয়। কিন্তু এটি না করেই চুক্তির দেড়/দুবছর আগে থেকেই জমি অধিগ্রহণ শুরু করেছে সরকার। আর এই জমি অধিগ্রহণ নিয়েও চলেছে নানারকম অনিয়ম। জোরপূর্বক সেখান থেকে জমি অধিগ্রহণ করে মানুষদের উচ্ছেদ করা হয়েছে।\nঅধ্যাপক আনু মুহাম্মদের প্রকৃত নাম মুহাম্মদ আনিসুর রহমান। তিনি ১৯৫৬ সালের ২২ সেপ্টেম্বর জন্মগ্রহণ করেন। বর্তমানে জাহাঙ্গীরনগর বিশ্ববিদ্যালয়ের অর্থনীতি বিভাগের সভাপতি এবং তেল-গ্যাস-খনিজ সম্পদ ও বিদ্যুৎ-বন্দর রক্ষা জাতীয় কমিটির সদস্য সচিব। ঢাকায় লেখাপড়া শেষ করে ১৯৮২ থেকে জাহাঙ্গীরনগর বিশ্ববিদ্যালয়ের অর্থনীতি বিভাগে যোগদান করেন অধ্যাপক আনু মুহাম্মদ। শিক্ষকতার পাশাপাশি বিশ্বব্যাপী পুঁজিবাদী শোষণ, বাংলাদেশের খনিজ সম্পদ রক্ষার আন্দোলনসহ যে কোনো প্রকার নির্যাতনের বিরুদ্ধে সোচ্চার ভূমিকা পালন করছেন তিনি। বাংলাদেশে মার্কসীয় অর্থনীতি ও রাজনৈতিক অর্থনীতি সংক্রান্ত আলোচনায় তিনি সবচেয়ে পরিচিত লেখক। তিনি ইন্টারনেট পত্রিকা মেঘবার্তার সম্পাদক। তার প্রকাশিত গ্রন্থসমূহ হলো- বিশ্ব পুঁজিবাদ ও বাংলাদেশের অনুন্নয়ন; বাংলাদেশের গ্রামীণ অর্থনীতি ও সমাজ; বাংলাদেশের উন্নয়ন সংকট এবং এনজিও মডেল; বাংলাদেশের কোটিপতি; মধ্যবিত্ত ও শ্রমিক; অনুন্নত দেশে সমাজতন্ত্র: সংগ্রাম ও অভিজ্ঞতা; ক্রান্তিকালীন বিশ্ব অর্থনীতি ও উন্নয়ন সাম্রাজ্য; পুঁজির আন্তর্জাতিকীকরণ ও অনুন্নত বিশ্ব; সমাজ, সময় ও মানুষের লড়াই; ধর্ম, রাষ্ট্র ও গণতান্ত্রিক আন্দোলন; বাংলাদেশের উন্নয়ন কি অসম্ভব?; কলম্বাসের আমেরিকা আবিষ্কার ও বহুজাতিক মানুষেরা; নারী, পুরুষ ও সমাজ; রাষ্ট্র ও রাজনীতি: বাংলাদেশের দুই দশক; বাংলাদেশের অর্থনীতির চালচিত্র; আতঙ্কের সমাজ সন্ত্রাসের অর্থনীতি; অর্থশাস্ত্রের মূলনীতি; বাংলাদেশের তেল-গ্যাস: কার সম্পদ কার বিপদ; বিশ্বায়নের বৈপরীত্য; বাংলাদেশের অর্থনীতির গতিমুখ; মানুষের সমাজ; উন্নয়নের রাজনীতি; বিপ্লবের স্বপ্নভূমি কিউবা; বিশ্বায়িত পুঁজিবাদে ল্যাটিন আমেরিকা; ফুলবাড়ী, কানসাট, গার্মেন্টস ২০০৬; কোথায় যাচ্ছে বাংলাদেশ; Development or Destruction, Essays on Global Hegemony, Corporate Grabbing and Bangladesh.\nএছাড়া আরো একটি অন্যতম ক্ষতিকর দিক হচ্ছে- বিদ্যুৎ কেন্দ্রের জন্য এমন একটা জায়গা নির্ধারণ করা হয়েছে যেটি সুন্দরবনের অতি নিকটবর্তী; বলা যায় সুন্দরবনের একটি অংশ। সেখানে এই বিদ্যুৎ কেন্দ্র তৈরি করা হলে যে দূষণ তৈরি হবে তাতে সুন্দরবন বাঁচানো যাবে না বলে মত দিয়েছেন এ বিষয়ে স্বাধীনভাবে কাজ করা বিশেষজ্ঞগণ।\nসুন্দরবন হচ্ছে বাংলাদেশের সবচেয়ে বড় প্রাকৃতিক বন। একইসঙ্গে এটি হচ্ছে বৃহত্তম প্রাকৃতিক দুর্যোগ রক্ষা বর্ম। উপকূলে যত ঝড় ঝঞ্চা, জলোচ্ছ্বাসসহ যেসব প্রাকৃতিক দুর্যোগ আসে সেসব থেকে মোকাবেলা করার মতো একটা বিশাল শক্তি সুন্দরবনের আছে। তাছাড়া জীববৈচিত্রের দিক থেকে এই সুন্দরবন অসাধারণ একটি বন। অসংখ্য প্রাণ এখানে আছে। আর পৃথিবীর বৃহত্তম ম্যানগ্রোভ ফরেস্ট হচ্ছে এই সুন্দরবন। আর এই সুন্দরবনের ওপর নির্ভর করে অসংখ্য মানুষের জীবিকা।\nসুন্দরবন না থাকলে তারাও ক্ষতিগ্রস্ত হবে। ফলে সবকিছু মিলিয়ে এটি মনুষ্য ও প্রকৃতির যৌথ এমন একটি শক্তি যেটার ক্ষতি করার অর্থ হচ্ছে পুরো বাংলাদেশের প্রাণ-বৈচিত্র, ইকোলজিক্যাল ব্যালেন্স, প্রাকৃতিক দুর্যোগ থেকে মানুষের নিরাপত্তা- সবই বিপদগ্রস্ত হবে।\nএক কথায় বলা যায় সুন্দরবন ধ্বংস হওয়া মানে পুরো বাংলাদেশ অরক্ষিত হয়ে পড়বে। এমন একটি অতি গুরুত্বপূর্ণ জায়গায় বিদ্যুৎ কেন্দ্র হওয়া মানে বাংলাদেশের মহাক্ষতি। আমরা হিসাব-নিকাষ করে দেখেছি লোকেশান হিসেবে এখানে বিদ্যুৎ কেন্দ্র হলে ভারতের জন্য অনেক লাভজনক হবে। একই সাথে ভারতীয় কোম্পানিকে অনেক ধরনের সুযোগ সুবিধাও দেয়া হচ্ছে বাংলাদেশের পক্ষ থেকে। তাদের কর মওকুফ করা হচ্ছে। ভারতীয় কোম্পানি 'এনটিপিসি’ শতকরা মাত্র ১৫ ভাগ ইনভেস্ট করে শতকরা ৫০ ভাগের কর্তৃত্ব পাবে। তাছাড়া তাদের কাছ থেকে ঋণ নিতে হবে। শুধু তাই না যে বিদ্যুৎ তৈরি হবে তার দাম এখনও অনির্ধারিত। সবকিছু মিলিয়ে ভারতের লাভের অঙ্ক অনেক বেশি।\nএই বিদ্যুৎ কেন্দ্রের কথা যখন থেকে চিন্তা করা হচ্ছে ঠিক তখন থেকেই ওই এলাকার আশেপাশে বেশকিছু অপততপরতা আমরা লক্ষ্য করছি। বাংলাদেশের বেশ কিছু ব্যবসায়ী মহল ওই এলাকায় জমি দখল এবং জমি নিজেদের কর্তৃত্বে আনা শুরু করেছে। তারমানে সুন্দরবন এলাকা জুড়ে এমন এক ধরনের ততপরতা শুরু হয়েছে যাতে ভবিষ্যতে সুন্দরবনের অস্তিত্ব থাকবে না। আর সেকারণে বাংলাদেশের জনগণের বর্তমান ও ভবিষ্যত স্বার্থের জন্য এ প্রকল্প প্রতিরোধ করা ছাড়া আর কোনো বিকল্প পথ আমাদের সামনে খোলা নেই। আর সেজন্য আমরা সরকারকে লিখিতভাবে এ বিষয়ের সুবিধা ও অসুবিধার কথা স্পষ্টভাবে জানিয়েছি। আমরা এর ক্ষতিকর প্রভাব নিয়ে সংবাদ সম্মেলন, আলোচনা সভা এবং সরকারের সাথে বৈঠক পর্যন্ত করেছি। কিন্তু সবকিছুতে ব্যর্থ হয়ে আমরা শেষ পর্যন্ত জনগণের ওপর ভরসা করে লংমার্চ করেছি এবং আন্দোলন চালিয়ে যাচ্ছি।\nপ্রশ্ন: গণমাধ্যমে দেখলাম, আপনারা হুঁশিয়ারি দিয়েছেন, রামপাল বিদ্যুৎ কেন্দ্রের ভিত্তিপ্রস্তর স্থাপন করা হলে সরকারের ভিত্তি থাকবে না। কিন্তু গতকাল তো প্রধানমন্ত্রী নির্ধারিত সময়ের অনেক আগেই ভিত্তিস্থাপন করলেন। কিন্তু আপনারা এতদিন পরিবেশ রক্ষার যে আন্দোলন করেছেন তাতে জনগণ কতটা সাড়া দিয়েছে? জনগণ যদি সাথে না থাকে তাহলে কিসের ভিত্তিতে সরকারের ভিত্তি না থাকার হুমকি দিচ্ছেন আপনারা?\nউত্তর: আমাদের সঙ্গে জনগণ রয়েছে। লংমার্চে আমরা যতটা আশা করেছিলাম জনগণ তার চেয়ে অনেক বেশি আমাদের আহবানে সাড়া দিয়েছে। আমরা লংমার্চের সময় উপলব্ধি করেছি সুন্দরবন এবং এর প্রাণ-বৈচিত্রসহ সামগ্রিক ব্যাপারে মানুষের মনের মধ্যে একটা গুরুত্ববোধ আছে। অর্থাৎ সুন্দরবনের গুরুত্ব অনুভব করার মতো শক্তি বাংলাদেশের মানুষের মধ্যে এখনও আছে। আর সে কারণে দেশের মধ্যে এবং দেশের বাইরে থেকে আমাদের আন্দোলনে স্বতঃস্ফুর্ত সাড়া পেয়েছি।\nরামপাল বিদ্যুৎ কেন্দ্রের বিরুদ্ধে লংমার্চের আগে আমরা যখন ঢাকায় প্রচার চালাই তখনও লক্ষ লক্ষ মানুষের সমর্থন এবং সংহতি পেয়েছি। আর লংমার্চের যাত্রাপথে যতই আমরা অগ্রসর হয়েছি ততই এ ব্যাপারে জনসমর্থন বেড়েছে। শুধু তাই নয় যখন লংমার্চের শেষ মুহূর্তে আমরা যখন সুন্দরবন এলাকায় পৌঁছলাম তখন দেখলাম সুন্দরবন রক্ষার আন্দোলনে বিরোধিতা করার মতো আর কেউ অবশিষ্ট ছিল না ওই এলাকায়। ফলে আমাদের সঙ্গে জনগণ রয়েছে এবং তারাই এটি প্রতিহত করবে।\nপ্রশ্ন: জ্বি অধ্যাপক আনু মুহাম্মদ, প্রধানমন্ত্রী হুঁশিয়ারি দিয়ে বলেছেন, রামপালে বিদ্যুৎ কেন্দ্র হবেই। আর বিরোধী দলীয় নেতা বেগম খালেদা জিয়া বলেছেন, বিদ্যুৎ কেন্দ্র করতে দেয়া হবে না। আপনারাও কঠোর হুঁশিয়ারি দিয়ে বলেছেন, সরকার তার অবস্থান থেকে সরে না এলে আপনারা কঠোর কর্মসূচি দেবেন। তো ইতোমধ্যে প্রধানমন্ত্রী রামপাল বিদ্যুৎ কেন্দ্রের ভিত্তিস্থাপন করেছেন। তো লংমার্চে আপনারা যে জনসমর্থন পেয়েছেন তাতে কি সরকারের কঠোর অবস্থানকে প্রতিহত করতে পারবেন?\nউত্তর: দেখুন জনগণের যে সমর্থন আমরা পেয়েছি তাতে আমরা নিশ্চিত যে সরকার গায়ের জোরে রামপাল বিদ্যুৎ কেন্দ্র করতে পারবে না। কারণ জনগণের মধ্যে এ ব্যাপারে যে প্রতিরোধ তৈরি হয়েছে সেটিকে জাতীয় প্রতিরোধ বলা চলে। আর এই জাতীয় প্রতিরোধের ভাষা যদি সরকার বুঝতে না পারে তাহলে তা সরকারের জন্য মহাক্ষতিকর হবে। আর আমরা নিশ্চিত যে সরকার শেষ পর্যন্ত রামপাল বিদ্যুৎ কেন্দ্র করতে পারবে না।\nপ্রশ্ন: জ্বি আপনারা আপনাদের বক্তব্য তুলে ধরলেন কিন্তু সরকারের পক্ষ থেকে অভিযোগ করা হচ্ছে- সুন্দরবন রক্ষার দাবিতে বাম দল এবং পরিবেশবাদী সংগঠনগুলো যে লংমার্চ করছে- তা আবেগবাদী ঘটনা, যুক্তিহীন এবং রাজনৈতিক। সরকার দেশের স্বার্থ ও পরিবেশ রক্ষা করেই প্রকল্পটি বাস্তবায়নের দাবি করছে। তো আপনাদের বিরুদ্ধে সরকারের অভিযোগ এবং সরকারের দাবি এ দুটি বিষয় সম্পর্কে আপনি কি বলবেন?\nউত্তর: দেখুন, সরকারের পক্ষ থেকে রামপাল বিদ্যুৎ কেন্দ্র নিয়ে অনেক রকম প্রলাপ বকা হচ্ছে। আমরা সরকারের এসব প্রলাপে গুরুত্ব দিচ্ছি না। কারণ আমাদের সুনির্দিষ্ট বক্তব্য, যুক্তি এবং তথ্য আছে। আর আমাদের সংগৃহীত তথ্য- উপাত্ত বৈজ্ঞানিকদের গবেষণালব্ধ। আমরা আমাদের তথ্য-উপাত্ত ও বক্তব্য সরকারের কাছে পাঠিয়েছি। সরকার আমাদের বক্তব্যের বিরুদ্ধে কোনো যুক্তি উপস্থাপন করতে পারেনি। সরকার যদি আমাদের বক্তব্য খণ্ডন করে এই বিদ্যুৎ কেন্দ্রের দ্বারা কোনো ক্ষতি হবে না সেটা প্রমাণ করতে পারত তাহলে তো কোনো অসুবিধা ছিল না। সরকার এ ব্যাপারে তার স্বচ্ছতা প্রমাণ করতে ব্যর্থ হয়েছে। সরকার যতই এ ব্যাপারে কথা-বার্তা বলছে ততই তাদের ব্যাখ্যা দানের অক্ষমতা, অস্বচ্ছতা এবং বিভিন্ন ধরনের প্রতারণামূলক তৎপরতা বেরিয়ে পড়ছে। সরকার এগুলো যত করবে জনগণের প্রতিরোধ ততই শাণিত হবে।\nপ্রশ্ন: অধ্যাপক আনু মুহাম্মদ, আপনাদের বক্তব্য অনুযায়ী রামপাল বিদ্যুৎ কেন্দ্রের ক্ষতিকর বিষয়গুলো নিয়ে আপনারা সরকারের কাছে সুস্পষ্ট বক্তব্য তুলে ধরেছেন। তারপরও কেন সরকার এটি বাস্তবায়নের জন্য জোরাল অবস্থানে যাচ্ছে, আসলে এর কারণ কি?\nআনু মুহাম্মদ: আমাদেরও কিন্তু এই একই প্রশ্ন। আমরা এমনও দেখেছি যে সরকারি দলেরও এমন অনেকে আছেন যারা সরকারের এই উদ্যোগকে সমর্থন করছেন না। আমার মনে হয় যে ভারতীয় কোম্পানির যে মুনাফা, সেই মুনফাকে কেন্দ্র করে পুরো সুন্দরবন অঞ্চলে ভূমি দস্যুদের তৎপরতায় সরকারকে প্রভাবিত করছে। সরকার জনগণের স্বার্থের চেয়ে ভূমি দস্যুদের তৎপরতাকেই বেশি গুরুত্ব দিচ্ছে। সরকারের ভেতরের একটা অংশের সীমাহীন লোভ এবং মুনাফার আশায় এক ধরনের উন্মাদনা তৈরি হয়েছে। তারা যেকোনো মূল্যে এটা করতে চায়। কিন্তু সেই সম্ভাবনা আছে বলে আমরা মনে করি না।\nআমরা মনে করি-জনগণের কাছে সুন্দরবনের ক্ষতিকর বিষয়ের খবরটা আছে এবং জনগণ যখন সুনির্দিষ্টভাবে ব্যাপারটা বুঝতে পেরেছে এটা তাদের নিজেদের জন্য এবং দেশের জন্য ক্ষতি হবে তখন তারাই সরকারকে প্রতিহত করবে। তাছাড়া এটা নিয়ে যখন জাতীয় জাগরণ তৈরি হয়েছে তখন কোনো ষড়যন্ত্র করে, ভয়ভীতি দেখিয়ে বা নির্যাতন করে এই বিদ্যুৎ প্রকল্প করা সরকারের পক্ষে সম্ভব হবে না।\nরানা প্লাজার তহবিল নিয়ে সরকারি ভাষ্য ভয়ঙ্কর, আনু মুহাম্মদ\nসঙ্কট নিরসনে দরকার নতুন নির্বাচন, বিদেশি চাপ, ইওসেফ ভাইডেনহলৎসার\nসমঝোতা না হলে পরিণতি ভয়াবহ, আমেনা মোহসীন\nখালেদাকে গ্রেপ্তারে সমাধান হবে না, আবদুর রউফ\nনষ্ট পাকিস্তানের চেয়ে আমাদের অবস্থা আরো খারাপ, কাদের সিদ্দিকী\nবিদেশি চাপে বেকায়দায় সরকার, পতন হবে, শফিক রেহমান\nফিলিস্তিনিরা প্রমাণ করেছে, ইসরাইলকেও পরাজিত করা যায়, সাইফুল আযম\nভবিষ্যতে সুষ্ঠু নির্বাচনের মাধ্যমে ক্ষমতা বদলের আশা নেই, বদিউল আলম মজুমদার\nআন্দোলনে ব্যর্থ হলে বিএনপি আঁস্তাকুড়ে নিক্ষিপ্ত হবে, অধ্যাপক পিয়াস করিম\nবর্তমানে যা চলছে এটাকে গণতন্ত্র বলা পাপ, ড. কামাল হোসেন\nসাংগঠনিক দুর্বলতা নয়, আ.লীগকে প্রত্যাখ্যান করেছে জনগণ, মাহফুজ উল্লাহ\nএরশাদের প্রয়োজনীয়তা ফুরিয়ে যায়নি, ববি হাজ্জাজ\nআগামী ২ বছর বিএনপিকে নো-চান্স, রিয়াজুল কবীর কাওসার\nখুব শিগগিরই নতুন নির্বাচন হবে, আন্দালিব রহমান পার্থ\nসংখ্যালঘু নির্যাতন নিয়ে আসলেই একটা ধোঁয়াশা রয়েছে, সুলতানা কামাল\n২৪ অক্টোবরের আগে একটা সমঝোতা হবেই, কাজী জাফরুল্লাহ\nএক দলের টানা দুবার ক্ষমতার নজির এদেশে নেই, নূহ-উল আলম লেলিন\nভারতকে সন্তুষ্ট করার দিকেই সরকারের মনোযোগ বেশি, আসিফ নজরুল\nভবন ধস দুর্ঘটনা, যেকোনো জায়গায় ঘটতে পারে, শেখ হাসিনা\nসরকারে প্রভাবশালীদের ভর না কমলে কিছুই হবে না, জাফরুল হাসান\nসরকার নির্বাচন করবে না বলেই অস্থিরতা তৈরি করছে, খন্দকার মোশাররফ হোসেন\nভয়াবহ দুর্যোগে বাংলাদেশের গণতন্ত্র, আনোয়ারউল্লাহ চৌধুরী\nজামায়াত আন্ডারগ্রাউন্ডে যাবে না, ড. হারুন-অর-রশীদ\nএকা নয়, দুদেশ একসঙ্গে সমৃদ্ধি অর্জন করতে হবে, প্রণব মুখার্জি\nভাড়া বিদ্যুতের হাতি পালতে দেশ বিপন্ন, বিডি রহমাতুল্লাহ\nঅর্থনীতিতে চাপ অব্যাহত থাকবে, ড. এবি মির্জ্জা আজিজুল ইসলাম\nযুদ্ধাপরাধ বিচারের নামে তরুণদের ধোঁকা দেয়া হচ্ছে, শফিক রেহমান\nআপস সমঝোতা ছাড়া গনতন্ত্র হয় না, এ কিউ এম বদরুদ্দোজা চৌধুরীর\nসংকট নিরসনে সরকারকে এগিয়ে আসতে হবে, ড. কামাল হোসেন\nশান্তিচুক্তি বাস্তবায়নে সরকারের সদিচ্ছা চাই, জ্যোতিরিন্দ্র বোধিপ্রিয় লারমা


কম্পিউটারের ইতিহাস এবং কম্পিউটার যুগ বিভাগ\nতিমন দে মার্চ ২০, ২০২১\nবিজ্ঞানের এক অন্যতম বিস্ময়কর আবিষ্কার হচ্ছে কম্পিউটার। এবং এই কম্পিউটার ক্রমশ আধুনিক থেকে আধুনিকতার হচ্ছে। বৃদ্ধি পাচ্ছে এর ব্যবহার প্রণালী এবং কাজের দক্ষতা। তবে কম্পিউটার আবিষ্কারের প্রথম দিক থেকে আজকের এই বর্তমান কম্পিউটারের মত এত উন্নত কম্পিউটার ছিল। এবং এটিকে বর্তমানের এই আধুনিক কম্পিউটারের রূপান্তরিত করতে বহু বিজ্ঞানির সারা জীবনের সাধনা পার করে দিয়েছেন। তাদের সকলের নিরলস প্রচেষ্টা এবং মেধার কারণেই আমরা আজকের এই কম্পিউটার দেখতে পাই। বর্তমান সময়ে কম্পিউটার ব্যবহার হয় না এমন ক্ষেত্র খুঁজে পাওয়া খুব দুষ্কর। চলুন তাহলে আমরা কম্পিউটারের ইতিহাস ও কম্পিউটার আবিষ্কার এবং ইতিহাস ৩টি যুগে ভাগ করা হয়। এগুলো হলো, কম্পিউটারের প্রাথমিক যুগ, ইলেকট্রো মেকানিক্যাল যুগ এবং ইলেকট্রনিক যুগ আসুন এই তিনটি যুগ বিভাগ সম্পর্কে বিস্তারিত তথ্য আলোচনার মাধ্যমে জেনে নেই।\nকম্পিউটারের প্রাথমিক যুগ: প্যাস্কালের পরে ১৬৭১ সালে এক জার্মান গণিতবিদ গটফ্রুহিড ভন লিবনিজ (Gottfried Von Leibniz) প্যাস্কালের যন্ত্রের ভিত্তিতে আরও উন্নত যান্ত্রিক গণনাযন্ত্র তৈরি করেন। তাঁর এ যন্ত্রের সাহায্যে যােগ, বিয়ােগ, গুণ, ভাগ এবং উৎপাদক নির্ণয় করা যেত। তিনিই প্রথম পুনঃপুন যােগের মাধ্যমে গুণ করার পদ্ধতি উদ্ভাবন করেন। স্টেপ ও রেকোনার নামের এই যন্ত্রটি তৈরির প্রায় একশ বছর পর ১৭৮৬ সালে জোহান হেশেফ মুলার একটি গণনা যন্ত্রের ধারণা উপস্থাপন করেন। ১৮০১ সালে ফ্রান্সের জোসেফ মেরী জেকার্ড পাঞ্চকার্ড ব্যবহার শুরু করেন।\nবর্তমান কম্পিউটারের অভিধারণা বিশিষ্ট স্বয়ংক্রিয় গণনা যন্ত্র তৈরির চেষ্টা করেন অধ্যাপক চার্লস ব্যাবেজ (Charles Babbage) ১৮০১ সালে। তিনি তাঁর প্রস্তাবিত যন্ত্রের নাম ঘােষণা করেন 'এ্যানালিটিক্যাল ইঞ্জিন (Analytical Engine)। চার্লস ব্যাবেজ তাঁর সময়ে একজন শীর্ষস্থানীয় গণিতবিদ হিসেবে খ্যাত ছিলেন।\n[ কম্পিউটার আবিষ্কারের সংক্ষিপ্ত ইতিহাস]\n১৮২৮ সালে তিনি ইংল্যান্ডের কেমব্রিজ বিশ্ববিদ্যালয়ে লুকাসিয়ান অধ্যাপক (Lucasian Professor) হিসেবে নিযুক্ত হন। তাঁর আগে লুকাসিয়ান অধ্যাপকের সম্মান লাভ করেছিলেন বিজ্ঞানী নিউটন। কিছুটা রগচটা মেজাজের মানুষ ব্যাবেজ তাঁর জীবনের অধিকাংশ সময় ব্যয় করেছেন তখনকার জন্য অবিশ্বাস্য রকম একটি জটিল যন্ত্র তৈরির চেষ্টায়।\nতিনি এমন একটি যন্ত্রের কথা চিন্তা করেছিলেন, যে যন্ত্রে পাঞ্চকার্ডের সাহায্যে ইনপুট প্রদান করা হবে। ইনপুট ধারণের জন্য যন্ত্রটিতে থাকবে স্মৃতির ব্যবস্থা, প্রক্রিয়াকরণের জন্য গাণিতিক অংশ বা মিল (Mill) এবং স্বয়ংক্রিয় আউটপুট মুদ্রণের ব্যবস্থা। প্রক্রিয়াকরণের কাজ পরিচালনার জন্য থাকবে পর্যায়ক্রমিক প্রােগ্রাম নিয়ন্ত্রণ ব্যবস্থা। সমসাময়িক বিজ্ঞানীরা তাঁর চিন্তাকে 'ব্যাবেজের মূর্খতা (Babbage's Folly) বলে উপহাস করতেন। প্রকৃতপক্ষে চার্লস ব্যাবেজের চিন্তা ছিল শত বছরের আগাম চিন্তা। অর্থাৎ চার্লস ব্যাবেজের চিন্তার একশ বছর পর কমিপউটার যে পর্যায়ে উপনীত হয়, সেইবূপ কম্পিউটারের চিন্তা তিনি একশ বছর আগে করেছিলেন।\n১৮৩৩ সালে তার পরিকল্পিত এ্যানালিটিক্যাল ইঞ্জিন-এর ধারণাকে আধুনিক কম্পিউটারের সূত্র হিসেবে বিবেচনা করা হয়। এজন্য চার্লস ব্যাবেজকে কম্পিউটারের জনক হিসেবেও অভিহিত করা হয় চার্লস ব্যাবেজের পরিকল্পিত এ্যানালিটিক্যাল ইঞ্জিনের নক্সা প্রণয়নের ব্যাপারে তাঁকে সর্বতােভাবে সাহায্য করেন ঐ সময়ের আর একজন খ্যাতিমান গণিতবিদ, বিখ্যাত ইংরেজ কবি লর্ড বায়রনের কন্যা, লেডি এডা (Lady Augusta Ada Lovelace) । তাকেই বিশ্বের প্রথম কমিপউটার প্রােগ্রামার হিসেবে উল্লেখ করা হয়। তাঁর সম্মানের জন্য ১৯৮০ সালে মার্কিন যুক্তরাষ্ট্রের প্রতিরক্ষা মন্ত্রণালয় একটি আধুনিক কম্পিউটার প্রােগ্রামিং ল্যাংগুয়েজের নাম প্রদান করে এডা (Ada)। চার্লস ব্যাবেজের যন্ত্রটি বাস্তব রূপ পায়নি। তাকে যে সরকারি সহায়তা দেওয়া হত সময়মতাে কাজ সম্পন্ন করতে না পারায় তাও এক সময়ে বন্ধ করে দেওয়া হয়। কিন্তু চার্লস ব্যাবেজের পুত্র হেনরি ব্যাবেজ পিতার ধারণা অনুযায়ী একটি এ্যানালিটিক্যাল ইঞ্জিন তৈরি করেন।\n[ কম্পিউটার হার্ডওয়্যার এবং সফটওয়্যার সম্পর্কে বিস্তারিত আলোচনা]\n১৮৭১ সালে চার্লস ব্যাবেজের পরলােক গমনের পর থেকে ১৯৩৭ সাল পর্যন্ত প্রায় পৌনে এক শতাব্দী কম্পিউটারের উন্নয়ন প্রক্রিয়া বলতে গেলে থেমে থাক। এ সময়ে পাঞ্চকার্ড দিয়েই উপাত্ত প্রক্রিয়াকরণের কাজ চলেছে । উল্লেখ করা যেতে পারে যে, এই সময়কালে যেসব যন্ত্র প্রচলিত হয় তার মাঝে রয়েছে ১৮৮৫ সালে যুক্তরাষ্ট্রের ডর ফেন্ট-এর কম্পােসিটার, ১৯৮৮ সালে প্রচলিত উইলিয়াম বারােস- এর এ্যাডিং এন্ড লিস্টিং মেশিন ইত্যাদি।\nইলেকট্রো মেকানিক্যাল যুগ : ১৮৮০ সালেও আমেরিকায় উপাত্ত প্রক্রিয়াকরণের কাজ করা হত কলম, পেন্সিল ও রুলারের সাহায্যে। কিন্তু ঐ সময় উপাত্ত প্রক্রিয়াকরণের কাজ দ্রুত বৃদ্ধি পাচ্ছিল । হাতে-কলমে উপাত্ত প্রক্রিয়াকরণের ফলাফলে প্রায় ভুল ধরা পড়ত এবং কাজের সময়ও লাগত অনেক বেশি । উদাহরণস্বরূপ বলা যায় যে,আমেরিকার ১৮৮০ সালের শুমারি (Census) শেষ করতে করতে প্রায় ১৮৯০ সালের শুমারির কাজ শুরু করার সময় পর্যন্ত গড়িয়েছিল। তবে সৌভাগ্যের বিষয়, একই সময় উপাত্ত প্রক্রিয়াকরণের জন্য উন্নত মানের ও দক্ষ ইলেকট্রো মেকানিক্যাল পাঞ্চকার্ড যন্ত্র তৈরি হয়।\nআমেরিকার শুমারি সমস্যা সমাধানের জন্য সেন্সাস ব্যুরাে (Bureau of Census)-এর পরিসংখ্যানবিদ ড. হারম্যান হলেরিথ (Dr. Herman Hollerith) ১৮৮৭ সালে মেশিনের সাহায্যে পাঠযােগ্য অভিধারণা (Concept)- এর ভিত্তিতে ‘সেন্সস মেশিন’ নামে একটি যন্ত্রের নক্সা প্রণয়ন করেন। পরীক্ষামূলক চালনায় দেখা যায় ড. হলেরিথের সেন্সাস মেশিনের সাহায্যে উপাত্ত প্রক্রিয়াকরণের জন্য সময় লাগে পূর্বের তুলনায় মাত্র আট ভাগের এক ভাগ। ফলে হলেরিথের সেন্সস মেশিনের সাহায্যেই আমেরিকার ১৮৯০ সালের শুমারির কাজ সম্পন্ন করা হয়।\n১৮৮০ থেকে ১৮৯০ সাল। এই দশকে আমেরিকার জনসংখ্যা ৫ কোটি থেকে বৃদ্ধি পেয়ে ৬ কোটি ৩০ লাখে দাড়িয়েছিল । হলেরিথের যন্ত্রের সাহায্যে ৩ বছরেরও কম সময়ের মধ্যে ১৮৯০ সালের শুমারির কাজ সম্পন্ন করা সম্ভব হয়েছিল। ড, হলেরিথ ১৮৯৬ সালে তার উদ্ভাবিত যন্ত্র বাণিজ্যিক ভাবে তৈরি ও বিক্রয়ের জন্য কোম্পানি গঠন করেন।\nপরবর্তীতে তার কোম্পানি আরও কয়েকটি কোম্পানির সঙ্গে একীভূত হয়ে ইন্টারন্যাশনাল বিজনেস মেশিন বা আইবিএম (IBM-International Business Machine) নামে কোম্পানি গঠিত হয় ।\nপাঞ্চকার্ডে বর্গাকার ছিদ্রের সাহায্যে তৈরি সংকেতায়নের মাধ্যমে উপাত্ত সংরক্ষণের ব্যবস্থা করা হয়। এরপর কার্ড গুলাে ইলেকট্রো মেকানিক্যাল যন্ত্রে প্রবেশ করিয়ে দেওয়া হয়। এ যন্ত্র পাঞ্চকার্ডের উপাত্ত প্রক্রিয়াকরণের কাজ সম্পন্ন করে।\nকিন্তু পাঞ্চকার্ডের ট্রে বদল করা, মেশিনে প্রবেশ করানাে, মেশিন থেকে বের করা, কোনাে মেশিন চালু করা, কোনােটি থামানাে ইত্যাদি কাজগুলাে সংশ্লিষ্ট ব্যক্তিদেরই হাতে ধরে করতে হত । কম্পিউটার যন্ত্র উদ্ভাবিত হওয়ার পরই এসব কাজ স্বয়ংক্রিয়ভাবে সম্পদিত হওয়ার সুযােগ সৃষ্টি হয় ।\nইলেকট্রনিক যুগ: ইলেকট্রনিক কম্পিউটারের চিন্তা প্রথম শুরু করেন পদার্থবিদ্যা ও গণিতের অধ্যাপক ড, জন ভিনসেন্ট আটানাসফ (Dr. John Vincent Atanasoff)। তার গণনা কাজের জন্য উপযুক্ত যন্ত্র তখন পাওয়া যেত না।\nতাই তিনি নিজেই উন্নত ধরনের গণনা যন্ত্র তৈরির পরিকল্পনা করেন এবং ১৯৩৭-৩৮ সালের মধ্যে ইলেকট্রনিক কম্পিউটার তৈরি করেন। তার ও তার সহযােগীদের নাম অনুসারে যন্ত্রটির নাম রাখা হয় আটানাসফ-বেরি কম্পিউটার (Atanasoff-Berry Computer'), সংক্ষেপে এবিসি (ABC)। এবিসি কম্পিউটারেই প্রথম মজুদ (Storage) এবং গাণিতিক/যুক্তিমূলক কাজের জন্য ভ্যাকুয়াম টিউব (Vacuum Tube) ব্যবহার করা হয়। লন্ডন শহর থেকে ৪০ মাইল দূরে সামরিক বাহিনীর কোড এন্ড গাইডার স্কুলে এই প্রকল্পের কাজ করা হয়েছিল । এবিসি কম্পিউটার তৈরি করা হয়েছিল শুধুমাত্র গাণিতিক সমীকরণ জাতীয় কাজের বা সমস্যা সমাধানের জন্য। ড. আটানাসফ এবং বেরি ১৯৪০-১৯৪১ সালের মধ্যে জন মউসলি (John W. Mauchly)-এর সঙ্গে দেখা করে তাদের তৈরি যন্ত্র দেখান। জন মউসলি তখন পেনসিলভানিয়া বিশ্ববিদ্যালয়ের মুর কুল অব ইলেকট্রিক্যাল ইঞ্জিনিয়ারিংয়ে কর্মরত ছিলেন। জন মউসলি তখন বহুমুখী কম্পিউটার তৈরির চিন্তা শুরু করেন এবং চল্লিশের দশকের গােড়ার দিকে তাঁরই ছাত্র জে. প্রেসপার একার্ট (J. Presper Eckert)-এর সহযােগিতায় কাজ শুরু করেন।\n১৯৩৭ সালে হার্ভার্ড বিশ্ববিদ্যালয়ের ফলিত গণিতের, অধ্যাপক হওয়ার্ড আইকেন (Howard G. Aicken) স্বয়ংক্রিয় গণনাযন্ত্র তৈরির উদ্যোগ গ্রহণ করেন । হলেরিথের পাঞ্চকার্ড প্রযুক্তির সঙ্গে।\nবৈদ্যুতিক ও যান্ত্রিক পদ্ধতির সমন্বয় ঘটিয়ে তিনি তাঁর স্বয়ংক্রিয় যন্ত্র তৈরির পরিকল্পনা গ্রহণ করেন। আইবিএম কোম্পানির প্রকৌশলীদের সঙ্গে নিয়ে তিনি ১৯৪৪ সালের মধ্যে তার যন্ত্রটি তৈরি করতে সক্ষম হন। যন্ত্রটি মার্ক-১ (Mark-1) ডিজিটাল কম্পিউটার নামে প্রচলিত হয়। গণনা যন্ত্রটির অভ্যন্তরীণ কাজ।\nবিদ্যুৎচুম্বকীয় রিলে (Electromagnetic Relay)-এর সাহায্যে নিয়ন্ত্রিত হত । গাণিতিক কাজ সম্পাদনের অংশ ছিল যান্ত্রিক (Mechanical) । গঠন প্রকৃতির দিক থেকে মার্ক-১ ছিল ইলেকট্রো মেকানিক্যাল কম্পিউটার। বৈশিষ্ট্য গতভাবে এর অনেক কিছুই চার্লস ব্যাবেজের পরিকল্পিত যন্ত্রের সঙ্গে মিল ছিল।


রেললাইনের ওপর দিয়ে চলছিল বিশাল কোবরা সাপ! ট্রেন আসতেই ঘটলো বি-পত্তি! তুমুল ভাইরাল ভিডিও। – Update News\nHome/নিউজ/রেললাইনের ওপর দিয়ে চলছিল বিশাল কোবরা সাপ! ট্রেন আসতেই ঘটলো বি-পত্তি! তুমুল ভাইরাল ভিডিও।\nkolkata buzz24x7 August 17, 2021\tনিউজ, ভিডিও Leaveacomment 25 Views\nনিজস্ব প্রতিবেদন :-সোশ্যাল মিডিয়ার পর্দাতে আমরা মাঝেমধ্যে এমন কিছু ঘটনা সাক্ষী থাকতে পারি যেগুলো হয়তো অত্যন্ত মূল্যবান। সেই সমস্ত ঘটনার সাক্ষী থাকতে পেরে আমরা আমাদের জ্ঞান অর্জন করতে পারি এবং সামনে এগিয়ে যেতে পারি। তার পাশাপাশি এই সোশ্যাল মিডিয়ার মাধ্যমে কিন্তু আমরা বিভিন্ন স্থানে ঘটে যাওয়া বিভিন্ন দুর্ঘটনা চিত্র কেউ চোখের সামনে দেখতে পারি যার ফলে আমরা সাবধান হয়ে যায়। ট্রেনে দু-র্ঘ-টনা নতুন কিছু নয় ।\nবহু আগে থেকেই একাধিকবার ট্রেনের সাথে দুর্ঘ-টনা-র চিত্র ফুটে উঠেছে সোশ্যাল মিডিয়াতে । তবে সম্প্রতি ফুটে উঠল আর একবার । তবে কোন মনুষ্য প্রজাতির বা অন্য কোন জন্তু জানোয়ার নয় বরং এবার ট্রেনের সাথে দু-র্ঘ-টনা ঘটলো একটি জ্যান্ত সাপের ।\nএমনিতেই এসব হচ্ছে এমন এক ধরনের সরীসৃপ প্রাণী যাকে আমরা প্রত্যেকেই কম-বেশি ভয় পায় । এবং সাপের এক ছো-ব-লে জীবন শেষ হয়ে যেতে পারে । সে ঘটনা আমরা প্রত্যেকে জানি । তাই সাপের থেকে দূরত্ব বজায় রাখার চেষ্টা করে থাকি । তার পাশাপাশি আগেকার যুগে বহু মানুষ রয়েছে যারা সাপের কামড়ে মৃ-ত্যু বরণ করেছেন ।\nবিশেষ গ্রামগঞ্জে এই ধরনের চিত্র বেশি মাত্রায় দেখা যেত কারন তখন ছিল না কোনো উন্নত চিকিৎসা ব্যবস্থা বা যোগাযোগ ব্যবস্থার পাশাপাশি কুসংস্কার মানুষের বিপদ কে আরো বড় করে তুলতো কিন্তু বর্তমানে মানুষ এখন অনেক সচেতন তার পাশাপাশি বেড়েছে চিকিৎসার সাথে যোগাযোগ ব্যবস্থায় মৃ-ত্যু সংখ্যা অনেক কমে এসেছে ।\nসম্প্রতি যে ভিডিওটি প্রকাশিত হয়েছে ইউটিউবে বলাবাহুল্য ভাইরাল হয়েছে সেখানে দেখা যাচ্ছে যে রেললাইনে একটি বড় সাপ পারাপার করার চেষ্টা করছিলো । আবারো বলছি পারাপার করার চেষ্টা করছিলো কিন্তু সাপটি অত্যন্ত বুদ্ধিমান ছিল । সে কখনোই রেললাইন পারাপার করার চেষ্টা করেনি বরং রেললাইনের পাশ দিয়েপেরিয়ে যাচ্ছিল ধীরগতিতে ।\nকারণ সে জানতো যদি সে লাইন পারাপার করতে যেত এবং কোন কারণে যদি ট্রেন চলে আসতো তাহলে কিন্তু তার জীবন সেখানে সমাপ্তি ঘটে যেত । ইতিমধ্যেই সে ভিডিওটি ভাইরাল হয়েছে নেট দুনিয়াতে ।। এক ব্যক্তি ভিডিওটি ক্যামেরাবন্দি করার পর শেয়ার করেছে সোশ্যাল মিডিয়াতে।\nTags bengali news snack on railway track viral video\nPrevious পুকুরের ধারে বসে মাছ দেখছিল বিড়ালটি। হঠাৎই পিছন থেকে বেলুন ফাটিয়ে দিলেন যুবক! তার পর যা ঘটলো! দারুন ভাইরাল ভিডিও।\nNext অবাক কান্ড! রেললাইনের উপর দিয়ে রাস্তা পারাপার করছে ঝাঁকে ঝাঁকে হাঁস! ট্রেন আসতেই ঘটলো বিপত্তি! তুমুল ভাইরাল ভিডিও।


ব্রেকিং নিউজ বিডি,বাংলাদেশের গহিত খবর,gahita bangladesh news কলেজ ছাত্রীকে জোরপূর্বক ধর্ষণের চেষ্টা! ছয় আসামী গ্রেফতার। ~ Nursafa Sumon|দিগন্ত নিউজ|digonto news|Bangladesh|chattogram|digonto ~\nHome / সারাদেশ / কলেজ ছাত্রীকে জোরপূর্বক ধর্ষণের চেষ্টা! ছয় আসামী গ্রেফতার।\nকলেজ ছাত্রীকে জোরপূর্বক ধর্ষণের চেষ্টা! ছয় আসামী গ্রেফতার।\nমোহাম্মদ তাজুল ইসলাম, গাজীপুরঃ- গাজীপুরের কালীগঞ্জে ইজিবাইকে ঘুরতে আসা এক কলেজ ছাত্রীকে জোরপূর্বক ধর্ষণের চেষ্টায় ৬ জনকে গ্রেফতার করেছে থানা পুলিশ।\nশনিবার (১৫ আগস্ট) সকালে তাদের গাজীপুর আদালতের মাধ্যমে জেলে প্রেরণ করা হয়েছে। এর আগে শুক্রবার (১৪ আগস্ট) ভোরে তাদের গ্রেফতার করে থানায় এনে জিজ্ঞাসাদ করা হয়েছে। বিষয়টি নিশ্চিত করেছেন থানার অফিসার ইনচার্জ একেএম মিজানুল হক।\nগ্রেফতারকৃতরা হলেন উপজেলার জামালপুর ইউনিয়নের কাপাইশ গ্রামের হুমায়ুনের ছেলে এনামুল মোড়ল (৩৪), গোপাল চন্দ্র দাসের ছেলে সুজন চন্দ্র দাস (২০), মৃত রঞ্জিত চন্দ্র দাসের ছেলে তরুণী চন্দ্র দাস (২০) ও একই উপজেলার মোক্তারপুর ইউনিয়নের শিংলাব গ্রামের রুহুল আমিনের ছেলে সজিব মিয়া (২০), রবি রয়ের ছেলে উদয় রয় (২০), জাহাঙ্গীরের ছেলে ইলিয়াস (২১)।\nকালীগঞ্জ থানার অফিসার ইনচার্জ একেএম মিজানুল হক জানান, গত ৫ আগস্ট গাজীপুর থেকে ইজিবাইক নিয়ে দুই বন্ধুসহ এক কলেজ ছাত্রী উপজেলার জামালপুর এলাকার কাপাইশ গ্রামে ঘুরতে আসে। ঘুরতে ঘুরতে সন্ধ্যা হয়ে গেলে ওই এলাকার বখাটে তিন যুবক মোটরসাইকেল নিয়ে তাদের গতিরোধ করে। পরে তারা মোবাইলে আরো পাঁচ জনকে আনে। তখন তারা আট জন মিলে কলেজ ছাত্রীর দুই বন্ধুকে কৌশলে বেঁধে তাদের কাছে থাকা নগদ টাকা ছিনিয়ে নেয় এবং মেয়েটি কে পাশের একটি লেবু বাগানে নিয়ে ধর্ষণের চেষ্টা করে।\nএ সময় ওই কলেজ ছাত্রীর কৌশলে ধর্ষণ থেকে রক্ষা পায়। ওই কলেজ ছাত্রী বখাটে সজিবের মোবাইল নম্বর নিয়ে তার নম্বর দিয়ে পালিয়ে যায়।\nকলেজ ছাত্রী বাড়িতে গিয়ে সকল ঘটনার কথা খুলে বললে তার বাবা কালীগঞ্জ থানায় একটি অভিযোগ দায়ের করেন। পুলিশ কলেজ ছাত্রীর সহযোগীতায় বখাটে সজিবকে মোবাইল ফোনে ডেকে এনে তাকে গ্রেফতার করে। পরে সজিবের মাধ্যমে বাকী ৫ জনকে গ্রেফতার করা হয়।\nএ ব্যাপারে থানায় একটি ধর্ষণ চেষ্টার মামলা (নং-১২) হয়েছে। গ্রেফতারকৃত ৬ জনকে জিজ্ঞাসাবাদ করা হয়েছে।\nপ্রাথমিকভাবে ঘটনার সাথে তাদের সম্পৃক্ততার বিষয়টি নিশ্চিত হওয়া গেছে। বাকী আসামীদের গ্রেফতারের চেষ্টা অব্যাহত রয়েছে বলেও জানান পুলিশের ওই কর্মকর্তা।\nপ্রকাশিত: শনিবার ১৫, অগাস্ট ২০২০


Firhad Hakim hits out at Sabyasachi Dutta: 'সব্যসাচী মীরজাফর, সম্মান থাকলে দল ছেড়ে দিক'\n'সব্যসাচী মীরজাফর, সম্মান থাকলে দল ছেড়ে দিক'\n‘সব্যসাচী মীরজাফর, সম্মান থাকলে দল ছেড়ে দিক’\n‘‘ও যা করছে, দলের পক্ষে অত্যন্ত অস্বস্তিকর। দলে থেকে কেউ এটা করবে, তা সহ্য করা যায় না। তাই শৃঙ্খলা রক্ষা কমিটির কাছে আর্জি করব যাতে কঠোর পদক্ষেপ করা হয়’’।\nUpdated: July 9, 2019 8:50:31 am\nসব্যসাচী দত্ত, মুকুল রায়, ফিরহাদ হাকিম।\nসব্যসাচী দত্তের সঙ্গে তৃণমূলের সম্পর্ক ছিন্ন হওয়া কি কার্যত সময়ের অপেক্ষা? দলবিরোধী কাজের জেরে রবিবারই বিধাননগরের মেয়রের ডানা ছাঁটে তৃণমূল। ঘাসফুল শিবিরের সেই পদক্ষেপের পরই রাতে মুকুল রায়ের সঙ্গে বৈঠক করেন সব্যসাচী দত্ত। এ নিয়ে ফের তোলপাড় বঙ্গ রাজনীতি। জানা যাচ্ছে, এই বৈঠকের পর সব্যসাচীর বিরুদ্ধে আরও কড়া ব্যবস্থা নিচ্ছে তৃণমূল। সোমবার সকালে এ বিষয়ে স্পষ্ট ইঙ্গিত দিলেন পুরমন্ত্রী ফিরহাদ হাকিম। সোমবার রাজ্যের পুরমন্ত্রী তথা তৃণমূলের তরফে কাউন্সিলরদের নেতা ফিরহাদ বলেন, ‘‘সব্যসাচী বেইমানি করেছে, মীরজাফর…শৃঙ্খলা রক্ষা কমিটির কাছে আর্জি করব, যাতে কঠোর পদক্ষেপ করা হয়’’।\nকী বলেছেন ফিরহাদ হাকিম?\nসব্যসাচী দত্ত প্রসঙ্গে ফিরহাদ এদিন বলেন, ‘‘ও যা করছে, দলের পক্ষে অত্যন্ত অস্বস্তিকর। দলে থেকে কেউ এটা করবে, তা সহ্য করা যায় না। তাই শৃঙ্খলা রক্ষা কমিটির কাছে আর্জি করব, যাতে কঠোর পদক্ষেপ করা হয়। বারবার যে (মুকুল রায়) দল ভাঙাচ্ছে, তার সঙ্গে বসে আছে ও! যাবার হলে চলে যাও, দু’নৌকায় পা রেখে তো ডুবে যাবে, কীসের জন্য অপেক্ষা করছ? অনেকবার সুযোগ দেওয়া হয়েছে। খুবই হতাশ আমি। যদি ওর শুভবুদ্ধি থাকে, সম্মান থাকলে দল ছেড়ে দিক’’।\nআরও পড়ুন: মুকুলদার সঙ্গে যাওয়ার হলে চলে যা, ‘উদ্ধত’ সব্যসাচীকে বার্তা ববির\nউল্লেখ্য, রবিবার রাতে সল্টলেকে সব্যসাচী দত্তের সঙ্গে বৈঠক শেষে মুকুল রায় দাবি করেন, ‘‘লোকসভা নির্বাচনে সব্যসাচী দত্তের ভূমিকা আমাদের পক্ষে ভাল ছিল’’। মুকুল রায়ের সেই বক্তব্য প্রসঙ্গে এদিন সব্যসাচীর বিরুদ্ধে ঝাঁঝালো আক্রমণের সুরে ববি হাকিম বলেন, ‘‘কী করেছে জানি না। মুকুল রায় বিভ্রান্তির চেষ্টা করছেন। তার পাশে বসে সব্যসাচী প্রমাণ করছেন যে তিনি বেইমান, তিনি মীরজাফর। পাপ করেছে। দল ছেড়ে দিক ও। বারবার দলকে হেনস্থা করা অন্যায়’’। অন্যদিকে, মুকুল রায়ের সঙ্গে সব্যসাচী দত্তের বৈঠক ‘সৌজন্যমূলক সাক্ষাৎ’ বলে বর্ণনা করা হয়েছে, সে প্রসঙ্গে ববির প্রতিক্রিয়া, ‘‘কীসের সৌজন্য! যে আমার শত্রু, তাদের সঙ্গে কীসের সৌজন্য, যে আমাদের কর্মীদের মারছে, তাদের সঙ্গে কীসের সৌজন্য! মানুষ ভাল চোখে দেখে না, মানুষ মীরজাফর বলবে’’। উল্লেখ্য, রবিবার রাতে সল্টলেকের একটি ক্লাবে একসঙ্গে বসে পরোটা-ডাল-ফিশ কাটলেট খান মুকুল-সব্যসাচী। কী জন্য বৈঠক, মুকুলকে এই প্রশ্ন করা হলে তিনি বলেন, (সব্যসাচীকে কেন্দ্র করে) রাজনৈতির সংকট তৈরি হয়েছে, তাই দাদা হিসাবে পরামর্শ দিতে এসেছেন তিনি।\nঅন্যদিকে, কাল কাউন্সিলরদের বৈঠকের পর এখনও তাঁর সঙ্গে দলের তরফে যোগাযোগ করা হয়নি বলে দাবি করেছেন বিধাননগরের মেয়র সব্যসাচী দত্ত।\nসব্যসাচী-তৃণমূল সম্পর্কে ফাটল ধরার পরই রাজারহাট-নিউটাউনের তৃণমূল বিধায়কের বিজেপিতে যোগদান নিয়ে বঙ্গ রাজনীতিতে চর্চা তুঙ্গে উঠেছে। যদিও রবিবার রাতের বৈঠক শেষে মুকুল রায় দাবি করেন, ‘‘সব্যসাচীর বিজেপিতে যোগদান নিয়ে কোনও কথা হয়নি’’। এ প্রসঙ্গে বিজেপি রাজ্য সভাপতি দিলীপ ঘোষ বলেন, ‘‘আমার সঙ্গে কোনও কথা হয়নি। সব্যসাচীর সঙ্গে কোনও যোগাযোগ নেই। তবে কারও না কারও সঙ্গে কেউ যোগাযোগ করছেন’’। এই ‘কেউ’ বলতে মুকুল রায়কেই দিলীপ ঘোষ ইঙ্গিত করলেন বলে মনে করছেন রাজনৈতিক পর্যবেক্ষকদের একাংশ।\nWeb Title: Sabyasachi dutta mukul roy dilip ghosh firhad hakim tmc bjp west bengal\n‘পিছন থেকে ছুরি মারি না’, মুকুলের সঙ্গে পরোটা-ফিশ কাটলেট খেয়ে দাবি সব্যসাচীর\nআসছে আরও বাহিনী, প্রচারের সময়সীমা বদল, শান্তিপূর্ণ বাকি ৪ দফাই চ্যালেঞ্জ কমিশনের\nনেতা-নেত্রীদের কোচবিহারে প্রবেশে নিষেধাজ্ঞা কমিশনের, মমতার শীতলকুচি সফর ঘিরে অনিশ্চয়তা


ভাষা নিয়ে আমাদের অহংকার এবং ভাষার মর্যাদা\nপ্রচ্ছদ » » ভাষা নিয়ে আমাদের অহংকার এবং ভাষার মর্যাদা\nপূর্ববর্তী বঙ্গবন্ধু ভাষা আন্দোলনের দ্রষ্টা ও স্রষ্টা\nপরবর্তী সাধারণ মানুষকে ধারণা দেওয়া হয়েছিলো, বাংলা ভাষার দাবি তুললে ইসলাম ধর্ম থাকবে না!\nআজকে আমরা যে স্বাধীন বাংলাদেশে বসবাস করছি তার উৎসই হচ্ছে ১৯৫২ সালের মহান ভাষা আন্দোলন। বাঙালি ছাত্র-জনতা জীবন দিয়ে মাতৃভাষার অধিকার প্রতিষ্ঠিা করে গেছেন। ১৯৪৮ সালের ১১ মার্চ প্রথম বাংলাকে পাকিস্তানের অন্যতম রাষ্ট্রভাষার দাবিতে ছাত্র-জনতা ধর্মঘাট করে। ভাষা আন্দোলনের দাবিতে বঙ্গবন্ধু শেখ মুজিবুর রহমান স্বাধীন পাকিস্তানে এই দিনটিতে কারাগারে বন্দী হন যার কারণে এই দিনটি ইতিহাসের পাতায় লেখা থাকবে। ১৯৪৭ সালের ১৪ আগস্ট পাকিস্তান রাষ্ট্রের প্রতিষ্ঠা হয়। পাকস্তান রাষ্ট্রের প্রতিষ্ঠার মাত্র ৬-৭ মাস পরেই বঙ্গবন্ধু কারাগারে বন্দী হন। পাকিস্তান প্রতিষ্ঠার পরই মোহাম্মাদ আলী জিন্নাহ্ ঘোষণা দেন একমাত্র উর্দু এবং উর্দুই হবে পাকিস্তানের রাষ্ট্র ভাষা। তার প্রতিবাদে আমাদের জাতির পিতা বঙ্গবন্ধু শেখ মুজিবুর রহমান যৌক্তিক দাবি তুলে বললেন, পাকিস্তানের ৫৬ শতাংশ মানুষের মুখের ভাষা হচ্ছে বাংলা। সুতরাং পাকিস্তানে অন্যতম রাষ্ট্রভাষা হবে বাংলা। পাশাপাশি তিনি প্রস্তাব দিয়েছিলেন, পূর্ব বাংলার প্রধান ভাষা হবে ‘বাংলা’, পশ্চিম পাকিস্তানে তোমাদের মতো করে ভাষা ঠিক করতে পারবা। এ ধরনের যৌক্তিক দাবি করার পরেও বঙ্গবন্ধুকে ১১ মার্চে কারাগারে প্রেরণ করা হলো। এর পরেই ভাষা আন্দোলনের দাবিতে বিভিন্ন দিক থেকে আন্দোলন শুরু হতে থাকলো। যার চ‚ড়ান্ত রূপ নেয় ১৯৫২ সালের ২১ ফেব্রæয়ারি।\nএই দিনে পাকিস্তানের বর্বর বাহিনী ছাত্র-জনতার মিছিলে গুলি চালিয়ে অসংখ্য মানুষকে হত্যা করলো। কিন্তু শুরু থেকেই বাঙালির ভাষা আন্দোলনকে কেউ দমিয়ে রাখতে পারেনি বরং সেই সময় চার কোটি বাঙালি ঐক্যবদ্ধভাবে ভাষা আন্দোলন চালিয়ে যায় এবং বাংলা ভাষা প্রতিষ্ঠা করে। পরবর্তী সময়ে সাড়ে সাত কোটি বাঙালি ১৯৭১ সালে মহান মুক্তিযুদ্ধে ঝাঁপিয়ে পড়ে বাংলাদেশ প্রতিষ্ঠা করে। বাংলাদেশের এতো সম্মান অর্জনের জন্য বহু মানুষের রক্ত, শ্রম ও সংগ্রাম করতে হয়েছে। এতো ত্যাগ-তিতীক্ষার বিনিময়ে পাওয়া আমাদের এই স্বাধীন বাংলাদেশে বাংলা ভাষাকে যথাযথ মর্যাদা দিচ্ছি কিনা সেই বিষয়ে আমাদের ভাবতে হবে। নিজেদর আত্মসমালোচনা করতে হবে। বঙ্গবন্ধু এতো কষ্ট করে আমাদের যে স্বাধীন বাংলাদেশ দিয়ে গেলেন, সেই বাংলাদেশে বাংলা ভাষাকে আমরা কতোটুকু মর্যাদা দিতে পেরেছি? এখনো আমরা উচ্চ আদালতে বাংলা ভাষা প্রতিষ্ঠা করতে পারিনি। উচ্চশিক্ষায় আমরা ভালোভাবে বাংলাভাষা ব্যবহার করতে পারছি না। সকল সীমাবদ্ধতা কাটিয়ে উঠে মুক্তিযুদ্ধের চেতনা বাস্তবায়ন করতে হবে। বাংলা ভাষাকে সকল ক্ষেত্রে প্রতিষ্ঠা করার জন্য বঙ্গবন্ধু নিজেই অনেক পরামর্শ ও নির্দেশনা দিয়ে গেছেন। তিনি বলেছিলেন, পরিভাষার জন্য অপেক্ষা করার প্রয়োজন নেই। যেখানে পরিভাষার প্রয়োজন আছে, সেখানে পরিভাষার জন্য বোর্ড গঠনের কথা বলেন তিনি। স্বাধীনতার পরপরই তিনি সকল ক্ষেত্রে বাংলা ভাষাকে প্রাধান্য দিতে বলেন। আমরা ফেব্রæয়ারি মাস এলেই কেবল বাংলা ভাষা নিয়ে কথা বলি। বাংলাদেশের দোকান এবং বিলবোর্ডগুলো ইংরেজিতে লেখা কিন্তু পাকিস্তান আমলে এসব চিন্তাই করা যেতো না। কারণ সে সময় মানুষের ভাষা সচেতনতা বেশি ছিলো। প্রত্যেকেই তাদের বাসার সাইনবোর্ড বাংলায় করার জন্য আগ্রহী ছিল। এখন মনে হয় সহজেই বাংলা ভাষা পাওয়ার কারণে নিজেরাই এর মর্যাদা নষ্ট করছি। শিক্ষাপ্রতিষ্ঠানে বিশেষ করে প্রাথমিক বিদ্যালয়ে বাংলার গৌরব-ঐতিহ্য ও অহংকার সম্পর্কে শিক্ষা দিতে হবে এগুলো জানলে তারা বাংলা ভাষাকে সম্মান করতে শিখবে। প্রাথমিক বিদ্যালয় থেকে এক ধারার অর্থ্যাৎ বাংলা ভাষায় শিক্ষা ব্যবস্থা চালু করা বঙ্গবন্ধুর স্বপ্ন ছিলো। সেই স্বপ্ন আমরা এখনো বাস্তবায়ন করতে পারিনি, এটা আমদের জন্য অত্যন্ত দুঃখের এবং লজ্জার। পরিচিতি : শিক্ষাবিদ। অনুলেখক : আব্দুল্লাহ মামুন


বাবরি কাণ্ডে আডবানিসহ ৩২ জনই বেকসুর খালাস! | Puber Kalom\nবাবরি কাণ্ডে আডবানিসহ ৩২ জনই বেকসুর খালাস!\nনয়াদিল্লি, ৩০ সেপ্টেম্বরঃ বাবরি ধ্বংসের প্রায় ২৮ বছর পর লূনউয়ের বিশেষ আদালতে বিচারক সুরেন্দ্রকুমার যাদব বাবরি রায় পড়ে শোনান। প্রায় ২০০০ পাতার রায়ে তিনি বলেন, যেহেতু ঘটনাটা পূর্বপরিকল্পিত নয় এবং যথেষ্ট তথ্য প্রমাণও অভিযুক্তদের বিরুদ্ধে না থাকায় তাঁদের সসম্মানে বেকসুর খালাস করা হল।\n২ সেপ্টেম্বর শুরু হয় এই রায় লেূার কাজ। বুধবার ১১.৫০ মিনিটে আদালতে এই রায় পড়ে শোনান, বিচারক সুরেন্দ্র কুমার যাদব। একে একে আদালতে পৌঁছান ২৬ জন অভিযুক্ত। এঁদের মধ্যে ছিলেন সাক্ষী ঋতাম্ভরা ও সাক্ষী মহারাজরাও। আদালতে উপস্থিতছিলেন না এল কে আদবানি, মুরলি মনোহর যোশী, উমা ভারতী, সতীশ প্রধান, নিত্যগোপাল দাস এবং কল্যাণ সিং।